text:
ໃນລະຫວ່າງວັນທີ 18-19 ສິງຫາ 2022 ຜ່ານມານີ້ ສະພາປະຊາຊົນແຂວງໄດ້ຈັດກອງປະ ຊຸມຝຶກອົບຮົມການຕິດຕາມກວດການການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ແລະ ແຜນງົບປະມານ,ການພິຈາລະນາຂອງສະພາແຫ່ງຊາດ ແລະ ສະພາປະຊາຊົນແຂວງກ່ຽວກັບການຮັບຮອງແຜນການລົງທຶນຂອງລັດທີ່ຕິດພັນກັບວຽກງານຕິດຕາມກວດກາໃຫ້ແກ່ສະມາຊິກສະພາປະຊາ ຊົນແຂວງ,ພະນັກງານຊ່ວຍວຽກປະຈໍາເຂດເລືອກຕັ້ງເມືອງ ແລະ ພະນັກງານ-ລັດຖະກອນ ຂອງສະພາປະຊາຊົນແຂວງວຽງຈັນຊຸດທີ II ທີ່ສະໂມສອນຫ້ອງວ່າການເມືອງກາສີ ແຂວງວຽງຈັນ ໂດຍການເປັນປະທານຂອງທ່ານ ລໍາໄມ ກູດລາວົງ ຄະນະປະຈໍາພັກແຂວງ, ຮອງປະທານສະພາປະຊາຊົນແຂວງ,ປະທານຄະນະກໍາມະການເສດຖະກິດ, ແຜນການ ແລະ ການເງິນ,ໃຫ້ກຽດເປັນປະທານຮ່ວມໄຂກອງປະຊຸມໂດຍ ທ່ານ ສີທົນ ແສງພະຈັນ ເລຂາພັກເມືອງ, ເຈົ້າເມືອງໆ ກາສີ , ມີບັນດາທ່ານສະມາຊິກສະພາແຫ່ງຊາດ, ສະມາຊິກສະພາປະຊາຊົນແຂວງປະຈໍາເຂດເລືອກຕັ້ງ 11 ເມືອງ, ນັກວິທະຍາກອນຈາກສູນກາງ, ພະແນກແຜນການ ແລະ ການລົງທຶນແຂວງ ແລະ ພະແນກການເງິນແຂວງ, ຄະນະເລຂາທິການສະພາປະຊາຊົນແຂວງ, ພະນັກງານຈາກສະພາແຫ່ງຊາດຜູ້ຕາງໜ້າຈາກອົງການ ເຊກາ (CEGGA), ຜູ້ຊ່ວຍສະມາຊິກສະພາປະຊາຊົນແຂວງ ປະຈໍາເຂດເລືອກຕັ້ງເມືອງ 11 ເມືອງ ຂອງແຂວງ ຕະຫຼອດຮອດພະນັກງານພາຍໃນສະພາປະຊາຊົນແຂວງ ເຂົ້າຮ່ວມຢ່າງພ້ອມພຽງ.
ຈຸດປະສົງຂອງກອງປະຊຸມຝຶກອົບຮົມຄັ້ງນີ້ກໍ່ເພື່ອຍົກສູງຂີດຄວາມສາມາດໃຫ້ແກ່ສະມາຊິກສະພາປະຊາຊົນແຂວງ ຊຸດທີ II ພະນັກງານຊ່ວຍວຽກປະຈໍາເຂດເລືອກຕັ້ງເມືອງ ແລະ ລັດຖະກອນສະພາປະຊາຊົນແຂວງວຽງຈັນ ໃນການປະຕິບັດພາລະບົດບາດ, ສິດ ແລະ ໜ້າທີ່ຂອງສະມາຊິກສະພາແຫ່ງຊາດ – ສະມາຊິກສະພາປະຊາຊົນແຂວງ ແລະ ເປັນຕົວແທນແຫ່ງສິດ ແລະ ຜົນປະໂຫຍດຂອງປະຊາຊົນບັນດາເຜົ່າ ໃນການຕິກຕາມກວດກາການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານ ແລະ ການຈັດສັນການລົງທຶນຂອງທຶນຂອງລັດ, ແຜນງົບປະມານແຫ່ງລັດໃນແຕ່ລະປີຕິດພັນກັບການເຂົ້າຮ່ວມແຕ່ຫົວທີ, ການຕິດຕາມກວດກາວິທີການເປັນການພິຈາລະນາ ແລະ ຮັບຮອງເອົາບັນຫາທີ່ສໍາຄັນຕ່າງໆທີ່ນໍາເຂົ້າໃນກອງປະຊຸມສະໄໝສາມັນ ໃຫ້ມີຄວາມເປັນເອກະພາບ.
ກອງປະຊຸມຝຶກອົບຮົມຄັ້ງນີ້ໄດ້ນໍາເອົາບັນດາຫົວຂໍ້, ເນື້ອໃນເອກະສານທີ່ສໍາຄັນດັ່ງນີ້:
1.ການພິຈາລະນາຂອງສະພາແຫ່ງຊາດ ແລະ ສະພາປະຊາຊົນຂັ້ນແຂວງກ່ຽວກັບການຮັບ ຮອງແຜນງົບປະມານແຫ່ງລັດໃນແຕ່ລະປີຕິດພັນກັບການເຂົ້າຮ່ວມແຕ່ຫົວທີ ແລະ ການຕິດຕາມກວດກາ
2.ການຕິດຕາມກວດກາການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ແລະ ງົບ ປະມານ
3.ຫຼັກການໃນການພິຈາລະນາການຈັດສັນແຜນການລົງທຶນຂອງລັດ ປະຈໍາປີ ຂອງແຂວງທີ່ຕິດພັນກັບການເຂົ້າຮ່ວມແຕ່ຫົວທີ ແລະ ການຕິດຕາມກວດກາ.
4.ຫຼັກການໃນການຈັດສັນແຜນງົບປະມານແຫ່ງລັດປະຈໍາປີຂອງແຂວງ.
ກອງປະຊຸມໄດ້ດໍາເນີນໄປຢ່າງຟົດຟື້ນ ບັນດາຜູ້ແທນທີ່ເຂົ້າຮ່ວມກອງປະຊຸມມີຄວາມຕັ້ງໃຈຮັບຟັງ ແລະ ຄວາມສົນໃຈໃນແຕ່ລະຫົວຂໍ້ທີ່ນໍາມາສະເໜີໄດ້ພ້ອມກັນຄົ້ນຄວ້າປຶກສາຫາລື, ແລກປ່ຽນບົດຮຽນ ແລະ ພ້ອມທັງປະກອບຄໍາຄິດ-ຄໍາເຫັນ ໂດຍໄດ້ຍົກໃຫ້ເຫັນບັນຫາທີ່ເກີດຂື້ນຕົວຈິວຕິດພັນກັບຄວາມຮັບຜິດຊອບໃນແຕ່ລະຂົງເຂດຂອງທ້ອງຖິ່ນເພື່ອສ້າງຄວາມເປັນເອກະພາບເຮັດໃຫ້ການຈັດຝຶກອົບຮົມໄດ້ຮັບຜົນສໍາເລັດຕາມຈຸດປະສົງ ແລະ ລະດັບຄາດໝາຍທີ່ວາງໄວ້.
ກອງປະຊຸມຝຶກອົບຮົມຄັ້ງນີ້້ ໄດ້ຮັບການສະໜັບສະໝູນໂດຍ:ຈາກແຜນງານການ ມີສ່ວນຮ່ວມຂອງປະຊາຊົນ ຕໍ່ວຽກງານປົກຄອງທີ່ດີ ແລະ ການສ້າງລັດທີ່ປົກຄອງດ້ວຍກົດໝາຍ (ແຜນງານເຊກາ – CEGGA ).


c: text/html

text:
ສູນສະຖິຕິແຫ່ງຊາດ, ກະຊວງແຜນການ ແລະ ການລົງທຶນ ໄດ້ຈັດກອງປະຊຸມສະຖິຕິທົ່ວປະເທດປະຈຳປີ 2021 ໃນ ວັນທີ 20 ທັນວາ ປີ 2021 ດ້ວຍລະບົບປົກກະຕິ ແລະ ຮູບແບບທາງໄກ ພາຍໃຕ້ການເປັນປະທານ ກອງປະຊຸມ ໂດຍທ່ານ ສອນໄຊ ສີພັນດອນ ຮອງນາຍົກລັດຖະມົນຕີ, ລັດຖະມົນຕີ ກະຊວງແຜນການ ແລະ ການລົງທຶນ, ມີ ຄະນະນຳ ກະຊວງ ແຜນການ ແລະ ການລົງທຶນ, ບັນດາທ່ານ ຮອງລັດຖະມົນຕີ, ຮອງຫົວໜ້າອົງການທຽບເທົ່າ, ບັນທ່ານຮອງເຈົ້າແຂວງ, ນະຄອນຫຼວງ, ຄະນະນໍາສູນສະຖິຕິແຫ່ງຊາດ, ພະແນກແຜນການ ແລະ ການລົງທຶນແຂວງ, ສູນສະຖິຕິປະຈໍາແຂວງ, ນະຄອນຫຼວງ, ກະຊວງ, ພະແນກການອ້ອມຂ້າງ ແລະ ວິຊາການສູນສະຖິຕິແຫ່ງຊາດ ລວມທັງໝົດຜູ້ເຂົ້າຮ່ວມດ້ວຍລະບົບປົກກະຕິ ແລະ ຮູບແບບທາງໄກ ຈຳນວນ 115 ທ່ານ.
ກອງປະຊຸມໃນຄັ້ງນີ້ແມ່ນທົບທວນຕີລາຄາຄືນການຈັດຕັ້ງປະຕິບັດວຽກງານສະຖິຕິແຫ່ງຊາດກ່ຽວກັບການຈັດ ຕັ້ງປະຕິບັດດ້ານນິຕິກຳສະຖິຕິ, ແຜນການ, ຍຸດທະສາດພັດທະນາລະບົບສະຖິິແຫ່ງຊາດໄລຍະ 5 ປີ, 1 ປີ ຜ່ານມາ ແລະ ການກະກຽມບູລິມະສິດວຽກງານ ການຜະລິດສະຖິຕິທາງການໃນຕໍ່ໜ້າ ເພື່ອສືບຕໍ່ດ້ານການຜະລິດຂໍ້ມູນສະຖິຕິໃຫ້ມີຄຸນນະພາບ, ທັນເວລາ ໃນການຕອບສະໜອງສະຖິຕິ ເຂົ້າໃນການຕິດຕາມ, ປະເມີນຜົນ ການຈັດຕັ້ງປະຕິບັດແຜນການ, ວາລະແຫ່ງຊາດ ແລະ ວາລະສາກົນ ທີ່ ສປປ ລາວ ມີພັນທະ ແລະ ຮ່ວມໝາຍໝັ້ນ, ສຳຄັນຍິ່ງກ່ວານັ້ນກໍ່ຍັງເປັນການຈັດຕັ້ງຜັນຂະຫຍາຍມະຕິ ຂອງກອງປະຊຸມໃຫ່ຍຄັ້ງທີ XI ຂອງພັກ, ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ 5 ປີ ຄັ້ງທີ IX ແລະ ມະຕິກອງປະຊຸມໃຫຍ່ຄັ້ງທີ IV ຂອງອົງຄະນະພັກກະຊວງ ແຜນການ ແລະ ການລົງທຶນ ເຂົ້າສູ່ວຽກງານຕົວຈິງຂອງລະບົບສະຖິຕິແຫ່ງຊາດ; ນອກນັ້ນໄດ້ປຶກສາຫາລືບາງເນື້ອໃນ ແລະ ຫົວຂໍ້ຕົ້ນຕໍໃນຄື: 1.ວຽກນິຕິກຳ: ທົບທວນຕີລາຄາການຈັດຕັ້ງປະຕິບັດຄຳສັ່ງເລກທີ 19/ນຍ ວ່າດ້ວຍຂອງການຈັດຕັ້ງລະບົບສະຖິຕິສາຍຂວາງ; ຮ່າງຂໍ້ກຳນົດລະບອບລາຍງານ ແລະ ການເຜີຍແຜ່ຂໍ້ມູນສະຖິຕິທາງການ; 2. ສະຫລຸບການຈັດຕັ້ງປະຕິບັດວຽກງານທົ່ວລະບົບສະຖິຕິແຫ່ງຊາດ 5 ປີ ແລະ ປີ 2021, ທິດທາງແຜນ 5 ປີ ແລະກໍານົດແຜນຈຸດສຸມປີ 2022; 3.ການປະກອບຄຳເຫັນ ແລະ ການສະເໜີພາກສ່ວນເຂົ້າຮ່ວມ ກ່ຽວກັບກອບຄວາມຕ້ອງການຂໍ້ມູນສະຖິຕິ, ການຜະລິດສະຖິຕິ ຂອງຂະແໜງການ, ກົງຈັກການຈັດຕັ້ງເພື່ອເຮັດວຽກງານສະຖິຕິ ແລະ ອື່ນໆ ແລະ ປຶກສາຫາລືລົງເລິກຫົວຂໍ້ລະອຽດເພື່ອປະຕິບັດໃນແຜນປີ 2022 ຄື: 1. ເຜີຍແຜ່ຜົນການສຳຫຼວດການສຳຫຼວດສະຖິຕິກະສິກຳທົ່ວປະເທດຄັ້ງທີ III ປີ 2019/2020 ເຫຼັ້ມທີ II ແລະ ຊົມຟິມຂະບວນການສໍາຫຼວດສະຖິຕິກະສິກໍາທົ່ວປະເທດຄັ້ງທີ III (VCR); 2. ການເພີ່ມປະສິດພາບ ແລະ ປະສິດທິຜົນ ການຜະລິດຕົວຊີ້ບອກຂະແໜງເສດຖະກິດ-ສັງຄົມ, ສິ່ງແວດລ້ອມ ແລະ ຄວາມໝັ້ນຄົງ ໃນການຕິດຕາມ ແລະ ປະເມີນຜົນ ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແຫ່ງຊາດ, ເປົ້າໝາຍການພັດທະນາແບບຍືນຍົງ (SDG).
ໃນກອງປະຸຊຸມທ່ານ ຮອງນາຍົກ, ລັດຖະມົນຕີກະຊວງ ແຜນການ ແລະ ການລົງທຶນໄດ້ ກ່າວວ່າ: ໃນເງື່ອນໄຂທີ່ ສປປ ລາວ ກ້າວສູ່ການພັດທະນາ ແລະ ການເຊື່ອມໂຍງກັບພາກພື້ນ ແລະ ສາກົນ ໂດຍສະເພາະການຜັນຂະຫຍາຍຈັດຕັ້ງປະຕິບັດແຜນ 5 ປີ ຄັ້ງທີ IX, ການຕິດຕາມເປົ້າໝາຍການພັດທະນາແບບຍືນຍົງ (SDGs) ລວມທັງການແກ້ໄຂບັນຫາຄວາມຫຍຸ້ງ ຍາກທາງເສດຖະກິດ, ວຽກງານສະຖິຕິຍິ່ງມີບົດບາດສຳຄັນ ເພື່ອໄດ້ມາຂໍ້ມູນສະຖິຕິທີີ່ຄົບຖ້ວນ ແລະ ວ່ອງ ໄວທັນເວລາ, ດັ່ງນັ້ນ ຈຶ່ງມີຄວາມຈຳເປັນພາວະວິໄສ ແລະ ອັດຕະວິໄສ ຕ້ອງໄດ້ສືບຕໍ່ປັບປຸງ ແລະ ພັດ ທະນາລະບົບສະຖິຕິແຫ່ງຊາດໃຫ້ມີຄວາມເຂັ້ມແຂງ, ທັນສະໄໝ ມີຄຸນນະພາບ ແລະ ຮັບປະກັນຄວາມຍືນຍົງ, ເພື່ອຮັບປະກັນການພັດທະນາລະບົບສະຖິຕິຂອງປະເທດເຮົາ ໃຫ້ມີຄວາມກ້າວໜ້າ ແລະ ມີການປ່ຽນແປງໃໝ່ທີ່ທັນສະໄໝ ພວກເຮົາຈະຕ້ອງໄດ້ເອົາໃຈໃສ່ປັບປຸງກົນໄກທີ່ເໝາະສົມ ໂດຍເລັ່ງໃສ່ປັບປຸງຄຸນນະພາບຂອງຂໍ້ມູນສະຖິຕິ, ມີຄວາມຊັດເຈນ, ຖືກຕ້ອງກັບຄວາມເປັນຈິງ ແລະ ທັນເວລາ-ທັນສະພາບ ແລະ ໃຫ້ການນຳຂັ້ນແຂວງ, ນະຄອນ ແລະ ຂະແໜງການ ຕ້ອງໄດ້ເອົາໃຈໃສ່ຊີ້ນຳນຳພາ, ຊ່ວຍຊຸກຍູ້ ສະໜັບສະໜູນການປະຕິບັດໜ້າທີ່ວິຊາສະເພາະ ຂອງການຈັດຕັ້ງສະຖິຕິໃນຂັ້ນສູນກາງ, ຂັ້ນແຂວງ, ນະຄອນ ແລະ ຂະແໜງການໃຫ້ມີຄວາມເຂັ້ມແຂງ, ປັບປຸງຄຸນນະພາບການຜະລິດຂໍ້ມູນໃຫ້ດີຂຶ້ນກວ່າເກົ່າ, ສ້າງຄວາມອາດສາມາດ ແລະ ຄວາມພ້ອມໃນການຮັບມືກັບບັນດາສິ່ງທ້າທາຍຂອງເສດຖະກິດ ແລະ ສັງຄົມໃນປັດຈຸບັນກໍຄືໃນຕໍ່ໜ້າ ສ້າງໃຫ້ໄດ້ລະບົບການຕິດຕາມ ແລະ ການປະເມີນແຜນພັດທະນາ ເສດຖະກິດ-ສັງຄົມແຫ່ງຊາດ 5 ປີ ຄັ້ງທີ IX ໂດຍໃຫ້ມີການກຳນົດຕົວຊີ້ບອກສະຖິຕິທີ່ມີຄວາມເອກະພາບ, ຄົບຊຸດກົມກຽວລະຫວ່າງກອບການຕິດຕາມ ແລະ ປະເມີນຂອງລະດັບຂະແໜງການ ແລະ ທ້ອງຖິ່ນ ທີ່ມີການເຊື່ອມສານລະບົບຕົວຊີ້ບອກຂອງສາກົນ ເຊັ່ນ: ເປົ້າໝາຍການພັດທະນາແບບຍືນຍົງ (SDGs), ອາຊຽນ ແລະ ອື່ນໆ, ການເຜີຍແຜ່, ການສະໜອງຂໍ້ມູນສະຖິຕິທາງການຕ້ອງເຮັດໃຫ້ທົ່ວເຖິງ ແລະ ທັນເວລາຕາມທິດຫັນເປັນທັນສະໄໝ ແລະ ຍືນຍົງ ແລະ ຄຸ້ມຄອງຖານຂໍ້ມູນລະດັບຊາດແບບລວມສູນປະຕູດຽວ ເພື່ອຮັບປະກັນຄວາມສອດຄ່ອງບໍ່ຊ້ຳຊ້ອນ ແລະ ມີລະບົບການເຜີຍແຜ່ຂໍ້ມູນສະຖິຕິທາງການຂອງຂະແໜງຕົນດ້ວຍຫຼາຍຮູບແບບ ແລະ ຊຸກຍູ້ໃຫ້ການນຳໃຊ້ຂໍ້ມູນສະຖິຕິໃຫ້ຫຼາຍຂຶ້ນ, ໃຫ້ເອົາໃຈໃສ່ ພັດ ທະນາລະບົບພື້ນຖານໂຄງລ່າງໃຫ້ມີລະບົບໄອຊີທີທີ່ທັນສະໄໝ ເພື່ອຮັບປະກັນການສ້າງຖານຂໍ້ມູນສະຖິຕິທາງການໃຫ້ເປັນລັກສະນະລວມສູນ ແລະ ເປັນລະບົບ ແຕ່ສູນກາງລົງຮອດທ້ອງຖິ່ນ ເພີ່ມທະວີວຽກງານການຮ່ວມມືເພື່ອລະດົມແຫຼ່ງທຶນ ມາສົມທົບກັບງົບປະມານລັດຖະບານ ເຂົ້າໃນການພັດທະນາລະບົບສະຖິຕິ ເພື່ອໃຫ້ຮັບປະກັນຕອບສະໜອງຂໍ້ມູນໃຫ້ແກ່ການຕິດຕາມ ແລະ ບັນດາເປົ້າໝາຍການພັດທະນາແບບຍືນຍົງ ແລະ ວາລະການພັດທະນາຂອງສາກົນ 2030 ພ້ອມທັງກະກຽມຄວາມພ້ອມ ໃນການຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ໃນ 5 ປີ ຂ້າງໜ້າ ແລະ ເພື່ອຮັບປະກັນໃຫ້ບັນດາໜ້າວຽກ ທີ່ໄດ້ກຳນົດໃນແຜນຍຸດທະສາດພັດທະນາລະບົບສະຖິຕິແຫ່ງຊາດແບບຍືນຍົງ 2016-2025 ແລະ ວິໃສທັດຮອດປີ 2030 ໃຫ້ສາມາດຈັດຕັ້ງປະຕິບັດສຳເລັດຜົນພວກເຮົາຈະຕ້ອງໄດ້ເນັ້ນໃສ່ການສ້າງຄວາມເຂັ້ມແຂງໃຫ້ແກ່ການຈັດຕັ້ງສະຖິຕິທຸກຂັ້ນໃຫ້ມີຄວາມໜັກແໜ້ນທາງດ້ານການຄຸ້ມຄອງບໍລິຫານ, ມີບຸກຄະລາກອນທີ່ເກັ່ງ ແລະ ມີຄວາມຊຳນານ ພ້ອມທັງຮັບປະກັນແຫຼ່ງທຶນໃນລະດັບທີ່ດີສົມຄວນ ຈຶ່ງຈະເຮັດໃຫ້ວຽກງານສະຖິຕິຂອງປະເທດເຮົາໄດ້ຮັບການພັດທະນາແບບກ້າວໜ້າ ໄດ້ມາດຕະຖານຂອງອາຊຽນ ແລະ ສາກົນ.

robotstxt: allowed

filter: keep


text:
ໂຮງງານຜະລິດເຄື່ອງຈັກ Yantai JiHaoYuan ຈຳ ກັດໂຮງງານຂອງຕົນຕັ້ງຢູ່ Longkou, ເມືອງ Yantai, ແຂວງ Shandong, ມີຄວາມ ຊຳ ນານໃນການຜະລິດເຄື່ອງຈັກຜະລິດຕະພັນ PS Foam Fast Food Container, ເຄື່ອງຈັກບັນຈຸພາດສະຕິກແລະເຄື່ອງຈັກເຈ້ຍ Pulp Molding Machine ດ້ວຍທີມງານເຕັກນິກທີ່ເຂັ້ມແຂງແລະມີປະສົບການທີ່ອຸດົມສົມບູນ ອີງໃສ່ເຕັກໂນໂລຢີທີ່ກ້າວ ໜ້າ ຈາກປະຊາກອນແລະຈາກຕ່າງປະເທດແລະ ຄຳ ແນະ ນຳ ທີ່ ສຳ ຄັນຂອງລູກຄ້າ. ອຸປະກອນທີ່ມີການຈັດການສ່ວນໃຫຍ່ແມ່ນປະຕິບັດຕາມ: ສາຍຜະລິດຕູ້ຄອນເທນເນີອັດຕະໂນມັດອັດຕະໂນມັດ / Semi ອັດຕະໂນມັດ, PS Foam Sheet Extruder, Double Worktables Hydraulic Station Cutting Off Machine, EPS Foam Cups Production Line, EPE Foam Film Extruder, EPE Foam Net / ທໍ່ / ເຄື່ອງພົ່ນ Rod, ເຄື່ອງຈັກກະດານ KT, ເຄື່ອງຈັກຜະລິດຕະພັນ PS / PE / ອາລູມີນຽມ, ເຄື່ອງຈັກຂູດ, ເຄື່ອງຈັກຜະລິດຄືນ ໃໝ່ ແບບດ່ຽວ / ຄູ່ເຄື່ອງຈັກຜະລິດຄືນ ໃໝ່ (ລະບົບເຄື່ອງຈັກກະດາດຊາຍ), ລະບົບເຄື່ອງປ່ຽນ ໜ້າ ຈໍໄຮໂດຼລິກແບບອັດຕະໂນມັດເຕັມຮູບແບບ, PS Foam ເຄື່ອງເຮັດ ໝາກ ໄມ້, ເຈ້ຍອັດຕະໂນມັດ / ເຄິ່ງອັດຕະໂນມັດ ເຄື່ອງຈັກຜະລິດຖັງໃສ່ ໜໍ່ ໄມ້ Pulp Molding (ຂະ ໜາດ ໃຫຍ່, ຂະ ໜາດ ກາງ, ຂະ ໜາດ ນ້ອຍ) ແລະເຄື່ອງອົບແຫ້ງຊັ້ນດຽວ / ຊັ້ນແລະອື່ນໆ.
ປະຫວັດບໍລິສັດ
ບໍລິສັດໃຫ້ບໍລິການຫລັງການຂາຍທີ່ສົມບູນໂດຍອີງໃສ່ການຄົ້ນຄ້ວາ, ການຜະລິດແລະການຝຶກອົບຮົມໃນລະບົບດຽວແລະຊ່ວຍໃຫ້ຜູ້ຊື້ສາມາດເຈາະເຄື່ອງໄດ້ແລະກັກນັກວິຊາການຈົນກວ່າພວກເຂົາສາມາດຜະລິດສິນຄ້າໄດ້ຕາມປົກກະຕິ. ພວກເຂົາພົບກັບເວລາ ນຳ ໃຊ້. ເຄື່ອງຈັກເຄື່ອງຈັກຕ່າງໆຖືກຂາຍໄປທົ່ວໂລກເຊັ່ນ: ໄນຈີເຣຍ, ເລບານອນ, ມາເລເຊຍ, ອິນໂດເນເຊຍແລະຫວຽດນາມ ... ພວກເຮົາໄດ້ຮັບຄວາມໄວ້ວາງໃຈແລະຕອບແທນທີ່ດີຈາກລູກຄ້າເກົ່າແລະ ໃໝ່ ຂອງພວກເຮົາ.
ຍິນດີຕ້ອນຮັບພໍ່ຄ້າຊາວຂາຍທັງພາຍໃນແລະຕ່າງປະເທດເຂົ້າມາຢ້ຽມຢາມໂຮງງານຂອງພວກເຮົາ, ເຈລະຈາ, ຈັດວາງຄວາມເປັນລະບຽບຮຽບຮ້ອຍແລະສ້າງການພົວພັນຮ່ວມມືໄລຍະຍາວເພື່ອບັນລຸຜົນປະໂຫຍດເຊິ່ງກັນແລະກັນແລະການພັດທະນາແບບຊະນະແລະແບບຍືນຍົງທົ່ວໄປ!
ເວລາໄປສະນີ: ເມສາ -2021


text:
22/09/2022
ການຫັນເປັນທັນສະໄໝ ແມ່ນວຽກງານໜຶ່ງທີ່ພັກ ແລະ ລັດຖະບານໃຫ້ຄວາມສຳຄັນ ເພື່ອນຳໃຊ້ເປັນເຄື່ອງມືໃນການ ພັດທະນາເສດຖະກິດ-ສັງຄົມ ຊຶ່ງລັດຖະບານ ກໍໄດ້ຄົ້ນຄວ້າ ແລະ ຮັບຮອງນະໂຍບາຍ ແລະ ແຜນພັດທະນາທີ່ສຳຄັນ ເພື່ອຊຸກຍູ້ການຈັດຕັ້ງປະຕິບັດໃນການຫັນເປັນທັນສະໄໝ ເປັນຕົ້ນແມ່ນ ຍຸດທະສາດການພັດທະນາເສດຖະກິດດິຈິຕອນແຫ່ງຊາດ ໄລຍະ 10 ປີ ແລະ ແຜນພັດທະນາເສດຖະກິດດິຈິຕອນ ແຫ່ງຊາດ ໄລຍະ 5 ປີ (2021-2025) ແລະ ແຜນພັດທະນາເສດຖະກິດ-ສັງຄົມ ຄັ້ງທີ IX.
ໃນວັນທີ 19 ກັນຍາ 2022 ຜ່ານມານີ້, ທີ່ ໂຮງແຮມ ຄລາວພລາຊາ, ນະຄອນຫຼວງວຽງຈັນ, ກະຊວງເຕັກໂນໂລຊີ ແລະ ການສື່ສານ (ກຕສ) ຮ່ວມກັບ ອົງການ UNDP ປະຈໍາ ສປປ ລາວ ໄດ້ຈັດກອງປະຊຸມປຶກສາຫາລື ກ່ຽວກັບການສ້າງຍຸດທະສາດ ແລະ ແຜນແມ່ບົດ ການຫັນເປັນລັດຖະບານດິຈິຕອນຂຶ້ນ ໂດຍການເປັນປະທານ ຂອງ ທ່ານ ປອ. ສັນຕິສຸກ ສິມມາລາວົງ, ຮອງລັດຖະມົນຕີ ກຕສ, ຊຶ່ງມີຜູ້ເຂົ້າຮ່ວມຈາກບັນດາກະຊວງ, ອົງການທຽບເທົ່າ, ບັນດາກົມພາຍໃນ ກະຊວງ ຕສ ເຂົ້າຮ່ວມ ທັງໝົດຫຼາຍກວ່າ 50 ທ່ານ.
ໂອກາດນີ້, ທ່ານ ປອ. ສັນຕິສຸກ ສິມມາລາວົງ, ຮອງລັດຖະມົນຕີ ກຕສ ໄດ້ກ່າວບາງຕອນວ່າ: ຜ່ານມາ ລັດຖະບານ ໄດ້ອອກດຳລັດ ວ່າດ້ວຍ ການບໍລິຫານ ແລະ ບໍລິການລັດດິຈິຕອນ (ຫຼື ພາສາອັງກິດ ເອີ້ນວ່າ Digital Government Decree). ບົນພື້ນຖານຂອງແຜນຍຸດທະສາດ ແລະ ແຜນພັດທະນາດັ່ງກ່າວ, ບັນດາກະຊວງ ທຽບເທົ່າ ໄດ້ສຸມໃສ່ການພັດທະນາວຽກງານວິຊາສະເພາະຂອງຕົນ ໂດຍມີການນຳໃຊ້ເຕັກໂນໂລຊີດິຈິຕອນ ເພື່ອການຫັນເປັນທັນສະໄໝນັບມື້ນັບຫຼາຍຂຶ້ນ ເຊັ່ນ: ລະບົບແຈ້ງພາສີຜ່ານປະຕູດຽວ, ລະບົບແຈ້ງມອບອາກອນ TaxRIS, ລະບົບເກັບກຳຂໍ້ມູນພົນລະເມືອງ, ລະບົບອອກວີຊາຜ່ານອອນລາຍ ແລະ ນັບທັງ ລະບົບພັດທະນາໂຄງລ່າງພື້ນຖານ ແລະ ລະບົບການບໍລິຫານ ແລະ ບໍລິການທີ່ທັນສະໄໝທີ່ເປັນພື້ນຖານ ໃຫ້ແກ່ພາກລັດ ທີ່ພັດທະນາໂດຍ ກະຊວງເຕັກໂນໂລຊີ ແລະ ການສື່ສານ ເປັນຕົ້ນແມ່ນ: ລະບົບຝາກຂໍ້ມູນພາກລັດ Government Data Center, ລະບົບລາຍເຊັນດິຈິຕອນ, ລະບົບກອງປະຊຸມທາງໄກ (Video Conference), ລະບົບຫ້ອງການລັດທັນສະໄໝ (e-Office) ແລະ ລະບົບອື່ນໆ... ຊຶ່ງເປົ້າໝາຍໃນການນໍາໃຊ້ລະບົບເຕັກໂນໂລຊີດິຈິຕອນເຂົ້າໃນວຽກງານ ແມ່ນເພື່ອຫັນວຽກງານການບໍລິຫານ ແລະ ບໍລິການລັດ ເປັນທັນສະໄໝ, ຮັບໃຊ້ສັງຄົມ ກໍຄືປະຊາຊົນໃຫ້ສະດວກ, ວ່ອງໄວ ແລະ ມີປະສິດທິພາບ”.
ກອງປະຊຸມດັ່ງກ່າວ ຈັດຂຶ້ນເພື່ອປຶກສາຫາລືການສ້າງແຜນຍຸດທະສາດ ແລະ ແຜນແມ່ບົດການຫັນເປັນລັດຖະບານດິຈິຕອນ ພາຍໃຕ້ການ ຮ່ວມມືລະຫວ່າງ ກະຊວງເຕັກໂນໂລຊີ ແລະ ການສື່ສານ ກັບ ອົງການ UNDP ປະຈໍາ ສປປ ລາວ. ຊຶ່ງຈະເປັນບາດກ້າວຂອງການສ້າງແຜນແມ່ບົດພັດທະນາລັດຖະບານດິຈິຕອນ, ສ້າງມາດຕະຖານຂອງລັດຖະບານດິຈິຕອນ ແລະ ໂຄງການຕົວແບບຂອງການຫັນການບໍລິການພາກລັດເປັນດິຈິຕອນ. ຊຶ່ງໄລຍະທຳອິດຂອງໂຄງການແມ່ນການສຳຫຼວດເກັບກຳຂໍ້ມູນການປະເມີນຄວາມພ້ອມໃນການຫັນເປັນດິຈິຕອນຂອງ ສປປ ລາວ (ຫຼື ເອີ້ນວ່າ ການປະເມີນ DMA) ໂດຍໄດ້ສໍາເລັດໃນເດືອນສິງຫາ ທີ່ຜ່ານມາ. ຫຼັງຈາກນັ້ນ, ຄະນະຮັບຜິດຊອບ ແລະ ຊ່ຽວຊານຂອງໂຄງການໄດ້ຄົ້ນຄວ້າບົດຮຽນຈາກບັນດາປະເທດກ້າວໜ້າ, ປະເທດທີ່ໃກ້ຄຽງ ແລະ ປະເທດທີ່ມີລັກສະນະຄ້າຍຄຽງກັບ ສປປ ລາວ ເພື່ອສ້າງແຜນຍຸດທະສາດ ແລະ ແຜນແມ່ບົດພັດທະນາລັດຖະບານດິຈິຕອນ ໃຫ້ເໝາະສົມກັບສະພາບການພັດທະນາຂອງ ສປປ ລາວ ເພື່ອບັນລຸເປົ້າໝາຍ ການຫັນເປັນດິຈິຕອນ ຂອງລັດຖະບານ. ກອງປະຊຸມຄັ້ງນີ້, ບັນດາຜູ້ເຂົ້າຮ່ວມຍັງໄດ້ປະກອບຄຳຄິດເຫັນຕໍ່ວຽກງານການພັດທະນາ ລັດຖະບານ ດິຈິຕອນ ໃນ ສປປ ລາວ ຢ່າງຝົດຝື້ນ, ກົງໄປກົງມາ ແລະ ເປັນປະໂຫຍດ ເພື່ອຈະນຳໄປຜັນຂະຫຍາຍໃຫ້ເປັນເອກະສານທີ່ມີເນື້ອໃນຄົບຖ້ວນສົມບູນ, ມີຂໍ້ມູນລະອຽດທຸກຂະແໜງການ ແລະ ກາຍເປັນບ່ອນອີງ ໃນການພັດທະນາຫັນເປັນລັດຖະບານທັນສະໄໝໄດ້ຢ່າງແທ້ຈິງ.
**ບົດຂ່າວໂດຍ: ສູນບໍລິຫານດິຈິຕອນ**


text:
ຂ່າວສານ
ການສ້າງທົ່ງນາປອດສານພິດຢັ້ງຢືນທີ່ຕັ້ງການສົ່ງອອກ
ຮູບພາບທົ່ງນາປອດສານພິດ (ພາບປະກອບ)
ເພື່ອເສີມຂະຫຍາຍທ່າໄດ້ປຽບດັ່ງກ່າວ, ຂະແຫນງກະສິກຳ ເຂດທົ່ງພຽງແມ່ນ້ຳຂອງ ແລະ ນະຄອນ ເກີນເທີ ພວມຈັດສັນທີ່ດິນເຂດທຳການຜະລິດຄືນເທື່ອລະກ້າວ, ສ້າງທົ່ງນາຂະຫນາດໃຫຍ່, ທົ່ງນາປອດສານພິດເພື່ອຍົກສູງມູນຄ່າເຂົ້າສານ.ປະຈຸບັນ ເນື້ອທີ່ການຜະລິດເຂົ້າຂອງແຂວງ ເກີນເທີ ດ້ວຍກວ່າ 240.000 ເຮັກຕາ, ກວມກວ່າ 70% ເນື້ອທີ່ດິນຜະລິດກະສິກຳ; ປະລິມານການຜະລິດບັນລຸປະມານ 1,4 ລ້ານໂຕນ. ໃນນັ້ນ ທົ່ງນາຂະຫນາດໃຫຍ່ບັນລຸກວ່າ 21% ເນື້ອທີ່ການຜະລິດ ດ້ວຍແນວພັນເຂົ້າມີຄຸນນະພາບສູງ, ໝູນໃຊ້ເຕັກນິກກ້າວຫນ້າເພື່ອສ້າງຜະລິດຕະພັນຄຸນນະພາບ ແລະ ມີກຳລັງແກ້ງແຍ້ງຢູ່ຕະຫລາດພາຍໃນປະເທດ ແລະ ສາກົນ. ທ່ານນາງ ຟ້າມທິມີງຮຽວ, ຫົວຫນ້າກົມປູກຝັງ ແລະ ປົກປັກຮັກສາພືດ ນະຄອນ ໃຫ້ຮູ້ວ່າ: ລະດູການຜະລິດຍາມຫນາວ-ລະດູບານໃຫມ່ປີ 2017 – 2018, ຂະແຫນງກະສິກຳ ເກີນເທີ ຈະສ້າງຂັ້ນຕອນການຜະລິດເຂົ້າປອດສານພິດ ດ້ວຍຂອບຂະຫນາດ 10.000 ເຮັກຕາ ດ້ວຍເກືອບ 5.400 ຄອບຄົວເຂົ້າຮ່ວມ, ສຸມໃສ່ຢູ່ບັນດາເມືອງປູກເຂົ້າຕົ້ນຕໍ . ຈຸດໝາຍແມ່ນຍົກສູງລະດັບການຜະລິດຂອງຊາວກະສິກອນ. ໃນນັ້ນ ຍູ້ແຮງການຮ່ວມສຳພັນຈຳຫນ່າຍຜະລິດຕະພັນລະຫວ່າງສະຫະກອນ ແລະ ວິສາຫະກິດ. ທ່ານນາງ ຟ້າມທິມີງຮຽວ ໃຫ້ຮູ້ວ່າ:
“ເມື່ອຜະລິດຕາມຂັ້ນຕອນເຂົ້າສານປອດສານພິດ ຊາວກະສິກອນ ຈະຫລຸດຜ່ອນອຸປະກອນການຜະລິດ, ຫລຸດຜ່ອນເວລາອອກແຮງງານ, ຈາກນັ້ນ ລາຄາຜະລິດເຂົ້າຈະໄດ້ຫລຸດລົງ. ທີສອງ ຊາວກະສິກອນ ຈະຮັບປະກັນສຸຂະພາບຂອງຕົນ ແລະ ພ້ອມກັນນັ້ນສົ່ງຜົນກະທົບເຖິງການປົກປັກຮັກສາສິ່ງແວດລ້ອມໃນກະສິກຳ, ມູນຄ່າການຜະລິດໄດ້ຍົກສູງຂຶ້ນ.”
ຕາມການຕີລາຄາຂອງບັນດາຜູ້ຊ່ຽວຊານແລ້ວ, ການສົ່ງອອກເຂົ້າສານຂອງຫວຽດນາມ ຢືນແຖວຫນ້າໂລກກ່ຽວກັບປະລິມານ, ແຕ່ຄຸນນະພາບຄວນປັບປຸງຕາມມາດຖານທີ່ໄດ້ຮັບການກຳນົດຢ່າງຈະແຈ້ງ. ທ່ານ ຫວູຕຽດເຊີນ, ຜູ້ໃຫ້ຄຳປຶກສາດ້ານສື່ສານຂອງໂຄງການ (VnSAT) ເກີນເທີ ຖືວ່າ: ເພື່ອຍົກສູງມູນຄ່າເຂົ້າສານ ຄວນປະຕິບັດການຝືກອົບຮົມ, ໝູນໃຊ້ບັນດາມາດຕະການ, ເຕັກນິກເຂົ້າໃນການຜະລິດໃຫ້ແກ່ປະຊາຊົນ. ການສ້າງທົ່ງນາຮ່ວມສຳພັນ, ທົ່ງນາຂະຫນາດໃຫຍ່ຕາມມາດຖານ Vietgap, GlobalGap ແລະ ການຜະລິດຕາມລະບົບມູນຄ່າ. ເວລານັ້ນ ຈຶ່ງຍົກສູງເສດຖະກິດໃຫ້ແກ່ຊາວກະສິກອນໄດ້.
“ການຜະລິດຕາມລະບົບມູນຄ່າ ໃນນັ້ນ ມີຫລາຍພາກສ່ວນເຂົ້າຮ່ວມເປັນວິສາຫະກິດ. ເພາະ ຊາວກະສິກອນຜະລິດເຂົ້າ ບໍ່ສາມາດຈຳຫນ່າຍຜະລິດຕະພັນໄດ້ ແລະ ບໍ່ສາມາດສົ່ງອອກໄດ້ ຕ້ອງຜ່ານບັນດາວິສາຫະກິດ. ເພາະສະນັ້ນ ຊາວກະສິກອນ ແລະ ວິສາຫະກິດ ຕ້ອງມີການຮ່ວມສຳພັນນຳກັນ”
ທ່ານ ຟ້າມວັນກີງ, ອະດີດຜູ້ອຳນວຍ ພະແນກກະສິກຳ ແລະ ພັດທະນາຊົນນະບົດ ເກີນເທີ ຖືວ່າ: ກອ່ນນີ້ ການຜະລິດເຂົ້າແມ່ນອີງຕາມປະລິມານ, ຈຳຫນ່າຍໄດ້ເທົ່າໃດກໍ່ໄດ້. ປະຈຸບັນ ພວມວາງແຜນກຳນົດການຜະລິດຄືນໃຫມ່ຕາມການກຳນົດທິດຕະຫລາດ, ວິສາຫະກິດແມ່ນເປັນຜູ້ຍົກອອກການກຳນົດທິດ ແລະ ບັນດາສະຫະກອນຕ້ອງປະຕິບັດຕາມຄາດໝາຍຂອງວິສາຫະກິດ. ເວລານັ້ນ ຜະລິດຕະພັນທີ່ຜະລິດອອກມານັ້ນໄດ້ຮັບການຢັ້ງຢືນ ແລະ ຖືກກັບຄຸນຄ່າ.
“ເລື່ອງພັດທະນາເຂດຜະລິດເຂົ້າປອດສານພິດ ບໍ່ແມ່ນສຸມໃສ່ມາດຕະການປອດສານພິດ, ຫລັກອະນາໄມເທົ່ານັ້ນ ຫາກເອົາໃຈໃສ່ເຖິງທຸກປັດໄຈອື່ນຄື: ມາດຕະຖານເຕັກນິກ, ຮັບປະກັນຜົນປະໂຫຍດຂອງຊາວກະສິກອນ, ຮັບປະກັນສິ່ງແວດລ້ອມ, ຫລຸດລາຄາການຜະລິດ. ເມື່ອພວກເຮົາບັນລຸໄດ້ຈຸດໝາຍຜະລິດເຂົ້າປອດສານພິດ, ໝາຍຄວາມວ່າສາມາດແກ້ງແຍ້ງບໍ່ວ່າຢູ່ໃນປະເທດໃດ. ທີສອງ ຮັບປະກັນລາຄາແກ້ງແຍ້ງເປັນຢ່າງດີ, ທີສາມ ມີການກຳນົດທິດປະລິມານຕາມຄວາມຕ້ອງການຂອງວິສາຫະກິດ, ເລື່ອງແກ້ງແຍ້ງຂອງພວກເຮົາມີກາລະໂອກາດຍາດໄດ້ໄຊຊະນະຫລາຍກວ່າ.”
ຕາມການຄາດຄະເນການສົ່ງອອກເຂົ້າສານໃນໄລຍະຈະມາເຖິງ ອາດຈະປະສົບກັບຄວາມຫຍຸ້ງຍາກ ຍ້ອນຄູ່ຮ່ວມມືນຳເຂົ້າເລີ່ມຕ້ອງການຕົ້ນກຳເນີດຂອງສິນຄ້າ ແລະ ສົ່ງຜູ້ລົງກວດກາບັນດາເຂດຜະລິດເຂົ້າ, ໃນນັ້ນ ມີການໃຊ້ຢາປາບສັດຕູພືດໃນການຜະລິດ. ເພາະສະນັ້ນ ບັນດາວິສາຫະກິດສົ່ງອອກເຂົ້າສານ ພວມສ້າງເຂດຜະລິດເຂົ້າປອດສານພິດ ເພື່ອຕອບສະຫນອງຄວາມຕ້ອງການຂອງລູກຄ້າ. ນີ້ແມ່ນບັນຫາເປັນຕາຍຂອງວິສາຫະກິດ. ເພາະສະນັ້ນ ການຮ່ວມສຳພັນໃນການຜະລິດເພື່ອສ້າງທົ່ງນາປອດສານພິດແມ່ນທິດກ້າວເດີນອັນຖືກຕ້ອງໃນສະພາບການເສດຖະກິດເຊື່ອມໂຍງ, ຜະລິດອອກບັນດາຜະລິດຕະພັນປອດໄພ, ມີຄຸນນະພາບ. ຜົນປະໂຫຍດດ້ານເສດຖະກິດຂອງປະຊາຊົນໄດ້ຮັບປະກັນ, ສ້າງຄວາມຮັ່ງມີໃນເຂດດິນແດນຂອງຕົນເທື່ອລະກ້າວ. ຈາກນັ້ນ ມູນຄ່າເຂົ້າສານໄດ້ຮັບການຢັ້ງຢືນ, ມີອິດທິພົນຊື່ສຽງ, ເຄື່ອງໝາຍການຄ້າຂອງວິສາຫະກິດໄດ້ຮັບການຍົກສູງຂຶ້ນ, ມີການແກ້ງແຍ້ງກັບປະເທດອື່ນ.
(ແຫຼ່ງຄັດຈາກ VOV)


text:
ຂ່າວສານ
ຄະນະປະຈຳລັດຖະບານຫວຽດນາມ ໂຮມປະຊຸມກ່ຽວກັບການຜັນຂະຫຍາຍການເກັບຄ່າທຳນຽມທາງແບບອັດຕະໂນມັດໃນປີ 2020
ກອງປະຊຸມຄະນະປະຈຳລັດຖະບານກ່ຽວກັບການຊຸກຍູ້ໂຄງການເກັບຄ່າທຳນຽມທາງແບບອັດຕະໂນມັດ (ພາບ: VGP)
ຕອນບ່າຍວັນທີ 16 ມີນາ, ຢູ່ສຳນັກງານລັດຖະບານຫວຽດນາມ, ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ໄດ້ເປັນປະທານກອງປະຊຸມຄະນະປະຈຳລັດຖະບານກ່ຽວກັບການຊຸກຍູ້ໂຄງການເກັບຄ່າທຳນຽມທາງແບບອັດຕະໂນມັດ, ໂຄງການດັ່ງກ່າວ ໂດຍລັດຖະບານມອບໃຫ້ກະຊວງຄົມມະນາຄົມຂົນສົ່ງ ຜັນຂະຫຍາຍຢູ່ບັນດາດ່ານເກັບຄ່າທຳນຽມທາງ BOT (Build-Operate-Transfer). ກ່າວຄຳເຫັນນະທີ່ນີ້, ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ສະເໜີໃຫ້ບັນດາຝ່າຍຮ່ວມທຸລະກິດ ແລະ ບັນດາຄູ່ຮ່ວມມື ຈົ່ງສົມທົບກັນ ແລະ ມີແບບວິທີຈັດຕັ້ງຜັນຂະຫຍາຍ ເພື່ອຜັນຂະຫຍາຍການເກັບຄ່າທຳນຽມທາງແບບອັດຕະໂນມັດໄລຍະ 2 ນີ້ ໃນທ້າຍປີ 2020. ທ່ານນາຍົກລັດຖະມົນຕີ ກໍຮຽກຮ້ອງໃຫ້ກະຊວງຄົມມະນາຄົມຂົນສົ່ງ ຊີ້ນຳໂດຍກົງບັນດາຝ່າຍດຳເນີນໂຄງການດັ່ງກ່າວໃຫ້ສຳເລັດໃນປີ 2020 ແລະ ປະຕິບັດໂຄງການຕາມຂໍ້ກຳນົດຂອງກົດໝາຍ.
(ແຫຼ່ງຄັດຈາກ VOV)


text:
ການເຮັດຄວາມສະອາດອາກາດຫມາຍເຖິງການດູດຂອງເຄື່ອງອັດອາກາດ.ບັນຍາກາດຖືກດູດເຂົ້າໄປໃນເຄື່ອງກອງອາກາດຜ່ານຫໍດູດສູງ 25 ແມັດ.ອາກາດໄດ້ຖືກບໍລິສຸດໂດຍຜ່ານຖົງຜ້າການກັ່ນຕອງເຂັມແລະຫຼັງຈາກນັ້ນໄປຫາເຄື່ອງອັດອາກາດ.ອາກາດທີ່ຖືກກັ່ນຕອງຖືກບີບອັດຢູ່ທີ່ 0.67mpa ໃນເຄື່ອງອັດອາກາດ, ລ້າງແລະເຮັດຄວາມເຢັນໂດຍຫໍລະບາຍຄວາມຮ້ອນຂອງອາກາດ, ແລະຖືກສົ່ງໄປຫາ sieve ໂມເລກຸນສໍາລັບການດູດຊຶມເພື່ອເອົານ້ໍາ, ຄາບອນໄດອອກໄຊແລະ hydrocarbons ອື່ນໆ.
ປັດໃຈສ່ຽງໄຟໄໝ້ ແລະ ການລະເບີດໃນຂະບວນການຟອກອາກາດ ແລະ ການບີບອັດແມ່ນ:
1) ຜົນກະທົບການກັ່ນຕອງຂອງການກັ່ນຕອງອາກາດບໍ່ດີ, ແລະປະລິມານຂີ້ຝຸ່ນໃນອາກາດມີຂະຫນາດໃຫຍ່, ເຊິ່ງງ່າຍທີ່ຈະປະກອບເປັນຄາບອນ;ຜົນກະທົບ adsorption ຂອງ sieve ໂມເລກຸນຫຼຸດລົງ, ດັ່ງນັ້ນ hydrocarbons ເຂົ້າໄປໃນຖັນການກັ່ນຕໍ່ມາ, ແລະການສະສົມຫຼາຍເກີນໄປອາດຈະນໍາໄປສູ່ການເຜົາໃຫມ້ແລະການລະເບີດ;
2) ມີບາງສິ່ງບາງຢ່າງຜິດປົກກະຕິກັບລະບົບນ້ໍາເຢັນ.ນ້ໍາເຢັນຂອງເຄື່ອງອັດອາກາດຖືກຢຸດ, ການສະຫນອງນ້ໍາບໍ່ພຽງພໍຫຼືອຸນຫະພູມຂອງນ້ໍາສູງເກີນໄປ, ຜົນກະທົບຂອງຄວາມເຢັນບໍ່ດີ, ແລະອຸນຫະພູມໃນເຄື່ອງອັດແມ່ນສູງເກີນໄປ, ສົ່ງຜົນໃຫ້ເກີດຮອຍແຕກຄວາມຮ້ອນຂອງນ້ໍາມັນກ້ຽງ, ເຊິ່ງເຮັດໃຫ້ເກີດການຕົກຄ້າງຂອງຄາບອນຢູ່ທີ່ລູກປືນ. ພຸ່ມໄມ້, ກະບອກສູບ, ປ່ຽງອາກາດ, ທໍ່ລະບາຍອາກາດ, ເຄື່ອງເຮັດຄວາມເຢັນ, ຕົວແຍກແລະຖັງ buffer.ການປ່ອຍອາຍຄາບອນແມ່ນປະເພດຂອງວັດສະດຸທີ່ຕິດໄຟ, ຊຶ່ງສາມາດນໍາໄປສູ່ການຝາກຄາບອນແລະການເຜົາໃຫມ້ spontaneous ພາຍໃຕ້ການ overheating ອຸນຫະພູມສູງ, ຜົນກະທົບກົນຈັກແລະການໄຫຼຂອງອາກາດ, ໃນເວລາທີ່ຄວາມເຂັ້ມຂົ້ນຂອງຄາບອນອອກໄຊ (ເຊັ່ນ CO) ບັນລຸຂອບເຂດຈໍາກັດການລະເບີດ, incineration ແລະ blasting ຈະ. ເກີດຂຶ້ນ.
3) ປັ໊ມສີດນ້ໍາມັນຫຼືຄວາມຜິດຂອງລະບົບນ້ໍາມັນກ້ຽງ.ຄວາມຜິດຂອງປັ໊ມສີດນ້ໍາມັນຫຼືລະບົບນ້ໍາມັນກ້ຽງຂອງເຄື່ອງອັດອາກາດສາມາດນໍາໄປສູ່ການຂາດຫຼື suspension ຂອງການສະຫນອງນ້ໍາກ້ຽງ.ບັນຫາທີ່ມີຄຸນນະພາບຂອງນ້ໍາມັນກ້ຽງສາມາດນໍາໄປສູ່ຜົນກະທົບກ້ຽງທີ່ບໍ່ດີ.friction ກົນຈັກແລະການໃຫ້ຄວາມຮ້ອນຂອງ compressor ກາຍເປັນແຫຼ່ງ ignition ຂອງໄຟແລະ blasting ຂອງລະບົບ compressor ອາກາດ.ການເຮັດຄວາມສະອາດອາກາດຫມາຍເຖິງການດູດຂອງເຄື່ອງອັດອາກາດ.ບັນຍາກາດຖືກດູດເຂົ້າໄປໃນເຄື່ອງກອງອາກາດຜ່ານຫໍດູດສູງ 25 ແມັດ.ອາກາດໄດ້ຖືກບໍລິສຸດໂດຍຜ່ານຖົງຜ້າການກັ່ນຕອງເຂັມແລະຫຼັງຈາກນັ້ນໄປຫາເຄື່ອງອັດອາກາດ.ອາກາດທີ່ຖືກກັ່ນຕອງຖືກບີບອັດຢູ່ທີ່ 0.67mpa ໃນເຄື່ອງອັດອາກາດ, ລ້າງແລະເຮັດຄວາມເຢັນໂດຍຫໍລະບາຍຄວາມຮ້ອນຂອງອາກາດ, ແລະຖືກສົ່ງໄປຫາ sieve ໂມເລກຸນສໍາລັບການດູດຊຶມເພື່ອເອົານ້ໍາ, ຄາບອນໄດອອກໄຊແລະ hydrocarbons ອື່ນໆ.
ການວິເຄາະຄວາມສ່ຽງ ແລະອັນຕະລາຍ ແລະການປ້ອງກັນເຄື່ອງອັດອາກາດ
ການປະກົດຕົວຜິດປົກກະຕິຂອງເຄື່ອງອັດອາກາດແລະສ່ວນທີ່ສະຫນັບສະຫນູນຂອງມັນສາມາດນໍາໄປສູ່ຄວາມລົ້ມເຫຼວຂອງເຄື່ອງອັດອາກາດຫຼືການລະເບີດຂອງເຄື່ອງອັດອາກາດ.ເຄື່ອງອັດອາກາດ.
1, ການວິເຄາະຄວາມສ່ຽງແລະການຄາດເດົາເຫດການຂອງເຄື່ອງອັດອາກາດ
(1) ເນື່ອງຈາກວ່າອາກາດມີຫນ້າທີ່ oxidation, ໂດຍສະເພາະພາຍໃຕ້ຄວາມກົດດັນສູງ, ລະບົບການຂົນສົ່ງມີອັດຕາການໄຫຼສູງ, ດັ່ງນັ້ນຄວາມສ່ຽງຂອງລະບົບດັ່ງກ່າວບໍ່ພຽງແຕ່ມີຄວາມສ່ຽງຕໍ່ການຜຸພັງ (ຄວາມຮ້ອນ), ແຕ່ຍັງມີຄວາມສ່ຽງຕໍ່ການສວມໃສ່ແລະ friction ຄວາມໄວສູງ. .ເນື່ອງຈາກວ່າ cylinder, accumulator
ທໍ່ຂົນສົ່ງທາງອາກາດ (ລະບາຍອາກາດ) ສາມາດລະເບີດໄດ້ເນື່ອງຈາກອຸນຫະພູມເກີນ ແລະຄວາມກົດດັນເກີນ.ດັ່ງນັ້ນ, ອຸນຫະພູມກົນຈັກຂອງທຸກພາກສ່ວນຂອງເຄື່ອງອັດຈະຖືກຄວບຄຸມພາຍໃນຂອບເຂດທີ່ອະນຸຍາດ.
(2) ການປະສົມຂອງນ້ໍາມັນກ້ຽງ atomized ຫຼືອະນຸພັນຂອງມັນກັບອາກາດບີບອັດສາມາດເຮັດໃຫ້ເກີດການລະເບີດ.
(3) ການປະທັບຕານ້ໍາມັນຂອງເຄື່ອງອັດບໍ່ສອດຄ່ອງກັບຄວາມຕ້ອງການຂອງລະບົບກ້ຽງຫຼືອາຍແກັສຂອງອາກາດ inlet, ດັ່ງນັ້ນຈໍານວນຂອງນ້ໍາມັນແລະ hydrocarbons ເຂົ້າໄປໃນແລະສະສົມຢູ່ໃນພາກສ່ວນຕ່ໍາຂອງລະບົບເຊັ່ນ: flanges, ປ່ຽງ, ປ່ຽງ ແລະເຄື່ອງຫຼຸດ.ພາຍໃຕ້ຜົນກະທົບຂອງອາຍແກັສຄວາມກົດດັນສູງ, ພວກເຂົາເຈົ້າແມ່ນຄ່ອຍໆ atomized, oxidized, coking, carbonized ແລະແຕກຕ່າງກັນ, ກາຍເປັນເງື່ອນໄຂທີ່ເປັນໄປໄດ້ສໍາລັບການລະເບີດ.
(4) ອາກາດ deliquescent, ການທໍາຄວາມສະອາດ nonstandard ຂອງລະບົບແລະການທົດແທນຂອງເຢັນແລະຮ້ອນອາດຈະເຮັດໃຫ້ເກີດ rust ກ່ຽວກັບກໍາແພງພາຍໃນຂອງທໍ່, peel off ພາຍໃຕ້ຜົນກະທົບຂອງອາຍແກັສຄວາມໄວສູງແລະກາຍເປັນແຫຼ່ງ ignition ໄດ້.
(5) ສະພາບທີ່ບໍ່ຫມັ້ນຄົງແລະເພີ່ມຂຶ້ນໃນຂະບວນການບີບອັດອາກາດສາມາດນໍາໄປສູ່ການເພີ່ມຂຶ້ນຢ່າງກະທັນຫັນຂອງອຸນຫະພູມຂະຫນາດກາງ.ນີ້ແມ່ນເນື່ອງມາຈາກຜົນກະທົບຂອງການຫົດຕົວຂອງ adiabatic ບາງສ່ວນຂອງນ້ໍາ (ອາກາດ) ໃນລະບົບພາຍໃຕ້ຜົນກະທົບກະທັນຫັນ.
(6) ໃນລະຫວ່າງການສ້ອມແປງແລະການຕິດຕັ້ງ, ທາດແຫຼວທີ່ຕິດໄຟໄດ້ເຊັ່ນ: ວັດສະດຸຂັດ, ນໍ້າມັນກາຊວນແລະນໍ້າມັນແອັດຊັງຕົກລົງເຂົ້າໄປໃນກະບອກສູບ, ເຄື່ອງຮັບອາກາດແລະທໍ່ອາກາດ, ຊຶ່ງສາມາດນໍາໄປສູ່ການລະເບີດໃນເວລາທີ່ເຄື່ອງອັດອາກາດເລີ່ມຕົ້ນ.
(7) ຄວາມເຂັ້ມແຂງກົນຈັກຂອງສ່ວນທີ່ຖືກບີບອັດຂອງລະບົບການບີບອັດບໍ່ກົງກັບຂໍ້ກໍາຫນົດ.
(8) ຄວາມກົດດັນອາກາດທີ່ຖືກບີບອັດເກີນກົດລະບຽບ.ເງື່ອນໄຂຂ້າງເທິງນີ້ອາດຈະນໍາໄປສູ່ບັນຫາເຄື່ອງອັດອາກາດຫຼືການລະເບີດຂອງເຄື່ອງອັດອາກາດ.
2 , ການປ້ອງກັນອຸປະຕິເຫດເຄື່ອງອັດອາກາດ
(1) ເຄື່ອງອັດອາກາດ ແລະ ຖັງເກັບມ້ຽນ ແລະ ລະບົບທໍ່ນັ້ນ ຕ້ອງຖືກວາງແຜນໃຫ້ສອດຄ່ອງກັບການວາງແຜນແຫ່ງຊາດທີ່ກ່ຽວຂ້ອງ.ການກັ່ນຕອງແຫ້ງຕ້ອງໄດ້ຮັບການຕິດຕັ້ງກ່ອນທີ່ຈະທໍ່ດູດຂອງເຄື່ອງອັດອາກາດຂະຫນາດໃຫຍ່.
(2) ຫຼັງຈາກອາກາດຖືກບີບອັດ, ອຸນຫະພູມຈະເພີ່ມຂຶ້ນຢ່າງຫຼວງຫຼາຍ, ແລະເຄື່ອງອັດອາກາດຕ້ອງຕິດຕັ້ງລະບົບເຮັດຄວາມເຢັນທີ່ມີປະສິດທິພາບ.ສໍາລັບລະບົບນ້ໍາເຢັນຂອງເຄື່ອງອັດອາກາດຂະຫນາດໃຫຍ່, ອຸປະກອນປ້ອງກັນການຕັດນ້ໍາປ້ອງກັນຕ້ອງມີຄວາມຍືດຫຍຸ່ນແລະເຊື່ອຖືໄດ້.ຖ້າການສະຫນອງນ້ໍາຢຸດເຊົາໃນລະຫວ່າງການປະຕິບັດການ, ການສະຫນອງນ້ໍາບັງຄັບແມ່ນຖືກຫ້າມຢ່າງເຂັ້ມງວດ, ແລະມັນຈໍາເປັນຕ້ອງຢຸດເຊົາການປິ່ນປົວ.
(3) ການວາງແຜນແລະການດໍາເນີນງານຂອງຖັງເກັບອາກາດຕ້ອງປະຕິບັດຕາມກົດລະບຽບຂອງກົດລະບຽບການຊີ້ນໍາກ່ຽວກັບທັກສະຄວາມປອດໄພຂອງເຮືອຄວາມກົດດັນ, ແລະການສະແດງຄວາມກົດດັນທີ່ຈໍາເປັນ, ລະບຽບການ overpressure ແລະລະບົບເຕືອນໄພຈະຖືກຕິດຕັ້ງ.ຖ້າຈໍາເປັນ, ອຸປະກອນເຊື່ອມຕໍ່ຈະຖືກວາງແຜນ.
(4) ເຄື່ອງອັດອາກາດຂະໜາດໃຫຍ່ຕ້ອງຕິດຕັ້ງອຸປະກອນປຸກປຸກເຊັ່ນ: ແຮງດັນ, ການສັ່ນສະເທືອນ, ຄວາມດັນນ້ຳມັນ, ການສະໜອງນ້ຳ, ການເຄື່ອນທີ່ຂອງ shaft ແລະອຸນຫະພູມທີ່ຮັບຜິດຊອບຕາມຄຸນລັກສະນະຂອງອຸປະກອນ.ການທົດສອບ Airdrop ຈະຖືກດໍາເນີນກ່ອນທີ່ຈະເລີ່ມຕົ້ນ.
(5) ອາກາດທີ່ມີຄວາມກົດດັນທີ່ແນ່ນອນມີ oxidizability ທີ່ເຂັ້ມແຂງ.ດັ່ງນັ້ນ, ໃນລະຫວ່າງການເກັບຮັກສາແລະການຂົນສົ່ງທາງອາກາດ, ນ້ໍາມັນກ້ຽງແລະສານອິນຊີອື່ນໆຕ້ອງໄດ້ຮັບການສະກັດກັ້ນຢ່າງເຂັ້ມງວດຈາກການປະສົມເຂົ້າໄປໃນມັນ, ເພື່ອປ້ອງກັນບໍ່ໃຫ້ນ້ໍາມັນແລະສານອິນຊີອື່ນໆຖືກ oxidized ແລະເຜົາໄຫມ້ຫຼືລະເບີດໃນລະບົບ.
(6) ໃນໄລຍະການເຄື່ອນໄຫວຄວາມໄວສູງຂອງອາກາດ, rust ແລະ impurities ກົນຈັກອາດຈະກາຍເປັນ kindling ຮ້ອນ.ດັ່ງນັ້ນ, ຕໍາແຫນ່ງແລະຄວາມສູງຂອງຊ່ອງອາກາດໃນລະຫວ່າງການປະຕິບັດງານຂອງ compressor ຕ້ອງຕອບສະຫນອງຄວາມຕ້ອງການດ້ານຄວາມປອດໄພເພື່ອປ້ອງກັນການເຂົ້າມາຂອງສິ່ງຕ່າງປະເທດ.
(7) ໃນກໍລະນີຂອງການເຄື່ອນໄຫວຜິດປົກກະຕິແລະ static ໃນລະຫວ່າງການປະຕິບັດງານຂອງເຄື່ອງອັດອາກາດ, ຢຸດທັນທີສໍາລັບການກວດກາແລະການປິ່ນປົວ.
(8) ການເລີ່ມຕົ້ນເຢັນຢ່າງຕໍ່ເນື່ອງຂອງເຄື່ອງອັດອາກາດຂະຫນາດໃຫຍ່ບໍ່ຄວນເກີນສາມເທື່ອ, ແລະການເລີ່ມຕົ້ນຮ້ອນບໍ່ຄວນເກີນສອງເທື່ອ.
ເວລາປະກາດ: 23-11-2021


text:
ສະຫາຍ ສົມສະຫວາດ ເລັ່ງສະຫວັດ ຕີລາຄາສູງກ່ຽວກັບການຈັດຕັ້ງປະຕິບັດ ມະຕີ 9 ຂອງພັກ
ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ 10 ຂອງພັກປະຊາຊົນ ປະຕິວັດລາວ ໄດ້ຮັບຟັງການລາຍງານຜົນຂອງການ ຈັດຕັ້ງປະຕິບັດມະຕິ 9 ຂອງພັກປະຊາຊົນ ປະຕິວັດລາວ ໂດຍແຕ່ລະວຽກງານ ສາມາດຜັນຂະຫຍາຍແນວທາງ ແລະ ປະຕິບັດຢ່າງມີປະສິດທິຜົນສູງ.
ໃນໂອກາດກອງປະຊຸມດັ່ງກ່າວ ສະຫາຍ ສົມສະຫວາດ ເລັ່ງສະຫວັດ ກຳມະການກົມການເມືອງສູນການພັກ ຮອງນາຍົກລັດຖະມົນຕີແຫ່ງ ສປປລາວ ທັງເປັນຄະນະຜູ້ແທນ ແລະ ປະທານເລຂານຸການຈັດກອງປະຊຸມໃນຄັ້ງນີ້ ໄດ້ຕີລາຄາສູງກ່ຽວກັບການຈັດຕັ້ງປະຕິບັດມະຕີ 9ຂອງພັກ ໃນໄລຍະ 5 ປີຜ່ານມາ. ບົນພື້ນຖານດັ່ງກ່າວໄດ້ເຮັດໃຫ້ປະເທດຊາດມີຄວາມສະຫງົບ, ມີສະຖຽນລະພາບທາງດ້ານການເມືອງ, ມີຄວາມໝັ້ນຄົງ ແລະ ເສດຖະກິດກໍ່ມີການພັດທະນາຂະຫຍາຍຕົວຢ່າງຕໍ່ເນື່ອງ.
ສະຫາຍຍັງໄດ້ກ່າວຕື່ມອີກວ່າ: ຍ້ອນມີພັກປະຊາຊົນ ປະຕິວັດລາວມີແນວທາງນະໂຍບາຍທີ່ຖືກຕ້ອງ ແລະ ສະຫຼາດສ່ອງໄສ ຈິ່ງເຮັດໃຫ້ປະຊາຊົນລາວບັນດາເຜົາດຳລົງຊີວິດຢ່າງມີຄວາມຄວາມສະຫງົບປອດໄພ, ມີການເປັນຢູ່ທີ່ດີຂຶ້ນ, ສັງຄົມມີຄວາມເປັນລະບຽບຮຽບຮ້ອຍ ແລະ ປະເທດຊາດກໍ່ມີຄວາມກ້າວໜ້າຈະເລີຍຮຸ່ງເຮື່ອງຂຶ້ນເລື່ອຍໆ.


text:
ການນໍາສະຖາບັນການເມືອງ ແລະ ການປົກຄອງແຫ່ງຊາດ ໄດ້ເດີນທາງພ້ອມດ້ວຍຄະນະ ໄປແຂວງອັດຕະປື ນໍາໂດຍ: ທ່ານ ປອ ດາວສະຫວັນ ເຄືອມີໄຊ ກໍາມະການຄະນະບໍລິຫານງານພັກ, ຮອງຫົວໜ້າສະຖາບັນການເມືອງ ແລະການປົກຄອງແຫ່ງຊາດ ໂດຍມີ 2 ຈຸດປະສົງຄື:
1). ໃນຕອນເຊົ້າຂອງວັນທີ 21 ກໍລະກົດ ຢູ່ທີ່ຫ້ອງປະຊຸມຂອງໂຮງຮຽນການເມືອງ ແລະ ການປົກຄອງແຂວງອັດຕະປືໄດ້ຈັດຕັ້ງພິທີພົບປະ ລະຫວ່າງ ການນໍາສະຖາບັນການເມືອງ ແລະການປົກຄອງແຫ່ງຊາດ ນໍາໂດຍ: ທ່ານ ປອ ດາວສະຫວັນ ເຄືອມີໄຊ ກໍາມະການຄະນະບໍລິຫານງານພັກ, ຮອງຫົວໜ້າສະຖາບັນການເມືອງ ແລະ ການປົກຄອງແຫ່ງຊາດ ກັບພະນັກງານ, ຄູ-ອາຈານໂຮງຮຽນການເມືອງ ແລະ ການປົກຄອງແຂວງອັດຕະປື ໂດຍມີພະນັກງານ, ຄູ-ອາຈານເຂົ້າຮ່ວມທັງໝົດ 23 ທ່ານ ແລະ ຍິງ 10 ທ່ານ.
ໃນພິທີດັ່ງກ່າວໄດ້ຮັບຟັງການລາຍງານສະພາບລວມ, ຜົນສໍາເລັດ, ຂໍ້ຄົງຄ້າງ ແລະບາງຂໍ້ສະເໜີໂດຍຫຍໍ້ຈາກ ທ່ານ ປທ ບຸນປອນ ອ່ອນໄຊວຽງ ຫົວໜ້າໂຮງຮຽນການເມືອງ ແລະ ການປົກຄອງແຂວງອັດຕະປື ເຊິ່ງໄດ້ຍົກໃຫ້ເຫັນບາງເນື້ອໃນຄື: ໂຮງຮຽນການເມືອງ ແລະ ການປົກຄອງແຂວງອັດຕະປື ໄດ້ຮັບການສ້າງຕັ້ງຂຶ້ນໃນປີ 1997 ມີພາລະບົດບາດດໍາເນີນການຮຽນ-ການສອນທິດສະດີລະບົບ 45 ວັນ ແລະຊັ້ນຕົ້ນ. ມາຮອດປີ 2005 ໄດ້ດໍາເນີນການຮຽນ-ການສອນທິດສະດີຫຼັກສູດຊັ້ນກາງລະບົບ 15 ເດືອນເປັນຕົ້ນມາ; ປັດຈຸບັນໂຮງຮຽນແມ່ນໄດ້ຈັດຕັ້ງການຮຽນ-ການສອນທິດສະດີລະບົບ 10 ວັນ, 45 ວັນ, 3 ເດືອນ ແລະ 15 ເດືອນ ໃຫ້ແກ່ພະນັກງານນໍາພາຄຸ້ມຄອງຂອງ 5 ຕົວເມືອງພາຍໃນແຂວງ ແລະອ້ອມຂ້າງແຂວງ. ໂຮງຮຽນການເມືອງ ແລະ ການປົກຄອງແຂວງອັດຕະປືມີພະນັກງານ, ຄູ-ອາຈານທັງໝົດ 26 ທ່ານ, ຍິງ 13 ທ່ານ, ລະດັບວິຊາສະເພາະຈົບປະລິນຍາໂທ 4 ທ່ານ, ປະລິນຍາຕີ 18 ທ່ານ, ຊັ້ນສູງ 4 ທ່ານ, ຊັ້ນກາງ 1 ທ່ານ ແລະບໍ່ມີຊັ້ນ 2 ທ່ານ. ສໍາລັບລະດັບທິດສະດີຂອງຄູ-ອາຈານມີດັ່ງນີ້: ທິດສະດີຂັ້ນສູງມີ 6 ທ່ານ, ຂັ້ນກາງມີ 4 ທ່ານ, ຂັ້ນຕົ້ນມີ 1 ທ່ານ ແລະ 45 ວັນມີ 1 ທ່ານ (ຈໍານວນໜຶ່ງແມ່ນບໍ່ທັນໄດ້ຜ່ານ); ມີຄະນະໜ່ວຍພັກ 3 ສະຫາຍ ສະມາຊິກ 20 ສະຫາຍ, ຍິງ 9 ສະຫາຍ; ນອກນີ້ຍັງມີຄະນະອໍານວຍການ 4 ສະຫາຍ, ຍິງ 1 ສະຫາຍ. ການເຄື່ອນໄຫວຽກງານແມ່ນປະຕິບັດຕາມແຜນການ 1 ເດືອນ, 3 ເດືອນ, 6 ເດືອນ ແລະ 1 ປີ. ການຈັດຕັ້ງວຽກງານວິຊາການ ປີ 2021-2022 ມີນັກສຶກສາຈົບຊັ້ນກາງຈໍານວນ 52 ທ່ານ, ຊັ້ນຕົ້ນ 3 ເດືອນຈໍານວນ 51 ທ່ານ. ຄຽງຄູ່ກັບຜົນສໍາເລັດທີ່ຍາດມາໄດ້ນັ້ນ ແຕ່ຍັງມີຂໍ້ຄົງຄ້າງຈໍານວນໜຶ່ງເປັນຕົ້ນແມ່ນ: ຄວາມຮັບຮູ້ດ້ານທິດສະດີຂອງຄູ-ອາຈານຈໍານວນໜຶ່ງແມ່ນບໍ່ທັນເລິກເຊິ່ງ, ພຶດຕິກໍາຍັງບໍ່ທັນຫຼາກຫຼາຍ, ງົບປະມານຮັບໃຊ້ວຽກງານລວມຂອງໂຮງຮຽນຍັງມີຈໍາກັດ, ການດຶງດູດເອົາການຊ່ວຍເຫຼືອຈາກຕ່າງປະເທດ (ແຂວງແຮກສ່ຽວ ຈາກ ສສ ຫວຽດນາມ) ຍັງເຮັດບໍ່ທັນໄດ້ດີ, ອຸປະກອນຮັບໃຊ້ມີຄວາມເກົ່າແກ່ຫຼາຍ. ສໍາລັບທິດທາງໃນຕໍ່ໜ້າຈະສືບຕໍ່ການບໍາລຸງ-ກໍ່ສ້າງພະນັກ ງານທັງໄລຍະສັ້ນ ແລະໄລຍະຍາວໃຫ້ແກ່ນໍາພາຄຸ້ມຄອງພາຍໃນແຂວງ ກໍຄືແຂວງອ້ອມຂ້າງ, ສຶກສາອົບຮົມການເມືອງ-ແນວຄິດພະນັກງານ, ຄູ-ອາຈານໃຫ້ເປັນປົກກະຕິ, ສືບຕໍ່ເຝິກອົບຮົມທິດສະດີລັດທິມາກ-ເລນິນໃຫ້ພະນັກງານ, ຄູ-ອາຈານໃຫ້ເຂົ້າໃຈເລິກເຊິ່ງເຖິງຖອງນໍາພາອົງການຈັດຕັ້ງມະຫາຊົນໃຫ້ເຄື່ອນໄຫວໃຫ້ຖຶກຕ້ອງຕາມແນວທາງຂອງພັກ-ລັດວາງອອກໃຫ້ປະກົດຜົນເປັນຈິງ.
ໃນພິທີຍັງໄດ້ຮັບຟັງຄໍາຄິດ, ຄໍາເຫັນຂອງພະນັກງານ, ຄູ-ອາຈານພາຍໃນໂຮງຮຽນ ກ່ຽວກັບບາງຂໍ້ຫຍຸ້ງຍາກໃນການຮຽນ-ການສອນ ເຊັ່ນ: ຄວາມເປັນເອກະພາບ ໃນການຈັດຕັ້ງປະຕິບັດການເປີດຊຸດຮຽນຍັງບໍ່ທັນມີຄວາມຕໍ່ເນື່ອງ, ການປະເມີນຄູ-ອາຈານສອນ ຢູ່ໂຮງຮຽນການເມືອງ ແລະ ການປົກຄອງແຂວງ ຍັງບໍ່ທັນມີນິຕິກໍາອ້າງອີງ, ການຂຽນວາລະສານ ແລະສະເໜີຂໍເຂົ້າຮ່ວມການຝຶກອົບຮົມຕ່າງໆທີ່ ສມປຊ ຈັດຂຶ້ນ…
ໃນຕອນທ້າຍຂອງພິທີ ໄດ້ຮັບຟັງການໂອ້ລົມຈາກ ທ່ານ ປອ ດາວສະຫວັນ ເຄືອມີໄຊ ເຊິ່ງໄດ້ເນັ້ນໜັກໃຫ້ຄູ-ອາຈານໃນໂຮງຮຽນເອົາໃຈໃສ່ສຶກສາຄົ້ນຄວ້າເອກະສານຂອງພັກ, ກໍາໃຫ້ໄດ້ສະ ພາບການຂອງໂລກ ກໍຄືສະພາບລວມພາຍໃນປະເທດເປັນຕົ້ນແມ່ນບັນຫາການຂາດແຄນພະລັງ ງານ, ວິກິດການດ້ານອາຫານ, ໄພເງິນເຟີ້ ໃຫ້ສາມາດອະທິບາຍຊີ້ແຈງເຫດຜົນຂອງບັນຫາເພື່ອນໍາມາສຶກສາອົບຮົມການເມືອງ-ແນວຄິດໃຫ້ແກ່ພະນັກງານ, ຄູ-ອາຈານ ແລະນັກສຶກສາ ໃຫ້ເຊື່ອໝັ້ນ; ທ່ານຍັງໄດ້ໃຫ້ທິດຊີ້ນໍາຕື່ມວ່າຢາກເຮັດໄດ້ຄືແນວນັ້ນຕ້ອງພ້ອມກັນປະຕິບັດດັ່ງນີ້:
ໜຶ່ງ, ຄວນມີການຫັນປ່ຽນຢ່າງຕັ້ງໜ້າດ້ານເນື້ອໃນຫຼັກສູດ ອັນທີ່ບໍ່ສອດຄ່ອງໂດຍສັງລວມແລ້ວສະເໜີຫາສະຖາບັນພິຈາລະນາ, ການສິດສອນຄວນຄວບຄູ່ກັບພຶດຕິກໍາ, ໃນການຂຶ້ນຫ້ອງຕ້ອງເປັນຊ່ຽວຊານໃນບົດນັ້ນຢາກເຮັດໄດ້ຕ້ອງອ່ານຫຼາຍຄົ້ນຄວ້າໃຫ້ຫຼາຍ, ການສຶກສາອົບຮົມຄວນເຮັດຢ່າງໜັກແໜ້ນ ໄປລວງດຽວກັນຕາມແນວທາງ ແລະເປັນປົກກະຕິຕໍ່ເນື່ອງ.
ສອງ, ວຽກງານການຄົ້ນຄວ້າວິທະຍາສາດ ສມປຊ ໄດ້ສະໜອງບັນດານິພົນຕ່າງໆແລ້ວສໍາລັບການຂຽນບົດວິທະຍາສາດ, ວາລະສານ ແຕ່ລະປີເພື່ອໃຫ້ມີຄຸນນະພາບອາດສ້າງເປັນຫົວຂໍ້ສະເພາະແລ້ວເຊີນອາຈານ ສມປຊ ມາຝຶກອົບຮົມໃຫ້; ນອກນີ້ຍັງໄດ້ແນະນໍາໃຫ້ຄູ-ອາຈານເອົາໃຈໃສ່ເຄື່ອນໄຫວວຽກງານຮອບດ້ານໃຫ້ເປັນແບບຢ່າງແກ່ພາກ ສ່ວນອື່ນໆ.
2). ໃນຕອນເຊົ້າຂອງວັນທີ 22 ກໍລະກົດ ຢູ່ທີ່ສະໂມສອນຂອງໂຮງຮຽນການເມືອງ ແລະການປົກຄອງແຂວງອັດຕະປື ໄດ້ຈັດຕັ້ງກອງປະຊຸມສໍາມະນາວິທະຍາສາດຫົວຂໍ້: ກໍ່ສ້າງໂຮງຮຽນການ ເມືອງ ແລະການປົກຄອງແຂວງ ໃຫ້ກາຍເປັນໂຮງຮຽນພັດທະນາທີ່ມີຄຸນນະພາບ ໂດຍການເປັນປະທານຮ່ວມ ຂອງ ທ່ານ ບຸນຮຽນ ແກ້ວບົວພາດ ຄະນະປະຈໍາພັກ, ຮອງເລຂາພັກແຂວງ, ຜູ້ຊີ້ນໍາວຽກງານແນວຄິດທິດສະດີຂັ້ນແຂວງອັດຕະປື, ທ່ານ ປອ ດາວສະຫວັນ ເຄືອມີໄຊ ກໍາມະການຄະນະບໍລິຫານງານພັກ, ຮອງຫົວໜ້າສະຖາບັນການເມືອງ ແລະ ການປົກຄອງແຫ່ງຊາດ, ທ່ານ ປທ ບຸນປອນ ອ່ອນໄຊວຽງ ຫົວໜ້າໂຮງຮຽໜການເມືອງ ແລະການປົກຄອງແຂວງອັດຕະປື.
ໃນກອງປະຊຸມມີແຂກຮັບເຊີນຈາກຄະນະໂຄສະນາອົບຮົມແຂວງ, ຫ້ອງວ່າການປົກຄອງແຂວງ, ບັນດາຄະນະອໍານວຍການຂອງໂຮງຮຽນການເມືອງ ແລະການປົກຄອງແຂວງອັດຕະປື, ແຂວງຈໍາປາສັກ, ແຊວງສາລະວັນ, ແຂວງເຊກອ ງ, ແຂວງສະຫວັນນະເຂດ ແລະແຂວງຄໍາມ່ວນ; ພ້ອມດ້ວຍພະນັກງານ, ຄູ-ອາຈານຈາກ ສມປຊ ແລະໂຮງຮຽນການເມືອງ ແລະການປົກຄອງແຂວງອັດຕະປື ໂດຍມີພະນັກງານ, ຄູ-ອາຈານເຂົ້າຮ່ວມທັງມົດ 39 ທ່ານ, ຍິງ 13 ທ່ານ.
ໃນພິທີແມ່ນໄດ້ກ່າວເປີດກອງປະຊຸມໂດຍ: ທ່ານ ບຸນຮຽນ ແກ້ວບົວພາດ ຄະນະປະຈໍາພັກ, ຮອງເລຂາພັກແຂວງ, ຜູ້ຊີ້ນໍາວຽກງານແນວຄິດທິດສະດີຂັ້ນແຂວງ. ທ່ານ ປທ ບຸນປອນ ອ່ອນໄຊວຽງ ໄດ້ກ່າວຕ້ອນຮັບແຂກພ້ອມທັງຍົກໃຫ້ເຫັນຄວາມຈໍາເປັນ ແລະຄວາມສໍາຄັນຂອງການຈັດຕັ້ງກອງປະຊຸມສໍາມະນາວິທະຍາສາດຄັ້ງນີ້; ພ້ອມກັນນັ້ນ ທ່ານ ປອ ດາວສະຫວັນ ເຄືອມີໄຊ ກໍາມະການຄະນະບໍລິຫານງານພັກ, ຮອງຫົວໜ້າສະຖາບັນການເມືອງ ແລະການປົກຄອງແຫ່ງຊາດ ກໍໄດ້ນໍາພາບັນຊາກອງປະຊຸມໃນການຜ່ານບົດວິທະຍາສາດ, ການຕັ້ງບັນຫາເຈາະຈິ້ມ ກ່ຽວກັບເນື້ອໃນບົດ ແລະການປະກອບຄໍາເຫັນຂອງບັນດາຜູ້ເຂົ້າຮ່ວມ.
ພາຍໃນກອງປະຊຸມ ແມ່ນໄດ້ຮັບຟັງການລາຍງານບົດວິທະຍາສາດໂດຍສັງເຂບ ຈາກບັນດາຄະນະອໍານວຍການຂອງໂຮງຮຽນການເມືອງ ແລະການປົກຄອງແຂວງອັດຕະປື, ແຂວງເຊກອງ, ແຂວງຈໍາປາສັກ, ແຂວງສາລະວັນ, ແຂວງສະຫວັນນະເຂດ ແລະແຂວງຄໍາມ່ວນ ຫົວຂໍ້: ສຶກສາອົບຮົມແນວຄິດທິດສະດີຂອງພັກ ໃຫ້ແກ່ພະນັກງານ, ຄູ-ອາຈານຢູ່ໂຮງຮຽນການເມືອງ ແລະການປົກຄອງແຂວງອັດຕະປື, ເພີ່ມທະວີຄວາມສາມັກຄີເປັນປຶກແຜ່ນຂອງພະນັກ ງານ, ຄູ-ອາຈານຢູ່ໂຮງຮຽນການເມືອງ ແລະການປົກຄອງແຂວງເຊກອງ, ພັດທະນາພື້ນຖານໂຄງລ່າງຢູ່ໂຮງຮຽນການເມືອງ ແລະການປົກຄອງແຂວງຈໍາປາສັກໃຫ້ບັນລຸມາດຖານໂຮງຮຽນພັດທະນາທີ່ມີຄຸນນະພາບ, ພັດທະນາສິ່ງ ແວດລ້ອມຕາມທິດຍືນຍົງ ຢູ່ໂຮງຮຽນການເມືອງ ແລະການປົກຄອງ ແຂວງສາລະວັນ, ສ້າງການຫັນປ່ຽນຢ່າງແຂງ ແຮງໃນການກໍ່ສ້າງ, ບໍາລຸງສ້າງຄູ-ອາຈານ ໂຮງຮຽນການເມືອງ ແລະການປົກຄອງແຂວງສະຫວັນນະເຂດຕາມມາດ ຕະຖານ ຂອງການສຶກສາຊັ້ນສູງ, ເພີ່ມທະວີການນໍາພາ ຂອງອົງຄະນະພັກແຂວງຄໍາມ່ວນ ສ້າງໂຮງຮຽນພັດທະນາ ຢູ່ໂຮງຮຽນການເມືອງ ແລະການປົກຄອງແຂວງຄໍາມ່ວນ.
ໃນພິທີຍັງໄດ້ຜັດປ່ຽນກັນປະກອບຄໍາເຫັນ ຕາມຄໍາເຫັນເຈາະຈິ້ມຂອງທ່ານ ປອ ດາວສະຫວັນ ເຄືອມີໄຊ ໃນ 4 ບັນຫາໃຫຍ່ຄື: ຄວາມຮັບປະກັນໃນໂຄງສ້າງຂອງບົດ, ເນື້ອໃນບົດສາມາດຕອບສະໜອງໄດ້ຕາມມາດຖານຂອງຫົວຂໍ້ບໍ, ບ່ອນອີງດ້ານວິທະຍາສາດມີບໍ, ບົດຮຽນຂອງແຕ່ລະແຂວງມີບໍ. ບັນດາຄໍາເຫັນແລກປ່ຽນລ້ວນແຕ່ມີຄວາມຮັດກຸມ ແນໃສ່ສ້າງຄວາມກະຈ່າງແຈ້ງໃນແຕ່ລະບັນຫາ.
ເພື່ອເປັນທິດໃນການປັບປຸງບົດ ທ່ານ ປອ ດາວສະຫວັນ ເຄືອມີໄຊ ໄດ້ໃຫ້ຄໍາເຫັນວ່າ: ບັນດາບົດວິທະຍາ ສາດຄວນໄດ້ເບິ່ງຄືນບາງດ້ານຄື: ໂຄງສ້າງຂອງບົດຄວນຍົກຄວາມຈໍາເປັນໃນການຄົ້ນຄວ້າບັນຫາດັ່ງກ່າວ, ຮູບແບບ ແລະເນື້ອໃນການຈັດຕັ້ງປະຕິບັດ; ບາງບົດເນື້ອໃນອຸດົມສົມບູນ ແຕ່ຄວນຈັດໃຫ້ເປັນລະບົບຕື່ມ ສິ່ງສໍາຄັນຄວນຍົກໃຫ້ເຫັນສະພາບຄວາມເປັນຈິງຂອງໂຮງຮຽນກ່ຽບກັບບົດຮຽນທີ່ສາມາດເຮັດໄດ້ ແລະຂໍ້ຄົງຄ້າງທີ່ເປັນສາເຫດຕົ້ນຕໍເຮັດໃຫ້ບໍສາມາດປະຕິບັດວຽກງນສໍາເລັດຜົນໄດ້; ສໍາລັບທິດທາງຄວນຍົກເປັນຂໍ້ສະເໜີໃນການຈັດຕັ້ງປະຕິບັດວຽກງານ ນັ້ນໆ ຕິດພັນກັບການແກ້ໄຂຂໍ້ຄົງຄ້າງຕ່າງໆທີ່ສະເໜີມາ ແລະມີຄວາມສາມາດໃນການຈັດຕັ້ງປະຕິບັດ ເພື່ອເຮັດໃຫ້ໂຮງຮຽນການເມືອງ ແລະການປົກຄອງແຂວງ ກາຍເປັນໂຮງຮຽນພັດທະນາທີ່ມີຄຸນນະພາບດີຂຶ້ນເລື້ອຍໆ.
ໃນຕອນທ້າຍກອງປະຊຸມ ຍັງໄດ້ໄດ້ມອບປຶ້ມຜົນງານການຄົ້ນຄວ້າວິທະຍາສາດທີ່ແຂວງສະຫວັນນະເຂດເປັນເຈົ້າພາບກອງປະຊຸມຊຸດກ່ອນໃຫ້ແຂວງອັດຕະປື, ແຂວງຈໍາປາສັກ, ແຂວງສາລະວັນ, ແຂວງເຊກອງ ແລະແຂວງຄໍາມ່ວນ. ນອກນີ້, ຍັງມີພິທີການຈັບມືມອບຄວາມເປັນເຈົ້າພາບຈັດກອງປະຊຸມໃນປີ 2023 ໃຫ້ແກ່ໂຮງຮຽນການ ເມືອງ ແລະການປົກຄອງແຂວງຄໍາມ່ວນ.
ຂ່າວ/ພາບ: ປທ ນ. ຍຸຍທອງ ສົມແພງພັນ
ບັນນາທິການ: ປທ ບຸນປັນ ສຸມຸນທອງ


text:
ໃນຕອນເຊົ້າຂອງວັນທີ 23 ສີງຫາ 2022 ນີ້. ທີ່ຫ້ອງປະຊຸມ ສະພາປະຊາຊົນແຂວງ (ສພຂ), ທ່ານ ນາງ ແສງອາລຸນ ວົງສາທິການ ເລຂາທິການ ສພຂ ຕາງໜ້າຄະນະປະຈໍາ ສພຂ ໄດ້ຖະແຫຼງຂ່າວຕໍ່ສື່ມວນຊົນ ກ່ຽວກັບຜົນສໍາເລັດກອງປະຊຸມສະໄໝສາມັນເທື່ອທີ 3 ຂອງ ສພຂ ຊຸດທີ II ໃຫ້ຊາບວ່າ: ກອງປະຊຸມສະໄໝສາມັນເທື່ອທີ 3 ຂອງ ສພຂ ອັດຕະປື ຊຸດທີ II ໄດ້ເລີ່ມໄຂຂຶ້ນຕອນເຊົ້າຂອງວັນຈັນ, ວັນທີ 15 ສີງຫາ 2022 ແລະ ໄດ້ດໍາເນີນມາເຖິງຕອນແລງ ຂອງວັນ ພຸດ ວັນທີ 17 ສີງຫາ 2022 ຊຶ່ງໄດ້ໃຊ້ເວລາດໍາເນີນກອງປະຊຸມທັງໝົດ 3 ວັນເຕັມ; ພາຍໃຕ້ການນຳພາ ຂອງທ່ານ ນາງ ມີນາພອນ ໄຊສົມພູ ຮອງເລຂາພັກແຂວງ, ປະທານສະພາປະຊາຊົນແຂວງ ພ້ອມດ້ວຍຄະນະ 2 ທ່ານ; ໂດຍມີສະມາຊິກສະພາປະຊາຊົນແຂວງເຂົ້າຮ່ວມທັງໜົດ 26 ທ່ານ, ຍິງ9 ທ່ານ, ມີບັນດາທ່ານສະມາຊິກສະພາແຫ່ງຊາດ ປະຈໍາເຂດເລືອກຕັ້ງທີ 17, ການນໍາພັກ-ລັດຂັ້ນສູງ ຂອງແຂວງ, ອົງການຈັດຕັ້ງພັກ-ລັດ, ອົງການຈັດຕັ້ງສັງຄົມ, ອາວຸໂສບໍານານຜູ້ຊົງຄຸນວຸດທິ ແລະ ແຂກຜູ້ມີກຽດທີ່ຖືກເຊີນເຂົ້າຮ່ວມຢ່າງພ້ອມພຽງ.
ເຊິ່ງໃນກອງປະຊຸມໄດ້ເຕັມໄປດ້ວຍບັນຍາກາດການປະກອບຄຳຄິດຄຳເຫັນທີ່ພົດພື້ນເບີກບານ ຢ່າງກົງໄປກົງມາ ດ້ວຍການສຸມ ສະຕິປັນຍາ ເຫື່ອແຮງ ຂອງບັນດາທ່ານຄະນະປະຈໍາ, ຄະນະກຳມະການ, ສະມາຊິກສະພາປະຊາຊົນແຂວງ ແລະ ການປະກອບສ່ວນ ຂອງອົງການປົກຄອງແຂວງ, ພະແນກການ, ອົງການທຽບເທົ່າ ແລະ ພາກສ່ວນທີ່ກ່ຽວຂ້ອງ, ນຳເອົາເນື້ອໃນຄວາມຮັບຜິດຊອບຕາມພາລະບົດບາດຂອງຕົນ ເຂົ້າໃສ່ການດຳເນີນກອງປະຊຸມສະໄໝສາມັນເທື່ອທີ 3 ຂອງສະພາປະຊາຊົນແຂວງ ອັດຕະປື ຊຸດທີ IIຢ່າງຄົບຖ້ວນ ເຮັດໃຫ້ການພິຈາລະນາ ແລະ ຮັບຮອງເອົາບັນຫາສຳຄັນພື້ນຖານ ຂອງທ້ອງຖີ່ນ ຂອງສະພາປະຊາຊົນຂັ້ນແຂວງ ທີ່ໄດ້ກຳນົດໄວ້ໃນລັດຖະທຳມະນູນ ແລະ ກົດໝາຍໄດ້ຮັບຜົນສຳເລັດຕາມຄາດໝາຍທີ່ວາງໄວ້.
ກອງປະຊຸມ, ໄດ້ພິຈາລະນາຮັບຮອງເອົາບັນຫາສຳຄັນພື້ນຖານຂອງທ້ອງຖີ່ນ ໂດຍໄດ້ອອກເປັນມະຕິ ກອງປະຊຸມ 5 ສະບັບ ລະອຽດມີດັ່ງນີ້:
ມະຕິກອງປະຊຸມສະພາປະຊາຊົນແຂວງ ວ່າດ້ວຍການຮັບຮອງເອົາການແຕ່ງຕັ້ງ ທ່ານ ແສງປະດິດ, ສຸດນາມສຸລິນ ສະມາຊິກສະພາປະຊາຊົນແຂວງປະຈຳເຂດເລືອກຕັ້ງເມືອງພູວົງ ເປັນຮອງປະທານ ຄະນະກໍາມະການເສດຖະກິດ, ແຜນການ ແລະ ການເງິນ ຕາມການສະເໜີຂອງຄະນະປະຈໍາສະພາປະຊາຊົນແຂວງ;
ມະຕິກອງປະຊຸມສະພາປະຊາຊົນແຂວງ ວ່າດ້ວຍການຮັບຮັບຮອງການແຕ່ງຕັ້ງທ່ານ ຈິດປະສົງ ສິງສະຫວັດ, ເປັນຫົວໜ້າພະແນກແຮງງານ ແລະສະຫວັດດີການສັງຄົມແຂວງ ຕາມການສະເໜີຂອງທ່ານເຈົ້າແຂວງ;
ມະຕິກອງປະຊຸມສະພາປະຊາຊົນແຂວງ ວ່າດ້ວຍການຮັບຮອງເອົາບົດລາຍງານຂອງອົງການປົກຄອງແຂວງ ກ່ຽວກັບການຈັດຕັ້ງປະຕິບັດແຜນພັດທະ ນາເສດຖະກິດ-ສັງຄົມ 6 ເດືອນຕົ້ນປີ ແລະ ແຜນການ 6 ເດືອນທ້າຍປີ 2022;
ມະຕິກອງປະຊຸມສະພາປະຊາຊົນແຂວງ ວ່າດ້ວຍການຮັບຮອງເອົາບົດລາຍງານຂອງອົງການປົກຄອງແຂວງ ກ່ຽວກັບການຈັດຕັ້ງປະຕິບັດ ແຜນງົບປະມານແຫ່ງລັດຂັ້ນແຂວງ 6 ເດືອນຕົ້ນປີ ແລະ ແຜນການ 6 ເດືອນທ້າຍປີ 2022.
ມະຕິກອງປະຊຸມສະພາປະຊາຊົນແຂວງ ວ່າດ້ວຍການຮັບຮອງເອົາບົດລາຍງານ ຂອງຄະນະປະຈໍາສະພາປະຊາຊົນແຂວງ ກ່ຽວກັບການເຄື່ອນ ໄຫວວຽກງານ ໃນໄລຍະແຕ່ກອງປະຊຸມສະໄໝສາມັນເທື່ອທີ 2 ຫາກອງປະຊຸມສະໄໝສາມັນເທື່ອທີ 3 ແລະ ແຜນການຮອດກອງປະຊຸມສະໄໝສາມັນເທື່ອທີ 4 ຂອງສະພາປະຊາຊົນແຂວງ ຊຸດທີ II;
ການດໍາເນີນກອງປະຊຸມສະໄໝສາມັນເທື່ອທີ 3 ຂອງສະພາປະຊາຊົນແຂວງ ອັດຕະປື ຊຸດທີ II ຍັງໄດ້ຮັບຟັງການລາຍງານ ແລະ ຊີ້ແຈງຈາກທ່ານເຈົ້າແຂວງ, ຮອງເຈົ້າແຂວງ, ກອງບັນຊາການ ປກສ, ອົງການກວດກາລັດແຂວງ, ອົງການໄອຍະການປະຊາຊົນແຂວງ ແລະ ມີ 10 ພະແນກການ ຕໍ່ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດຂັ້ນແຂວງ ກໍ່ຄືການຈັດຕັ້ງປະຕິບັດ 2 ວາລະແຫ່ງຊາດຢູ່ແຂວງອັດຕະປື.
ໃນກ
ໄລຍະດຳເນີນກອງປະຊຸມຄັ້ງນີ້, ມີປະຊາຊົນບັນດາເຜົ່າສົ່ງຄຳຄິດຄຳເຫັນຜ່ານໂທລະສັບສາຍດ່ວນ (036 156) ມີທັງໝົດ 21 ສາຍ. ໃນນັ້ນ, ຂົງເຂດເສດຖະກິດມີ 09 ສາຍ; ຂົງເຂດວັດທະນະທໍາ-ສັງຄົມ ມີ 06 ສາຍ; ຂົງເຂດຍຸຕິທໍາ, ປກຊ-ປກສ ມີ 06 ສາຍ.ເຊິ່ງພົວພັນເຖິງການຄຸ້ມຄອງບໍລິຫານລັດ, ການພັດທະນາເສດຖະກິດ-ສັງຄົມຂອງແຂວງ, ການພັດທະນາທີ່ມີຜົນກະທົບຕໍ່ສັງຄົມ ແລະ ສິ່ງແວດລ້ອມ ຕໍ່ກັບບັນຫາທີ່ສົ່ງມາທາງໂທລະສັບສາຍດ່ວນດັ່ງກ່າວນັ້ນ, ກອງເລຂາກອງປະຊຸມໄດ້ສັງລວມ ແລະ ມອບໃຫ້ຄະນະກຳມະການ ຂອງສະພາປະຊາຊົນແຂວງ ປະສານສົມທົບພາກສ່ວນກ່ຽວຂ້ອງ ເພື່ອຄົ້ນຄວ້າ ແລະ ຊີ້ແຈງເປັນລາຍລັກອັກສອນ, ຮັບປະກັນໄດ້ຄວາມຖືກຕ້ອງສອດຄ່ອງຕາມກົດໝາຍ ແລະ ລະບຽບການ.


text:
ມົງໂກລີ ປະດັບຫຼຽນໃຫ້ບຸກຄົນທີ່ມີຜົນງານດີເດັ່ນ
ໃນຕອນຄໍາ ວັນທີ 21 ມັງກອນ ຜ່ານມາ, ກະຊວງກະສິກໍາ ແລະ ປ່າໄມ້ ໄດ້່ຈັດພິທີປະດັບຫຼຽນໄຊ-ຫຼຽນກາໃຫ້ແກ່ບຸກຄົນທີ່ມີຜົນງານປະກອບສ່ວນເສີມສ້າງສາຍພົວພັນມິດຕະພາບ ແລະ ການຮ່ວມມື ລະຫວ່າງ ລາວ ແລະ ມົງໂກລີ ຢູ່ພັດຕະຄານແມ່ຂອງ 1, ນະຄອນຫຼວງວຽງຈັນ ໃຫ້ກຽດເຂົ້າຮ່ວມໂດຍທ່ານ ປອ. ລຽນ ທິແກ້ວ ລັດຖະມົນຕີ ກະຊວງກະສິກໍາ ແລະ ປ່າໄມ້, ທ່ານ ນາງ ຈານິມຄານ ຊາອູເລ ຮອງລັດຖະມົນຕີ ກະຊວງສະບຽງອາຫານ ກະສິກໍາ ແລະ ອຸດສາຫະກໍາເບົາ ມົງໂກລີ ພ້ອມດ້ວຍບັນດາຄະນະນໍາຈາກກະຊວງກະສິກໍາ ແລະປ່າໄມ້ ແລະ ກະຊວງປ້ອງກັນປະເທດ, ທູດມົງໂກລີປະຈໍາ ສປປ ລາວ ຕະຫຼອດຮອດພະນັກງານວິຊາການທີ່ກ່ຽວຂ້ອງເຂົ້າຮ່ວມ.
ທ່ານ ລ. ກາລບັດຣັກ ເອກອັກຄະລັດຖະທູດ ມົງໂກລີປະຈໍາລາວ ໄດ້ຂຶ້ນຜ່ານບົດບັນຍັດວັກທີ 7 ຂໍ້ທີ 1 ມາດຕາທີ 33 ຂອງລັດຖະທໍາມະນູນ ແຫ່ງ ມົງໂກລີ ແລະ ຂໍ້ທີ 1 ມາດຕາທີ 15 ຂອງກົດໝາຍວ່າດ້ວຍປະທານາທິບໍດີ ແຫ່ງ ມົງໂກລີ ແລະ ເນື່ອງໃນໂອກາດ ຄົບຮອບ 55 ປີ ແຫ່ງການສ້າງຕັ້ງສາຍພົວພັນທາງການທູດລະຫວ່າງ ມົງໂກລີ ແລະ ລາວ ເພື່ອເປັນການຕີລາຄາສູງຕໍ່ຄວາມພະຍາຍາມ ແລະ ການປະກອບສ່ວນໃນການເສີມຂະຫຍາຍຮັດແໜ້ນສາຍພົວພັນ ແລະ ການຮ່ວມມືລະຫວ່າງສອງປະເທດ ຈຶ່ງໄດ້ຕົງລົງຍ້ອງຍໍຫຼຽນໄຊແຫ່ງລັດ, ແຫ່ງມົງໂກລີ ຍ້ອງຍໍຫຼຽນໄຊດາວພະສຸກ ແກ່ທ່ານ ບຸນຂວາງ ຄໍາບຸນເຮືອງ ຮອງລັດຖະມົນຕີກະຊວງກະສິກໍາ ແລະ ປ່າໄມ້, ປະທານສະມາຄົມມິດຕະພາບລາວມົງໂກລີ. ທ່ານ ຄໍາໄສ ສີສະຫວັດ ຜູ້ແປພາສາ ເລຂານຸການປະຈໍາສະຖານເອກອັກຄະລັດຖະທູດ ແຫ່ງ ມົງໂກລີ ປະຈໍາ ສປປ ລາວ ແລະ ຍ້ອງຍໍຫຼຽນໄຊມິດຕະພາບ ແກ່ທ່ານ ສຸກຖາວອນ ແກ້ວລາ ອາດີເອກອັກຄະລັດຖະທູດ ສປປ ລາວ ຜູ້ທໍາອິດທີ່ປະຈໍາຢູ່ມົງໂກລີ ອາດີດຫົວໜ້າກົມປະຈໍາຄະນະພົວພັນຕ່າງປະເທດສູນກາງພັກ ແລະ ກະຊວງການຕ່າງປະເທດ ທ່ານ ພັນດວງຈິດ ວົງສາ ອາດີດປະທານສູນກາງແນວລາວສ້າງຊາດ ອະດີດປະທານສະມາຄົມມິດຕະພາບລາວ-ມົງໂກລີ. ໃຫ້ກຽດຂຶ້ນປະດັບຫຼຽນໂດຍທ່ານ ນາງ ຈານິມຄານ ຊາອູເລ ຮອງລັດຖະມົນຕີ ກະຊວງສະບຽງອາຫານ ກະສິກໍາ ແລະ ອຸດສາຫະກໍາເບົາ ມົງໂກລີ ແລະ ທ່ານ ລ ກາລບັດຣັກ ເອກອັກຄະລັດຖະທູດ ມົງໂກລີ ປະຈໍາລາວ.
ຂ່າວໂດຍ: ສອນເພັດ ສຸລິພອນ
ກວດແກ້ໂດຍ: ທ່ານ ເຂັມພອນ ທິພົມມະຈັນ


text:
ລມຕ ກະຊວງການເງີນ ລາຍງານຄວາມຄືບໜ້າການແກ້ໄຂບັນຫາ ໜີ້ສີນສາທາລະນະ
ວາລະດຳເນີນກອງປະຊຸມສະໄໝສາມັນເທື່ອທີ 7 ຂອງສະພາແຫ່ງຊາດ ຊຸດທີ 8 ໃນວັນທີ 6 ມີຖຸນາ 2019 ພາຍໃຕ້ການເປັນປະທານຂອງ ທ່ານ ນາງ ປານີ ຢ່າທໍ່ຕູ້ ປະທານສະພາແຫ່ງຊາດ ບັນດາສະມາຊິກສະພາແຫ່ງຊາດສືບຕໍ່ປອບຄຳເຫັນຕໍ່ບົດລາຍງານຂອງລັດຖະບານກ່ຽວກັບການຈັດຕັ້ງປະຕິບັດແຜນພັດທະນາເສດຖະກິດສັງຄົມ ແລະ ແຜນງົບປະມານແຫ່ງລັດ 4 ເດືອນ, ຄາດຄະເນ 6 ເດືອນຕົ້ນປີ ແລະ ທິດທາງວຽກງານຈຸດສຸມ 6 ເດືອນທ້າຍປີ 2019 ພາຍຫຼັງການສຳເລັດປະກອບຄຳເຫັນຂອງສະມາຊິກສະພາແຫ່ງຊາດ, ທ່ານ ສົມດີ ດວງດີ ຮອງນາຍົກລັດຖະມົນຕີ ລັດຖະມົນກະຊວງການເງີນ ໄດ້ຊີ້ແຈງແລະຕອບຂໍ້ຊັກຖາມຂອງສະມາຊິກສະພາແຫ່ງຊາດ. ເປັນຕົ້ນຄວາມຄືບໜ້າການແກ້ໄຂບັນຫາໜີ້ສີນສາທາລະນະ ໂດຍສະເພາະໜີ້ພາຍໃນ ແລະ ຕ່າງປະເທດ, ມາດຕະການການສົ່ງເສີມການຖືບັນຊີ, ການຄຸ້ມຄອງບັນຊີຊັບສີນທີ່ຍືດເປັນຂອງລັດ, ການຫຼຸດໂຕນຂອງອັດຕາແລກປ່ຽນຂອງທະນາຄານ, ການສົ່ງເສີມວິສາຫະກິດຂະນາດນ້ອຍ ແລະ ກາງ ແລະອື່ນໆ.


text:
GZG Series Vibrating Feeder
ລາຍລະອຽດຜະລິດຕະພັນ
ປ້າຍກຳກັບສິນຄ້າ
ລາຍລະອຽດຜະລິດຕະພັນສໍາລັບ GZG Vibrating Feeder
GZG ຊຸດ vibrating feeder ການນໍາໃຊ້ຫຼັກການ synchronization ຕົນເອງຂອງສອງ motor vibration eccentric, ແລະປະກອບເປັນແນວນອນ 60 °ມຸມຂອງຜົນບັງຄັບໃຊ້, ໂດຍຜ່ານການ vibration ເປັນໄລຍະ, ດັ່ງນັ້ນການສົ່ງເສີມການຖິ້ມຫຼື gliding ກັບວັດສະດຸພາຍໃນ trough ໄດ້ບັນລຸ granular, ຕັນຂະຫນາດນ້ອຍ. ແລະວັດສະດຸຜົງຈາກ silos ການເກັບຮັກສາໄປຫາອຸປະກອນວິຊາການໃນເອກະພາບ, ປະລິມານ, ຢ່າງຕໍ່ເນື່ອງ.
ພາກສ່ວນຕົ້ນຕໍ
ຄໍາຮ້ອງສະຫມັກ
GZG Vibrating feeder ຖືກນໍາໃຊ້ຢ່າງກວ້າງຂວາງໃນໂລຫະ, ຖ່ານຫີນ, ອຸດສາຫະກໍາເຄມີ, ວັດສະດຸກໍ່ສ້າງ, ອຸດສາຫະກໍາແສງສະຫວ່າງ, ແກ້ວ, ອາຫານ, ຫານປະເພດເມັດ, ວັດສະດຸຂັດ, ແລະອື່ນໆ.


text:
ການສໍາຫລວດດ້ານການອອກແບບແລະການໂທຫ້ອງການຕິດຕາມກວດກາ
ສູນໂທລະສັບຂອງ Costa Rica ຍິນດີຕ້ອນຮັບທຸກຄົນສາທາລະນະທີ່ຈະໃຊ້ສູນທີ່ໂທຫາສອງຫນ້າຂອງພວກເຮົາທີ່ໃກ້ຄຽງເພື່ອເຮັດໃຫ້ການສໍາມະນາຂອງທ່ານມີປະສິດທິພາບແລະປະສົບຜົນສໍາເລັດ. ພະນັກງານ BPO ຂອງພວກເຮົາສາມາດສະຫນັບສະຫນູນເຫດການຂອງທ່ານທີ່ມີກໍາລັງການຂາຍ, ໂຄງປະກອບການຕິດຕາມຢ່າງສະເພາະແລະຫນັງສືສົ່ງເສີມການອອກແບບສະເພາະ. ທຸກໆການຕິດຕໍ່ສື່ສານແລະບໍລິການລູກຄ້າໃນຂະບວນການລົງທະບຽນສາມາດເຮັດໄດ້ໃນພາສາອັງກິດແລະພາສາສະເປນເພື່ອໃຫ້ທ່ານສາມາດບັນລຸລູກຄ້າທີ່ມີສັກຍະພາບຫລາຍຂຶ້ນ. ການລວບລວມຂໍ້ມູນແລະຂໍ້ມູນກ່ຽວກັບຄວາມເປັນໄປໄດ້ໃນຕ່າງປະເທດຄວນເປັນສ່ວນຫນຶ່ງທີ່ສໍາຄັນຂອງຂະບວນການສໍາມະນາແລະຄວນນໍາໃຊ້ເຂົ້າໃນທ່າແຮງຢ່າງເຕັມທີ່. ໃນສູນ Call Center ຂອງ Costa Rica, ພວກເຮົາພັດທະນາແບບສອບຖາມກ່ອນການແຂ່ງຂັນກ່ອນເຫດການດັ່ງກ່າວ, ແລະຫຼັງຈາກນັ້ນກໍ່ປະຕິບັດໂຄງການຕິດຕາມເຫດການທີ່ມີການພັດທະນາດີທີ່ຈະເພີ່ມຂຶ້ນການເຂົ້າຮ່ວມແລະລາຍຮັບ. ໃນຂະນະທີ່ວັນທີຂອງການສໍາມະນາໄດ້ສະເຫນີ, ຕົວແທນຂອງພວກເຮົາທີ່ໂທຫາທັກສະສອງພາສາຈະໃຊ້ລາຍຊື່ callback ລາຍລະອຽດຂອງພວກເຮົາເພື່ອເຮັດໃຫ້ການໂທແຈ້ງເຕືອນແລະສົ່ງອີເມວກ່ອນເຫດການ. ເວລາແມ່ນສິ່ງສໍາຄັນທີ່ຈະຊຸກຍູ້ໃຫ້ຜູ້ລົງທະບຽນທີ່ຈ່າຍເງິນຊ້າແລະຫຼຸດຜ່ອນຄວາມເສຍໃຈຂອງຜູ້ຊື້. ຂະບວນການ BPO ໃນຊາຍຝັ່ງນີ້ຈະວິເຄາະການຍົກເລີກທີ່ຜ່ານມາແລະບໍ່ມີສະແດງໃຫ້ເຫັນການປັບປຸງຂະບວນການລົງທະບຽນ.
ຕົວແທນສູນກາງໂທຫາສອງພາສາມີຄວາມດຸຫມັ່ນໃນການສົ່ງອີເມວຢືນຢັນສໍາລັບຜູ້ທີ່ລົງທະບຽນຜ່ານສາຍຫຼືທາງໂທລະສັບໃນເວລາທີ່ຕິດຕໍ່ກັບສູນໂທຫາສູນກາງຂອງພວກເຮົາ. ຖ້າພວກເຂົາເລືອກທີ່ຈະເຂົ້າສູ່ລະບົບທາງອິນເຕີເນັດ, ພວກເຂົາຈະໄດ້ຮັບການຕິດຕາມຢ່າງໃກ້ຊິດກັບໂທລະສັບທີ່ຖືກຕ້ອງສໍາລັບການຢັ້ງຢືນ. ພວກເຮົາສາມາດສ້າງໂຄງການລົງທະບຽນຫຼຸດລົງກ່ອນທີ່ເວລາທີ່ກໍານົດໄວ້ເຊັ່ນການລົງທະບຽນນົກຊະນິດຕົ້ນໆຫຼືສູນ Call Center ຂອງ Costa Rica ສາມາດຈັດການໂທຫາການຫຼຸດຜ່ອນປະລິມານໄດ້ຢ່າງງ່າຍດາຍໃນການລົງນາມໃນເວລາດຽວກັນ. ການບໍລິການ outsourcing nearshore ຂອງພວກເຮົາຍັງສາມາດປະກອບມີການຊ່ວຍເຫຼືອທາງເລືອກການຂົນສົ່ງ, ຄ່າໃຊ້ຈ່າຍທີ່ກົງກັນຫຼືບັນຫາໃດຫນຶ່ງທີ່ຕ້ອງການແກ້ໄຂເພື່ອເຂົ້າຮ່ວມເຫດການ.


text:
ຂ່າວສານ
ການພົວພັນຫວຽດນາມ-ກຳປູເຈຍຈະພັດທະນາຂຶ້ນສູ່ລະດັບສູງໃໝ່
ຕອນຄ່ຳວັນທີ 25 ກຸມພາ, ພະບາດສົມເດັດພະບໍລົມມະນຽດ Norodom Sihamoni ໄດ້ຈັດງານລ້ຽງຢູ່ພະລາຊະວັງ, ຂ່ຳນັບຮັບຕ້ອນທ່ານເລຂາທິການໃຫຍ່, ປະທານປະເທດ ຫງວຽນຟຸຈ້ອງ ແລະ ຄະນະຜູ້ແທນຂັ້ນສູງຫວຽດນາມ ໄປຢ້ຽມຢາມທາງລັດຖະກິດຢູ່ປະເທດລາຊະອານາຈັກກຳປູເຈຍ.
(ງານລ້ຽງຢູ່ພະລາຊະວັງ, ຂ່ຳນັບຮັບຕ້ອນທ່ານເລຂາທິການໃຫຍ່, ປະທານປະເທດ ຫງວຽນຟຸຈ້ອງ
ແລະ ຄະນະຜູ້ແທນຂັ້ນສູງຫວຽດນາມ)
ໃນສູນທອນພົດຂ່ຳນັບຮັບຕ້ອນ, ພະບາດສົມເດັດພະບໍລົມມະນຽດ Norodom Sihamoni ເຊື່ອໝັ້ນວ່າ ການຢ້ຽມຢາມຂອງທ່ານເລຂາທິການໃຫຍ່, ປະທານປະເທດຫວຽດນາມ ຫງວຽນຟຸຈ້ອງ ຈະປະກອບສ່ວນສຳຄັນເຂົ້າໃນການປັບປຸງ, ເພີ່ມທະວີສາຍພົວພັນມິດຕະພາບອັນດີງາມ ແລະ ພາລະກິດຮ່ວມມືຢ່າງຕັ້ງໜ້າໃນທຸກຂົງເຂດ, ແຕກດອກອອກຜົນລະຫວ່າງກຳປູເຈຍ ແລະ ຫວຽດນາມ. ພະບາດສົມເດັດພະບໍລົມມະນຽດ Norodom Sihamoni ເຊື່ອໝັ້ນວ່າ, ບາດກ້າວເດີນພັດທະນາຂອງກຳປູເຈຍ ທີ່ໄດ້ຮັບຜົນສຳເລັດອັນດີງາມນັ້ນ ລ້ວນແຕ່ມີການໜູນຊ່ວຍ, ຊ່ວຍເຫຼືອ, ການສະໜັບສະໜູນຈາກບັນດາປະເທດໃນໂລກ, ໃນນັ້ນມີຫວຽດນາມ ທີ່ໄດ້ຊ່ວຍເຫຼືອປະເທດກຳປູເຈຍ ນັບທັງໃນໄລຍະປະສົບກັບຄວາມຫຍຸ້ງຍາກ ກໍ່ຄືໃນໄລຍະສັນຕິພາບ.
ທ່ານເລຂາທິການໃຫຍ່, ປະທານປະເທດຫວຽດນາມ ຫງວຽນຟູຈ້ອງ ໃຫ້ຮູ້ວ່າ.
“ຫວຽດນາມ ແລະ ກຳປູເຈຍ ແມ່ນ 2 ປະເທດຖານບ້ານໃກ້ເຮືອນຄຽງທີ່ໃກ້ຊິດສະໜິດສະໜົມ, ປະຊາຊົນ 2 ປະເທດມີການພົວພັນທີ່ເປັນມູນເຊື້ອມາແຕ່ດົນນານ, ຍາມໃດກໍ່ສະໜິດຕິດພັນ, ຮ່ວມທຸກຮ່ວມສຸກນຳກັນ, ຊ່ວຍເຫຼືອເຊິ່ງກັນ ແລະ ກັນໃນພາລະກິດປົກປັກຮັກສາ, ສ້າງສາ ແລະ ພັດທະນາຂອງແຕ່ລະປະເທດ. ສາຍພົວພັນລະຫວ່າງຫວຽດນາມ - ກຳປູເຈຍ ໄດ້ກາຍເປັນສັນຍາລັກທີ່ສັກກະລະບູຊາ, ແມ່ນຊັບສົມບັດອັນລ້ຳຄ່າຂອງ 2 ຊາດ; ມູນເຊື້ອອັນດີງາມນັ້ນ ກໍ່ໄດ້ວາງອອກຄວາມຮຽກຮ້ອງໃຫ້ແກ່ 2 ປະເທດຕ້ອງພ້ອມກັນຜ່ານຜ່າສິ່ງທົດສອບນາໆປະການ, ສືບຕໍ່ນຳການພົວພັນລະຫວ່າງຫວຽດນາມ - ກຳປູເຈຍ ໃຫ້ພັດທະນາຂຶ້ນສູ່ລະດັບສູງໃໝ່ຢ່າງບໍ່ຢຸດຢັ້ງ, ເພື່ອການພັດທະນາຢ່າງວັດທະນາຖາວອນຂອງແຕ່ລະປະເທດ; ທັງນັ້ນກໍ່ແມ່ນໜ້າທີ່ຄວາມຮັບຜິດຊອບຂອງລຸ້ນປະຈຸບັນ, ທັງແມ່ນຄວາມຮຽກຮ້ອງ, ວາງອອກໃຫ້ແກ່ຄົນລຸ້ນຫຼັງຂອງທັງ 2 ປະເທດ”.
(ແຫຼ່ງຄັດຈາກ VOV)


text:
ຂ່າວສານ
ຂະແໜງອຸດສາຫະກຳ ການຄ້າ ຜັນຂະຫຍາຍບັນດາກຸ່ມມາດຕະການໜູນຊ່ວຍວິສາຫະກິດ, ຄອບຄົວດຳເນີນທຸລະກິດປະສົບກັບຄວາມຫຍຸ້ງຍາກ
ກະຊວງອຸດສາຫະກຳ ການຄ້າ ໄດ້ກຳນົດ 3 ກຸ່ມມາດຕະການໃຫ່ຍ ເພື່ອແນໃສ່ໜູນຊ່ວຍວິສາຫະກິດ, ຄອບຄົວດຳເນີນທຸລະກິດ ປະສົບກັບຄວາມຫຍຸ້ງຍາກໃນສະພາບເກີດໂລກລະບາດໂຄວິດ 19 ຢ່າງມີປະສິດທິຜົນ.ທ່ານຮອງລັດຖະມົນຕີກະຊວງອຸດສາຫະກຳ ການຄ້າ ຫວຽດນາມ ໂດ້ທັງຫາຍ ໃຫ້ຮູ້ວ່າ:
ທີ່ໜື່ງແມ່ນສືບຕໍ່ຮັບປະກັນການດຸນດ່ຽງລະຫວ່າງການສະໜອງ ຄວາມຕ້ອງການສຳລັບສິນຄ້າທີ່ສຳຄັນ, ຈຳເປັນ ຕໍ່ການຜະລິດ ແລະ ຊີວິດການເປັນຢູ່, ຮັກສາການເຄື່ອນໄຫວຜະລິດ ດຳເນີນທຸລະກິດ, ຮັກສາລະບົບສະໜອງສິນຄ້າໃຫ້ແກ່ ປຊຊ, ໜູນຊ່ວຍແກ້ໄຂຄວາມຫຍຸ້ງຍາກໃຫ້ແກ່ວິສາຫະກິດແຈກຢາຍ ກໍ່ຄືໃນວິວັດການຈໍລະຈອນສິນຄ້າ. ທີ່ສອງແມ່ນໜູນຊ່ວຍບັນດາວິສາຫະກິດ, ສະຫະກອນ, ຄອບຄົວດຳເນີນທຸລະກິດເຂົ້າຮ່ວມໂຄງການສົ່ງເສີມການຄ້າທາງອອນລາຍ ແລະ ເຊື່ອມຕໍ່ ການສະໜອງ ຄວາມຕ້ອງການ, ງານວາງສະແດງໃນອິນເຕີແນັດ. ທີສາມແມ່ນ ສືບຕໍ່ໜູນຊ່ວຍບັນດາທ້ອງຖິ່ນ ຍູ້ແຮງການຈຳໜ່າຍຜະລິດຕະພັນກະເສດຢູ່ຕະຫຼາດພາຍໃນ ແລະ ເປີດກ້ວາງການສົ່ງອອກໄປຍັງບັນດາຕະຫຼາດ ທີ່ມີຄວາມສາມາດບົ່ມຊ້ອນຫຼາຍ.
ທ່ານຮອງລັດຖະມົນຕີກະຊວງອຸດາຫະກຳ ການຄ້າ ຫວຽດນາມ ໂດ້ທັງຫາຍ ຢືນຢັນວ່າ: ກະຊວງອຸດສາຫະກຳ ການຄ້າ ຫວຽດນາມ ຈະສືບຕໍ່ເປັນເຈົ້າການຕິດຕາມສະພາບການຕະຫຼາດຢ່າງໃກ້ຊິດ, ຜັນຂະຫຍາຍບັນດາໂຄງການກະຕຸກຊຸກຍູ້ການໃຊ້ສອຍຢູ່ພາຍໃນປະເທດຢ່າງທັນການ ແລະ ມີປະສິດທິຜົນ.
(ແຫຼ່ງຄັດຈາກ VOV)


text:
ຂ່າວສານ
ຫວຽດນາມ ເຂົ້າຮ່ວມສະພາປະສານງານ ໂຄງການ “ເພີ່ມຄວາມໄວສຳຜັດກັບບັນດາເຄື່ອງມື ເພື່ອຮັບມືກັບໂລກລະບາດໂຄວິດ - 19
ຫວຽດນາມ ເຂົ້າຮ່ວມສະພາປະສານງານ ໂຄງການ “ເພີ່ມຄວາມໄວສຳຜັດກັບບັນດາເຄື່ອງມື
ເພື່ອຮັບມືກັບໂລກລະບາດໂຄວິດ - 19 (ພາບ: baoquocte.vn)
ຕາງໜ້າໃຫ້ຄະນະຜູ້ແທນ ຫວຽດນາມ ກ່າວປາໄສໃນວາລະປຶກສາຫາລືຂອງກອງປະຊຸມຄັ້ງທີ 1 ສະພາປະສານງານ ACT-A ດ້ວຍຮູບການອອນລາຍ, ທ່ານນາງ ເອກອັກຄະລັດຖະທູດ ເລທິຕວຽດມາຍ, ຫົວໜ້າຄະນະຜູ້ແທນຫວຽດນາມປະຈຳ ສປຊ, ອົງການການຄ້າໂລກ ແລະ ບັນດາອົງການອື່ນໆຢູ່ເຊີແນວ ໄດ້ເນັ້ນໜັກວ່າ ຫວຽດນາມ ຊົມເຊີຍຂໍ້ລິເລີ່ມສ້າງຕັ້ງສະພາ ACT-A ໄດ້ຊ່ວຍຊຸກຍູ້ການສຳຜັດແບບດຸ່ນດ່ຽງກັບ ວັກຊິນ ແລະ ບັນດາເຕັກໂນໂລຢີ ເພື່ອຮັບມືກັບໂລກລະບາດໂຄວິດ - 19; ຍົກສູງບັນດາການເຄື່ອນໄຫວ, ຄວາມມານະພະຍາຍາມຂອງໃນມໍ່ໆມານີ້ຂອງຫວຽດນາມ ແລະ ອາຊຽນ ໃນການຮັບມືກັບໂລກລະບາດໂຄວິດ - 19. ທ່ານນາງ ເລທິຕວຽດມາຍ ຢືນຢັນເຖິງຄຳໝັ້ນສັນຍາຂອງບັນດາປະເທດສະມາຊິກ ອາຊຽນ ສືບຕໍ່ເພີ່ມທະວີຄວາມສາມັກຄີ, ການຮ່ວມມືສາກົນ ເພື່ອຮັບມືກັບໂລກລະບາດ ເປັນຕົ້ນແມ່ນບັນດາການເຄື່ອນໄຫວຂອງສະພາປະສານງານ ACT-A.
(ແຫຼ່ງຄັດຈາກ VOV)


text:
ກອງປະຊຸມລັດຖະບານເປີດກວ້າງ ຄັ້ງທີ I ປີ 2019 ໄຂຂຶ້ນຢ່າງເປັນທາງການໃນວັນທີ 26 ມິຖຸນາ 2019 ທີ່ຫໍປະຊຸມແຫ່ງຊາດ ພາຍໃຕ້ການເປັນປະທານຂອງ ທ່ານ ທອງລຸນ ສີສຸລິດ ນາຍົກລັດຖະມົນຕີແຫ່ງ ສປປ ລາວ, ມີເຈົ້າຄອງນະຄອນຫຼວງວຽງຈັນ, ບັນດາລັດຖະມົນຕີ, ເຈົ້າແຂວງ, ຜູ້ຕາງໜ້າຈາກອົງການຈັດຕັ້ງພັກ, ສະພາແຫ່ງຊາດ, ອົງການນິຕິບັນຍັດ, ອົງການຕຸລາການ, ສູນກາງແນວລາວສ້າງຊາດ ແລະ ອົງການຈັດຕັ້ງມະຫາຊົນເຂົ້າຮ່ວມ.
ທ່ານ ທອງລຸນ ສີສຸລິດ ນາຍົກລັດຖະມົນຕີແຫ່ງ ສປປ ລາວ ກ່າວວ່າ: ກອງປະຊຸມລັດຖະບານເປີດກວ້າງໄດ້ດຳເນີນພາຍຫຼັງກອງປະຊຸມຄົບຄະນະຂອງຄະນະບໍລິຫານງານສູນກາງພັກ ຄັ້ງທີ 8 ແລະ ກອງປະຊຸມສະໄໝສາມັນ ເທື່ອທີ 7 ຂອງສະພາແຫ່ງຊາດ ຊຸດທີ 8 ໄດ້ປິດລົງໃນວັນທີ 25 ຜ່ານມາ ເຊິ່ງກອງປະຊຸມໄດ້ຮັບຮອງເອົາຫຼາຍບັນຫາສຳຄັນ ເປັນຕົ້ນແມ່ນ: ແຜນພັດທະນາເສດຖະກິດ – ສັງຄົມແຫ່ງຊາດ ແລະ ແຜນງົບປະມານແຫ່ງຊາດ 4 ເດືອນ ແລະ ຄາດຄະເນ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2019, ຮ່າງກົດໝາຍຈຳນວນ 10 ສະບັບ. ໃນນັ້ນ, 09 ສະບັບ ແມ່ນສະເໜີໂດຍລັດຖະບານ. ທັງນີ້, ເປົ້າໝາຍເພື່ອປຶກສາຫາລືວຽກງານສໍາຄັນຂອງຊາດ ຕິດພັນກັບການປະຕິບັດພາລະບົດບາດ ແລະ ໜ້າທີ່ຂອງລັດຖະບານ, ຂະແໜງການ ແລະ ອົງການປົກຄອງທ້ອງຖິ່ນ.
ທ່ານນາຍົກລັດຖະມົນຕີ ແຫ່ງ ສປປ ລາວ ຍົກໃຫ້ເຫັນວ່າ: ກອງປະຊຸມຄົບຄະນະຂອງຄະນະບໍລິຫານງານສູນກາງພັກ ຄັ້ງທີ 8 ແລະ ກອງປະຊຸມສະໄໝສາມັນ ເທື່ອທີ 7 ຂອງສະພາແຫ່ງຊາດ ຊຸດທີ 8 ໄດ້ມີການຕີລາຄາວຽກງານຂອງລັດຖະບານ 6 ເດືອນ ຕົ້ນປີ 2019 ແລະ ມີມະຕິເພື່ອຊີ້ນຳໃຫ້ລັດຖະບານນຳໄປຜັນຂະຫຍາຍໃນຕໍ່ໜ້າເພື່ອກາຍເປັນພື້ນຖານ ແລະ ທິດທາງທີ່ສຳຄັນໃຫ້ແກ່ລັດຖະບານເພື່ອເຮັດແນວໃດ? ໃຫ້ຮັບປະກັນແຜນພັດທະນາເສດຖະກິດ – ສັງຄົມຂອງຊາດ ແລະ ຂອງລັດຖະບານສາມາດບັນລຸເປົ້າໝາຍແຕ່ລະໄລຍະ.
ກອງປະຊຸມດັ່ງກ່າວຈະໄດ້ດຳເນີນເປັນເວລາ 3 ວັນ ລະຫວ່າງວັນທີ 26 – 28 ແມ່ນຈະໄດ້ຄົ້ນຄວ້າ ແລະ ປຶກສາຫາລືບັນຫາຕ່າງໆ ປະກອບມີ:
- ສະຫຼຸບການຈັດຕັ້ງປະຕິບັດແຜນພັດທະນາເສດຖະກິດ – ສັງຄົມ 6 ເດືອນຕົ້ນປີ, ແຜນວຽກຈຸດສຸມ 6 ເດືອນທ້າຍປີ 2019, ທິດທາງແຜນພັດທະນາເສດຖະກິດ – ສັງຄົມ ແລະ ແຜນການລົງທຶນຂອງລັດ ປະຈໍາປີ 2020, ຕີລາຄາການຈັດຕັ້ງປະຕິບັດແຜນງົບປະມານແຫ່ງລັດປະຈຳປີ 2020, ສະຫຼຸບຕີລາຄາສະພາບການຄຸ້ມຄອງເງິນຕາ 6 ເດືອນຕົ້ນປີ ແລະ ວຽກຈຸດສຸມຄຸ້ມຄອງເງິນຕາ 6 ເດືອນທ້າຍປີ ແລະ ສະຫຼຸບຕີລາຄາການຈັດຕັ້ງປະຕິບັດຄຳສັ່ງ ເລກທີ 02/ນຍ ວ່າດ້ວຍການປັບປຸງບັນດາລະບຽບການ ແລະ ກົນໄກປະສານງານໃນການດໍາເນີນທຸລະກິດຢູ່ ສປປ ລາວ.
- ສະຫຼຸບລາຍງານຄວາມຄືບໜ້າຂອງການແກ້ໄຂໄພພິບັດໃນຂອບເຂດທົ່ວປະເທດ ແລະ ການກະກຽມຄວາມພ້ອມເພື່ອຮັບມືກັບໄພພິບັດ ທີ່ອາດຈະເກີດຂຶ້ນໃນໄລຍະລະດູຝົນທີ່ຈະເຖິງ.
- ຕີລາຄາການຈັດຕັ້ງປະຕິບັດຄຳສັ່ງ ເລກທີ 15/ນຍ ວ່າດ້ວຍການເພີ່ມທະວີຄວາມເຂັ້ມງວດໃນການຄຸ້ມຄອງ, ກວດກາການຂຸດຄົ້ນໄມ້, ການເຄື່ອນຍ້າຍໄມ້ ແລະ ທຸລະກິດໄມ້ໃນໄລຍະ 03 ປີ.
ນອກຈາກນີ້, ຍັງໄດ້ຮັບຟັງຈາກຫຼາຍຂະແໜງການໃນການແກ້ໄຂວຽກງານທີ່ພົ້ນເດັ່ນຈຳນວນໜຶ່ງ ຕາມວາລະກຳນົດ ແລະ ກອງປະຊຸມຍັງໄດ້ຊຸກຍູ້ເປີດຂະບວນການແຂ່ງຂັນຮັກຊາດ ແລະ ການພັດທະນາພາຍໃຕ້ຫົວຂໍ້ “ ການພັດທະນາຊົນນະບົດ ເພື່ອແກ້ໄຂຄວາມທຸກຍາກຂອງປະຊາຊົນ ” ໂດຍຈະໄດ້ທົບທວນວຽກງານຂະບວນການແຂ່ງຂັນຮັກຊາດ ແລະ ພັດທະນາໃນໄລຍະຜ່ານມາພ້ອມທັງຊຸກຍູ້ໃຫ້ພາກທຸລະກິດເຂົ້າຮ່ວມໃນການພັດທະນາຊົນນະບົດ ແລະ ແກ້ໄຂຄວາມທຸກຍາກ ແລະ ບັນຫາສຳຄັນອີກຈຳນວນໜຶ່ງ ເຊັ່ນ: ບົດສະຫຼຸບລາຍງານຂາດຕົວແຜນພັດທະນາເສດຖະກິດ – ສັງຄົມ ປີ 2018, ຮ່າງດຳລັດວ່າດ້ວຍການປ່ຽນແປງທາງດິນຟ້າອາກາດ, ການປັບປຸງລາຍການຜະລິດໄມ້ເພື່ອສົ່ງອອກ ແລະ ຮ່າງຄຳສັ່ງຂອງທ່ານນາຍົກລັດຖະມົນຕີວ່າດ້ວຍການກວດກາ 438 ໂຄງການເຊົ່າ – ສຳປະທານທີ່ດິນເປັນຕົ້ນ.
ທ່ານ ທອງລຸນ ສີສຸລິດ ນາຍົກລັດຖະມົນຕີ ໄດ້ຮຽກຮ້ອງມາຍັງທຸກພາກສ່ວນຍົກສູງຄວາມຮັບຜິດຊອບຂອງຕົນໃນການລາຍງານໃຫ້ມີຄວາມຊັດເຈນ ແລະ ມີຈຸດສຸມໃນຂອບເຂດຂອງຕົນເອງ ບັນຫາຂໍ້ຄົງຄ້າງຕ່າງໆໃນແຕ່ລະຂົງເຂດ ແລະ ພ້ອມກັນປະກອບສ່ວນຄວາມຄິດເຫັນ, ວິເຄາະ – ວິໄຈເຖິງສາເຫດ, ສະເໜີທິດທາງ ແລະ ມາດຕະການໃນການແກ້ໄຂໃນທ້າຍປີ ກໍຄືໃນຕໍ່ໜ້າຢ່າງຮີບຮ້ອນ.
( ຂ່າວ: ສຸລິນ, ຮູບ: ສອນໄຊ )


text:
ໃນຕອນເຊົ້າວັນທີ 22 ເມສານີ້, ຢູ່ສຳນັກງານໃຫຍ່ຂອງກະຊວງສາທາລະນະສຸກ ສປປ.ລາວ, ຄະນະຕົວແທນສະຖານທູດຫວຽດນາມ ໄດ້ມອບເງິນຈຳນວນ 60 ລ້ານກິບ (ປະມານ 160 ລ້ານດົ່ງ) ໃຫ້ແກ່ ຄະນະກຳມະການຊີ້ນຳແຫ່ງຊາດ ສປປ.ລາວ ເພື່ອປະກອບສ່ວໃນການປ້ອງກັນພະຍາດ Covid-19 ຢູ່ ປະເທດລາວ.
ນີ້ແມ່ນນ້ຳໃຈຂອງບັນດາພະນັກງານ, ລັດຖະກອນຂອງສະຖານທູດຫວຽດນາມ ປະຈຳ ສປປ.ລາວ ແລະ ອົງການຕ່າງໆນອກຈາກສະຖານທູດຫວຽດນາມ ເພື່ອປະກອບສ່ວນໃຫ້ລັດຖະບານ ແລະ ປະຊາຊົນລາວ ຄວບຄຸມ ແລະ ສະກັດກັ້ນພະຍາດ COVID-19.
ກ່າວຄຳເຫັນທີ່ພິທີມອບຮັບ, ທ່ານ ຫວູວັນຮ່ວາ, ຜູ້ທີ່ປຶກສາທູດ, ຫົວໜ້າພະແນກເສດຖະກິດ, ວັດທະນະທຳ, ການສຶກສາ ຂອງສະຖານທູດຫວຽດນາມ ປະຈຳລາວ ໄດ້ຕີລາຄາສູງບັນດາມາດຕະການຢ່າງແທດຈິງ ແລະ ມີປະສິດທິຜົນຂອງລັດຖະບານ ສປປ.ລາວ ໃນການປ້ອງກັນ ແລະ ສະກັດກັ້ນພະຍາດ COVID-19. ທ່ານ ຫວູວັນຮ່ວາ ໄດ້ຢັ້ງຢືນວ່າ ຈຳນວນເງິນໄດ້ມອບດັ່ງກ່າວ ແມ່ນໜ້ອຍ ແຕ່ແມ່ນນ້ຳໃຈຢ່າງຈິງໃຈ ຂອງພະນັກງານສະຖານທູດ ແລະ ບັນດາອົງການທີ່ຢູ່ຄຽງຂ້າງສະຖານທູດ, ດ້ວຍຄວາມປາດຖະໜາຢາກຮ່ວມແຮງຮ່ວມໃຈກັບລັດຖະບານ ແລະ ປະຊາຊົນລາວ ເພື່ອຄວບຄຸມການລະບາດຢ່າງໄວວາ ແລະ ເຮັດໃຫ້ເສດຖະກິດຟື້ນຕົວ.
ຕາງໜ້າລັດຖະບານ ແລະ ປະຊາຊົນລາວ, ທ່ານບຸນກອງ ສີຫາວົງ, ລັດຖະມົນຕີກະຊວງສາທາລະນະສຸກ, ຮອງຫົວໜ້າຄະນະຊີ້ນຳແຫ່ງຊາດ ສປປ.ລາວ ກ່ຽວກັບການປ້ອງກັນ ແລະ ຄວບຄຸມພະຍາດລະບາດຂອງປະເທດລາວ, ໄດ້ສະແດງຄວາມຂອບໃຈຢ່າງຈິງໃຈ ຕໍ່ຄວາມຮັກແພງຂອງສະຖານທູດຫວຽດນາມ ກໍ່ຄືບັນດາອົງການຕ່າງໆຄຽງຂ້າງສະຖານທູດຫວຽດນາມປະຈຳ ສປປ.ລາວ, ແລະ ໃຫ້ຄຳໝັ້ນສັນຍາວ່າ ຈະນຳໃຊ້ຈຳນວນເງິນ ດົ່ງກ່າວ ຢ່າງມີປະສິດທິຜົນ ເຂົ້າໃນການປ້ອງກັນ COVID-19.
ທ່ານບຸນກອງ ສີຫາວົງ, ລັດຖະມົນຕີກະຊວງສາທາລະນະສຸກ ໃຫ້ຮູ້ວ່າ, ນັບແຕ່ເກີດການລະບາດຂອງ COVID-19 ຢູ່ ໃນໂລກ, ເຖິງວ່າຈະປະສົບກັບຄວາມຫຍຸ້ງຍາກຫຼາຍຢ່າງໃນການຕໍ່ສູ້ກັບໂລກລະບາດ, ແຕ່ເຖິງຢ່າງໃດກໍ່ຕາມ, ລັດຖະບານ ແລະ ປະຊາຊົນຫວຽດນາມ ກໍ່ຍັງໄດ້ສະໜັບສະໜູນລັດຖະບານ ແລະ ປະຊາຊົນລາວ ທັງດ້ານວັດຖຸ ແລະ ອຸປະກອນການແພດ ເພື່ອແລກປ່ຽນບົດຮຽນ, ຖ່າຍທອດປະສົບການໃນການປ້ອງກັນພະຍາດ. ສິ່ງດັ່ງກ່າວບໍ່ພຽງແຕ່ປະກອບສ່ວນສຳຄັນເຂົ້າໃນການປ້ອງກັນພະຍາດ COVID-19 ຢູ່ລາວເທົ່ານັ້ນ, ແຕ່ຍັງໄດ້ສະແດງໃຫ້ເຫັນຄວາມຮັກແພງຊ່ວຍເຫຼືອ ເຊິ່ງກັນ ແລະ ກັນ ລະຫວ່າງພັກ, ລັດ ແລະ ປະຊາຊົນຫວຽດນາມ ແລະ ລາວ, ເມື່ອໃດປະເທດລາວ ປະສົບກັບຄວາມຫຍຸ້ງຍາກ ຫວຽດນາມ ກໍ່ໄດ້ຮ່ວມເດີນທາງ ແລະ ແບ່ງປັນ ກັບ ຝ່າຍລາວ.
ຄຳຮຸ່ງ


text:
ໃນໂອກາດທີ່ທ່ານ ປອ. ໄຊສົມພອນ ພົມວິຫານ ກຳມະການກົມການເມືອງສູນກາງພັກ, ປະທານສະພາແຫ່ງຊາດ ພ້ອມດ້ວຍຄະນະ ເດີນທາງຢ້ຽມຢາມ ແລະ ເຮັດວຽກຮ່ວມກັບ ຄະນະພັກແຂວງ, ສະພາປະຊາຊົນແຂວງ ເຊິ່ງທ່ານໄດ້ມີຄໍາເຫັນໂອ້ລົມ ແລະ ໃຫ້ທິດຊີ້ນຳ 7 ຂໍ້ ດັ່ງນີ້:
1. ການເຄື່ອນໄຫວຈັດຕັ້ງປະຕິບັດໜ້າທີ່ວຽກງານຂອງ ສະພາປະຊາຊົນແຂວງຫຼວງນໍ້າທາ ເນື້ອແທ້ມັນແມ່ນການຜັນຂະຫຍາຍບັນດານິຕິກໍາຂອງ ອົງຄະນະພັກແຂວງ ມາເປັນອັນລະອຽດ ເພື່ອຮັບຮອງເປັນມະຕິກອງປະຊຸມສະພາປະຊາຊົນຂັ້ນແຂວງ ໃຫ້ກາຍເປັນນິຕິກໍາ ແລະ ມີຄວາມສັກສິດໃນການຈັດຕັ້ງປະຕິບັດ ໃຫ້ໄດ້ຮັບຜົນສໍາເລັດ. ຄະນະປະຈໍາສະພາປະຊາຊົນແຂວງຫຼວງນໍ້າທາ ຈະຕ້ອງໄດ້ເອົາໃຈໃສ່ນໍາເອົາ ການເຄື່ອນໄຫວວຽກງານທີ່ີມີຄວາມສໍາຄັນຂອງຕົນ ລາຍງານຂໍທິດຊີ້ນໍາຈາກຄະນະປະຈໍາພັກແຂວງ ຢ່າງເປັນປົກກະຕິ ເພື່ອຮັບປະກັນການພິຈາລາຕົກລົງຂອງ ສະພາປະຊາຊົນແຂວງຫຼວງນໍ້າທາ ມີຄວາມສອດຄ່ອງກັບມະຕິກອງປະຊຸມໃຫຍ່ອົງຄະນະພັກແຂວງຫຼວງນໍ້າທາ ທັງເປັນທິດທາງໃນການຈັດຕັ້ງປະຕິບັດວຽກງານຕ່າງໆ ຂອງສະພາປະຊາຊົນແຂວງ ໃຫ້ໄດ້ຮັບຜົນສໍາເລັດ.
2. ການປະຕິບັດພາລະບົດບາດ ໃນການພິຈາລະນາຮັບຮອງເອົານິຕິກໍາທີ່ມີຄວາມສໍາຄັນຂອງແຂວງ ເປັນໜ້າທີ່ການເມືອງສໍາຄັນອັນໜຶ່ງຂອງ ສະພາປະຊາຊົນແຂວງຫຼວງນໍ້າທາ ເພື່ອເຮັດໃຫ້ເນື້ອໃນນິຕິກໍາຂອງແຂວງ ສອດຄ່ອງກັບກົດໝາຍ, ມະຕິກອງປະຊຸມໃຫຍ່ອົງຄະນະພັກແຂວງ, ແຜນພັດທະນາເສດຖະກິດ-ສັງຄົມຂອງແຂວງ ແລະ ຈະເປັນບ່ອນອີງໃນການຄຸ້ມຄອງລັດ, ຄຸ້ມຄອງເສດຖະກິດ-ສັງຄົມຂອງແຂວງ ຢ່າງໜັກແໜ້ນ, ສັງຄົມມີຄວາມສະຫງົບ, ຄວາມເປັນລະບຽບຮຽບຮ້ອຍ. ເພື່ອບັນລຸຕາມຄາດໝາຍດັ່ງກ່າວ ຄະນະພັກ, ຄະນະປະຈໍາສະພາປະຊາຊົນແຂວງຫຼວງນໍ້າທາ ຈະຕ້ອງໄດ້ຊີ້ນໍາກົງຈັກເສນາທິການ ເປັນຕົ້ນ ຄະນະກໍາມະການ, ຄະນະເລຂາທິການ ເອົາໃຈໃສ່ຄົ້ນຄວ້າ, ກໍາແໜ້ນຢ່າງເລິກເຊິ່ງ ເນື້ອໃນຂອງກົດໝາຍວ່າດ້ວຍການສ້າງນິຕິກໍາ ທີ່ໄດ້ກໍານົດເນື້ອໃນກ່ຽວກັບ ຂັ້ນຕອນ, ວິທີການ ສ້າງ ແລະ ປັບປຸງນິຕິກໍາຂອງທ້ອງຖິ່ນ ທີ່ໄດ້ກໍານົດຢູ່ໃນກົດໝາຍວ່າດ້ວຍການສ້າງນິຕິກໍາ ພາກທີ IV ໝວດທີ 8 ຊຶ່ງລວມມີ 17 ມາດຕາ. ພ້ອມກັນນັ້ນ ກໍໃຫ້ເອົາໃຈໃສ່ການປະສານສົມທົບກັບ ຂະແໜງການທີ່ກ່ຽວຂ້ອງຂອງແຂວງ ໃນການກໍານົດແຜນການສ້າງນິຕິກໍາຂອງແຂວງ ໃຫ້ມີຄວາມເປັນເອກະພາບ, ສອດຄ່ອງກັບຄວາມຮຽກ ຮ້ອງຕ້ອງການ ໃນການແກ້ໄຂບັນຫາທີ່ເກີດຂຶ້ນໃນສັງຄົມຢ່າງມີປະສິດທິພາບ; ນໍາເອົາຄວາມມຸ້ງມາດປາຖະໜາຂອງປະຊາຊົນ, ບັນຫາທີ່ເກີດຂຶ້ນໃນສັງຄົມ ເພື່ອຄົ້ນຄວ້າກໍານົດມາດຕະການແກ້ໄຂ ຢູ່ໃນຮ່າງນິຕິກໍາທີ່ສໍາຄັນຂອງແຂວງ. ສໍາລັບການພິຈາລະນາຮັບຮອງເອົານິຕິກໍາຂອງແຂວງ ຈະຕ້ອງໄດ້ສຸມໃສ່ຄົ້ນຄວ້າບັນຫາທີ່ມີຜົນກະທົບຕໍ່ ສິດ ແລະ ຜົນປະໂຫຍດຂອງປະຊາຊົນບັນດາເຜົ່າພາຍໃນແຂວງຕົນ.
3. ເພື່ອເຮັດໃຫ້ການພິຈາລະນາຮັບຮອງເອົາບັນຫາສໍາຄັນພື້ນຖານຂອງແຂວງ ຢູ່ກອງປະຊຸມສະພາປະຊາຊົນແຂວງຫຼວງນໍ້າທາ ໄດ້ຮັບຜົນດີ, ກ່ອນອື່ນ ຄະນະປະຈໍາສະພາປະຊາຊົນແຂວງຫຼວງນໍ້າທາ ຈະຕ້ອງໄດ້ເອົາໃຈໃສ່ຊີ້ນໍາ ກົງຈັກເສນາທິການຄົ້ນຄວ້າເນື້ອໃນຂອງກົດໝາຍວ່າດ້ວຍສະພາປະຊົນຂັ້ນແຂວງ, ຄົ້ນຄວ້າສະພາບພົ້ນເດັ່ນຂອງແຂວງ ເພື່ອກໍານົດເນື້ອໃນທີ່ຈະນໍາເຂົ້າພິຈາລະນາ ຢູ່ກອງປະຊຸມສະພາປະຊາຊົນແຂວງໃຫ້ມີຄວາມສອດຄ່ອງ ແລະ ຮັບປະກັນການໄຂບັນຫາຢ່າງໜັກແໜ້ນ; ລາຍງານຂໍທິດຊີ້ນໍາຈາກຄະນະພັກແຂວງ, ປະສານສົມທົບກັບ ອົງການປົກຄອງແຂວງ, ບັນດາພະແນກການຂອງແຂວງ ໃນການກະກຽມເນື້ອໃນກອງປະຊຸມ ໃຫ້ມີຄຸນນະພາບ ແລະ ສໍາເລັດທັນເວລາ.
ເອົາໃຈໃສ່ຍົກສູງປະສິດທິພາບ ການດໍາເນີນກອງປະຊຸມຄະນະປະຈໍາສະພາປະຊາຊົນແຂວງຫຼວງ ນໍ້າທາ ໃຫ້ສາມາດດໍາເນີນກອງປະຊຸມ ຕາມກໍານົດເວລາທີ່ກົດໝາຍວາງໄວ້ ທັງຍົກສູງປະສິດທິຜົນຂອງການດໍາເນີນກອງປະຊຸມໃຫ້ສູງຂຶ້ນຕື່ມ; ຕິດຕາມ, ຊຸກຍູ້ໃຫ້ ອົງການປົກຄອງແຂວງ, ພະແນກການທີ່ກ່ຽວຂ້ອງຂອງແຂວງ ນໍາເອົາບັນຫາສໍາຄັນພື້ນຖານຂອງແຂວງ ສະເໜີຕໍ່ກອງປະຊຸມຄະນະປະຈໍາສະພາປະຊາຊົນແຂວງຫຼວງນໍ້າທາ ເພື່ອພິຈາລະນາຕົກລົງຕາມກົດໝາຍກໍານົດ. ເພື່ອບັນລຸຕາມຄາດໝາຍດັ່ງກ່າວ ຄະນະປະຈໍາສະພາປະຊາຊົນແຂວງຫຼວງນໍ້າທາ ຈະຕ້ອງໄດ້ຊີ້ນໍາກົງຈັກເສນາທິການ ເປັນຕົ້ນ ຄະນະກໍາມະການ, ຄະນະເລຂາທິການ ເອົາໃຈໃສ່ຄົ້ນຄວ້າເນື້ອໃນຂອງກົດໝາຍວ່າດ້ວຍສະພາແຫ່ງຊາດ, ກົດໝາຍວ່າດ້ວຍງົບປະມານຂອງລັດ, ກົດໝາຍວ່າດ້ວຍການລົງທຶນຂອງລັດ ແລະ ກົດໝາຍອື່ນໆໃນຂົງເຂດເສດຖະ ກິດ ທີ່ກໍານົດສິດຂອງຄະນະປະຈໍາສະພາປະຊາຊົນຂັ້ນແຂວງ ໃນການພິຈາລະນາວຽກງານຕ່າງໆ. ຈາກນັ້ນ ໃຫ້ປະສານສົມທົບກັບ ອົງການປົກຄອງແຂວງ, ພະແນກການຕ່າງໆ ໃຫ້ມີຄວາມເຂົ້າໃຈ ແລະ ເປັນເອກະພາບ, ນໍາໄປສູ່ການຈັດຕັ້ງປະຕິບັດ.
4) ການຈັດຕັ້ງປະຕິບັດພາລະບົດບາດຕິດຕາມກວດກາ ຂອງສະພາປະຊາຊົນແຂວງຫຼວງນໍ້າທາ ໃນຕໍ່ໜ້າຈະຕ້ອງໄດ້ເພີີ່ມທະວີການບຸກທະລຸໄປສູ່ ຄວາມເປັນເຈົ້າການຕິດຕາມກວດກາ ການຈັດຕັ້ງປະຕິບັດ ລັດຖະທໍາມະນູນ, ກົດໝາຍ, ມະຕິກອງປະຊຸມສະພາແຫ່ງຊາດ, ມະຕິກອງປະຊຸມສະພາປະຊາຊົນຂັ້ນແຂວງ ຢູ່ຂອບເຂດແຂວງຂອງຕົນ ໃຫ້ມີຄຸນນະພາບນັບມື້ຫຼາຍຂຶ້ນ; ຄົ້ນຄວ້າ, ກໍານົດຫົວຂໍ້ຕິດຕາມກວດກາຂອງ ສະພາປະຊາຊົນແຂວງຫຼວງນໍ້າທາ ຕໍ່ການເຄື່ອນໄຫວວຽກງານຂອງ ອົງການປົກຄອງແຂວງ, ບັນດາພະແນກການຂອງແຂວງໃຫ້ຫຼາຍຂຶ້ນ ຈິ່ງຈະເຮັດໃຫ້ການປະຕິບັດໜ້າທີ່ວຽກງານ ຂອງສະພາປະຊາຊົນແຂວງເຮົາ ໄດ້ຕາມກົດໝາຍກໍານົດ. ການພິຈາລະນາແກ້ໄຂຄໍາຮ້ອງຂໍຄວາມເປັນທໍາຂອງປະຊາຊົນ, ການເກັບກໍາສັງລວມຄໍາສະເໜີຂອງປະຊາຊົນ ຜ່ານໂທລະສັບສາຍດ່ວນ ເຖິງກອງປະຊຸມສະພາປະຊາຊົນແຂວງ ກໍເປັນວິທີການຕິດຕາມກວດກາທີ່ດີ ແລະຍົກສູງບົົດບາດໃນການແກ້ໄຂບັນຫາຢ່າງມີປະສິດທິຜົນ.
5) ການເຄື່ອນໄຫວລົງພົບປະກັບ ປະຊາຊົນຜູ້ມີສິດເລືອກຕັ້ງ ກໍເປັນໜ້າທີ່ວຽກງານສໍາຄັນຂອງສະພາປະຊາຊົນແຂວງຫຼວງນໍ້າທາ ເພື່ອນໍາເອົາຜົນສໍາເລັດກອງປະຊຸມສະໄໝສາມັນແຕ່ລະຄັ້ງ ເຜີຍແຜ່, ລາຍງານໃຫ້ປະຊາຊົນໄດ້ຮັບຊາບ ຊຶ່ງຜ່ານມາກໍໄດ້ຈັດຕັ້ງປະຕິບັດຢ່າງກວ້າງຂວາງ. ສໍາລັບໃນຕໍ່ໜ້ານີ້ ຈະຕ້ອງໄດ້ສູ້ຊົນຍົກສູງຄຸນນະພາບຂອງການໂຄສະນາເຜີຍແຜ່, ການຮັບຟັງຄວາມຄິດຄວາມເຫັນຂອງປະຊາ ຊົນ ແລະ ການນໍາເອົາຄວາມຄິດຄວາມເຫັນດັ່ງກ່າວ ໄປປະສານສົມທົບກັບພາກສ່ວນກ່ຽວຂ້ອງແກ້ໄຂ ແລະ ນໍາເອົາຜົນການແກ້ໄຂແຈ້ງໃຫ້ປະຊາຊົນໄດ້ຮັບຊາບ. ຖ້າເຮັດໄດ້ຄືແນວນີ້ ຈະເຮັດໃຫ້ພໍ່ແມ່ປະຊາຊົນ ລໍຖ້າການລົງເຄື່ອນໄຫວພົບປະຂອງ ສະມາຊິກສະພາປະຊາຊົນແຂວງຫຼວງນໍ້າທາ, ເຮັດໃຫ້ພໍ່ແມ່ປະຊາຊົນມີຄວາມຕັ້ງໜ້າໃນການເຂົ້າຮ່ວມຕິດຕາມ, ຮັບຟັງການເຜີຍແຜ່ວຽກງານຕ່າງໆ ທັງຈະເຮັດໃຫ້ມີຈໍານວນຜູ້ເຂົ້າຮ່ວມເພີ່ມຂຶ້ນ. ນອກຈາກນັ້ນ, ການຮັບຟັງຄວາມຄິດຄວາມເຫັນຂອງປະຊາຊົນ ຍັງເປັນການສ້າງເງື່ອນໄຂໃຫ້ພໍ່ແມ່ປະຊາຊົນ ໄດ້ເຂົ້າຮ່ວມໃນການຄຸ້ມຄອງລັດ, ຄຸ້ມຄອງເສດຖະກິດ-ສັງຄົມ ອີກດ້ວຍ.
6. ຄະນະປະຈໍາສະພາປະຊາຊົນແຂວງຫຼວງນໍ້າທາ ຈະຕ້ອງໄດ້ເພີ່ມທະວີການນໍາພາຊີ້ນໍາ ກົງຈັກເສນາທິການຂອງຕົນ ໃນການປະສານສົມທົບວຽກງານກັບ ອົງການປົກຄອງແຂວງ, ບັນດາພະແນການທີ່ກ່ຽວຂ້ອງຂອງແຂວງ ຢ່າງກົມກຽວ ແລະ ເປັນປົກກະຕິ ເພື່ອຮັບປະກັນການເຄື່ອນໄຫວຈັດຕັ້ງປະຕິບັດໜ້າທີ່ວຽກງານ ໃຫ້ມີປະສິດທິຜົນນັບມື້ສູງຂຶ້ນ ເປັນຕົ້ນ ການກະກຽມກອງປະຊຸມສະພາປະຊາຊົນແຂວງ, ກອງປະຊຸມຄະນະປະຈໍາສະພາປະຊາຊົນແຂວງ; ການປະສານສົມທົບກັບ ຂະແໜງການກ່ຽວຂ້ອງຂອງແຂວງ ໃນການສ້າງເງື່ອນໄຂອໍານວຍຄວາມສະດວກໃຫ້ແກ່ ການປັບປຸງກົງຈັກຊ່ວຍວຽກຂັ້ນຂະແໜງການຂອງສະພາປະຊາຊົນແຂວງ ລວມທັງບຸກຄະລາກອນ ໃຫ້ສາມາດຮັບປະກັນການປະຕິບັດໜ້າທີ່ການເມືອງໄດ້ຮັບຜົນສໍາເລັດ ລວມທັງການຍົກສູງບົດບາດການເຄື່ອນໄຫວວຽກງານ ຂອງສະມາຊິກສະພາປະຊາຊົນແຂວງ ທີ່ປະຈໍາຢູ່ເມືອງ ໃຫ້ນັບມື້ດີຂຶ້ນ.
7. ການປະສານສົມທົບວຽກງານ ລະຫວ່າງ ສະພາປະຊາຊົນແຂວງ ກັບ ຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ ເປັນວຽກງານທີ່ມີຄວາມສໍາຄັນຫຼາຍ ໃນເງື່ອນໄຂທີ່ຢູ່ທ້ອງຖິ່ນ ປະກອບມີອົງການຈັດຕັ້ງຂອງຄະນະປະຈໍາສະພາແຫ່ງຊາດ ແລະ ສະພາປະຊາຊົນແຂວງ ຊຶ່ງກ່ອນອື່ນໝົດສອງອົງການຈັດຕັ້ງດັ່ງກ່າວ ຈະຕ້ອງໄດ້ຄົ້ນຄວ້າກໍານົດຂອບເຂດສິດ ແລະ ໜ້າທີ່ຈະແຈ້ງ, ການແບ່ງຂັ້ນຄຸ້ມຄອງຢ່າງລະອຽດ ຈຶ່ງຈະເຮັດໃຫ້ການເຄື່ອນໄຫວວຽກງານມີປະສິດທິຜົນສູງ. ສະນັ້ນ, ໃນຕໍ່ໜ້ານີ້ ຈະຕ້ອງມີກົນໄກການປະສານງານຢ່າງລະອຽດຈະແຈ້ງ, ອັນໃດເປັນວຽກຂອງສະພາປະຊາຊົນແຂວງ, ອັນໃດເປັນວຽກຂອງຄະນະສະມາຊິກສະພາແແຫ່ງຊາດປະຈໍາເຂດເເລືອກຕັ້ງ, ອັນໃດເປັນວຽກທີ່ສອງພາກສ່ວນຈະຕ້ອງໄດ້ປະສານສົມທັບນໍາກັນ ໃນການຈັດຕັ້ງປະຕິບັດ. ສິ່ງສໍາຄັນ ແມ່ນ ສອງພາກສ່ວນນີ້ ຈະຕ້ອງໄດ້ປະຊຸມປຶກສາຫາລືວຽກງານຮ່ວມກັນຢ່່າງເປັນປົກກະຕິ ເປັນຕົ້ນ ກ່ອນກອງປະຊຸມສະພາແຫ່ງຊາດແຕ່ລະຄັ້ງ ສອງພາກສ່ວນຈະຕ້ອງໄດ້ປະຊຸມປຶກສາຫາລື ກ່ຽວກັບບັນຫາຕ່າງໆຂອງແຂວງ ທີ່ຈະຕ້ອງໄດ້ນໍາໄປລາຍງານຢູ່ ກອງປະຊຸມສະພາແຫ່ງຊາດ ເພື່ອພິຈາລະນາຕົກລົງ; ພາຍຫຼັງສໍາເລັດກອງປະຊຸມສະພາແຫ່ງຊາດແຕ່ລະຄັ້ງແລ້ວ ຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ ແລະ ສະພາປະຊາຊົນແຂວງ ຈະຕ້ອງໄດ້ປະຊຸມຮ່ວມກັນ ເພື່ອປຶກສາຫາລື ການຈັດຕັ້ງປະຕິບັດມະຕິຂອງກອງປະສະພາແຫ່ງຊາດ ຢູ່ທ້ອງຖິ່ນຕ


text:
ເພື່ອເປັນການມອບໂອກາດ ແລະ ປະສົບການດີໆໃຫ້ແກ່ລູກຄ້າ. ທີພລັດ (TPLUS) ໄດ້ຈັບມືກັບສະໂມສອນໂບຣັດຊີອາ ດ໋ອດມູນ (Borussia Dortmund) ສະໂມສອນບານເຕະລະດັບຕໍານານຈາກລີກບຸນເດສ໌ລີກ້າປະເທດເຢຍລະມັນ, ການຈັບມືກັນຄັ້ງນີ້ຈະເປີດໂອກາດໃຫ້ແຟນໆຊາວລາວສາມາດຕິດຕາມຂ່າວຄາວ, ພາບຂ່າວ ແລະ ກິດຈະກໍາຕ່າງໆ ລວມເຖິງການສົ່ງຄໍາທັກທາຍຈາກນັກກິລາຂອງດ໋ອດມູນເຖິງແຟນໆໃນປະເທດລາວ. ທີພລັດ (TPLUS) ແມ່ນເຄືອຂ່າຍໂທລະສັບມືຖືຊັ້ນແນວໜ້າໃນ ສປປ ລາວ, ຮູ້ຈັກກັນດີໃນນາມເບີຫຼັກ 7 ພວກເຮົາ ເຄືອຂ່າຍທີພລັດ (TPLUS) ຮູ້ສຶກເປັນກຽດ ແລະ ພູມໃຈຫຼາຍທີ່ຈະໄດ້ເປັນເຄືອຂ່າຍບູລິມາສິດໃນການມອບໂອກາດສຸດພິເສດໃຫ້ແກ່ແຟນໆດ໋ອດມູນໃນ ສປປ ລາວໃຫ້ສາມາດເຂົ້າເຖິງ ແລະ ສໍາພັດກັບປະຫວັດອັນຍິ່ງໃຫຍ່-ຍາວນານຂອງທີມ, ຮ່ວມຊື່ນຊົມຜູ້ຫຼີ້ນລະດັບໂລກໃນທີມ, ພ້ອມໆກັບຮ່ວມຕິດຕາມເລື່ອງລາວຂອງການກ້າວຂຶ້ນເປັນແຊ້ມປ້ຽນຂອງສະໂມສອນດ໋ອດມູນ ແລະ ອື່ນໆ. ແຟນໆຊາວລາວຈະໄດ້ຮັບ ແລະ ສໍາພັດປະສົບການ ການເປັນແຟນຄລັບລະດັບພຣີເມຍຂອງສະໂມສອນ ໂບຣັດຊີອາ ດ໋ອດມູນ. ຍັງບໍ່ໝົດເທົ່ານັ້ນ, ພວກເຮົາເຄືອຂ່າຍທີພລັດຍັງມີອີກຫຼາຍໆກິດຈະກໍາທີ່ຈະທະຍອຍສົ່ງອອກມາເພື່ອເອົາໃຈແຟນໆຂອງເຄືອຂ່າຍພວກເຮົາ. ສີເຫຼືອງ-ດໍາ, ຖືເປັນສີທາງການຂອງເຄືອຂ່າຍທີພລັດ ແລະ ສະໂມສອນດ໋ອດມູນ, ສີຖືເປັນສັນຍາລັກສຸດພິເສດຂອງການຮ່ວມມືກັນລະຫວ່າງສອງອົງກອນ. ໃນ ສປປ ລາວ ສະໂມສອນດ໋ອດມູນເປັນທີ່ຮູ້ຈັກກັນດີໃນສົມຍານາມຂອງເສືອແຫ່ງລີກບຸນເດສ໌ລີກ້າເຢຍລະມັນ ເນື່ອງຈາກທັກສະໃນການຫຼິ້ນ ແລະ ຄວາມເປັນມືອາຊີບຂອງທີມເທິງສະໜາມແຂ່ງ, ມາພ້ອມກັບຊຸດແຕ່ງກາຍເຫຼືອງ-ດໍາອັນເປັນເອກະລັກ. ໃນຂະນະດຽວກັນ, ສີເຫຼືອງ-ດໍາ ກໍເປັນສະເໝືອນສັນຍາລັກອັນໂດດເດັ່ນຂອງ ...Read More »
ຂ່າວ ກິລາ
ຄາຣສະເບີກຮ່ວມສະເຫຼີມສະຫຼອງແຊ້ມກັບແຟນບານ ລິເວີພູ ທົ່ວໂລກດ້ວຍກະປ໋ອງເບຍລຸ້ນພິເສດ
ຄາຣສະເບີກ ຮ່ວມສະເຫຼີມສະຫຼອງການເປັນແຊ້ມລີກສູງສຸດຂອງປະເທດອັງກິດ ຫຼື Premier League ດ້ວຍການເປີດໂຕເບຍກະປ໋ອງລຸ້ນ ລິມິຕິດ ອິດິຊັນ ທີ່ມີຊື່ວ່າ “Champions can’” ໃຫ້ກັບແຟນບານໃນ 25 ປະເທດ ທົ່ວໂລກ. ໃນກະປ໋ອງລຸ້ນພິເສດນີ້ໄດ້ມີການປັບປ່ຽນຈາກສີຂຽວທີ່ເປັນສີເອກະລັກຂອງ ຄາຣສະເບີກ ມາເປັນສີແດງທີ່ເປັນສີເອກກະລັກຂອງ ລິເວີພູ. ພ້ອມກັນນັ້ນ ກະປ໋ອງລິມິຕິດ ອິດິຊັນ ນີ້ຍັງມີຈຸດເດັ່ນຢູ່ທີ່ກາສັນຍາລັກຮູບນົກຂອງສະໂມສອນລິເວີພູ, ລາຍເຊັນຂອງບັນດານັກເຕະ ແລະ ຍັງໄດ້ປ່ຽນຂໍ້ຄວາມຈາກ “1847 onwards” (ທີ່ສື່ເຖີງປະຫວັດອັນຍາວນານ 173 ປີຂອງ ຄາຣສະເບີກ)ໃຫ້ມາເປັນ “Champions, 2020 onwards”. ໃນຄໍ່າຄືນຂອງມື້ວານນີ້ Liverpool FC ຖືກຢືນຢັນເປັນທີ່ແນ່ນອນແລ້ວວ່າຈະໄດ້ເປັນແຊ້ມພຣິເມຍລີກປະຈຳລະດູການນີ້ ຫຼັງຈາກທີ່ Manchester City ບຸກໄປແພ້ Chelsea, ຫຼັງຈາກທີ່ Liverpool FC ເອົາຊະນະ Crystal Palace ໃນວັນພຸດທີ່ຜ່ານມາ. ຜ່ານລະດູການທີ່ໜ້າອັດສະຈັນນີ້ເຮັດໃຫ້ Liverpool FC ສາມາດຄວ້າແຊ້ມໄດ້ກ່ອນປິດລະດູການ ທັງທີ່ຍັງເຫຼືອການແຂ່ງຂັນເຖິງ 7 ນັດ. ແຟນບານທັງ 25 ...Read More »
ລັດຖະບານ ອະນຸມັດງົບ 47 ຕື້ກີບ ເພື່ອຈັດງານມະຫາກໍາກິລາແຫ່ງຊາດ ແຂວງຊຽງຂວາງ
ລັດຖະບານໄດ້ອະນຸມັດງົບປະມານໃຫ້ແຂວງຊຽງຂວາງ ຈຳນວນ 47 ຕື້ກີບ ເພື່ອນຳໃຊ້ເຂົ້າໃນການເປັນເຈົ້າພາບຈັດງານມະຫາກໍາກິລາແຫ່ງຊາດ ຄັ້ງທີ XI ຢ່າງເປັນທາງການໃນລະຫວ່າງວັນທີ 22 ມີນາ – 1 ເມສາ 2020, ຄ່ຽງຄູ່ກັບການສະເຫຼີມສະຫຼອງອິີກ 2 ງານໃຫຍ່ສຳຄັນຄື: ວັນສ້າງຕັ້ງພັກປະຊາຊົນປະຕິວັດລາວຄົບຮອບ 65 ປີ ແລະ ການສະເຫຼີມສະຫຼອງທົ່ງໄຫຫີນຊຽງຂວາງເຂົ້າເປັນມໍລະດົກໂລກ. ທ່ານ ບຸນຕົ້ນ ຈັນທະພອນ, ເຈົ້າແຂວງໆຊຽງຂວາງ, ປະທານຄະນະກຳມະການຈັດງານມະຫາກໍາກິລາແຫ່ງຊາດ ຄັ້ງທີ XI ໃຫ້ສໍາພາດວ່າ: ສຳລັບງົບປະມານຈໍານວນ 47 ຕື້ກີບນີ້, ລັດຖະບານໄດ້ໂອນໃຫ້ແຂວງຊຽງຂວາງ ເພື່ອນໍາໃຊ້ເຂົ້າໃນການກະກຽມວຽກງານຕ່າງໆແລ້ວ 19 ຕື້ກີບ, ໂດຍແຕ່ລະຄະນະອະນຸກໍາມະການແມ່ນໄດ້ເບີກຈ່າຍງົບປະມານຈຳນວນດັ່ງກ່າວ ເຂົ້າໃນການກະກຽມບັນດາໜ້າວຽກທີ່ຂຶ້ນກັບຄວາມຮັບຜິດຊອບຂອງຕົນ ໃຫ້ຖືກຕ້ອງຕາມລະບຽບການທີ່ກະຊວງການເງິນ ວາງອອກທຸກຢ່າງ, ທັງນີ້ກໍ່ແນ່ໃສ່ເພື່ອເຮັດໃຫ້ການກະກຽມທຸກວຽກງານຂອງແຕ່ລະຄະນະກໍາມະການດໍາເນີນໄປດ້ວຍດີ, ເຊິ່ງມາຮອດປັດຈຸບັນນີ້ ແມ່ນສາມາດຕີລາຄາໄດ້ວ່າ ການກະກຽມໃຫ້ແກ່ ທັງ 3 ງານໃຫຍ່ສໍາຄັນລະດັບຊາດທີ່ກ່າວມານັ້ນ, ແຂວງຊຽງຂວາງແມ່ນມີຄວາມພ້ອມແລ້ວຫຼາຍ ກ່ວາ 90% ຂອງບັນດາໜ້າວຽກທັງໝົດ. ອີງຕາມຂໍ້ມູນຈາກຄະນະອະນຸກໍາມະການເສດຖະກິດ ແລະ ລະດົມທຶນໄດ້ລາຍງານຕໍ່ກອງປະຊຸມຄະນະຮັບຜິດຊອບລະດັບຊາດງານມະຫາກໍາກິລາແຫ່ງຊາດ ຄັ້ງທີ XI ທີ່ໄດ້ຖືກຈັດຂຶ້ນຢູ່ແຂວງຊຽງຂວາງໃນລະຫວ່າງວັນທີ 7-8 ມັງກອນຜ່ານມາ ...Read More »


text:
ເນື່ອງໃນໂອກາດເຂົ້າຮ່ວມກອງປະຊຸມຄັ້ງທີ44ຂອງຄະນະກຳມະທິການຮ່ວມມືລາວ-ຫວຽດນາມ ພິທີໄດ້ຈັດຂື້ນໃນລະຫວ່າງວັນທີ 9-10 ມັງກອນ 2022 ນີ້ ທີ່ສໍານັກງານສູນກາງຊາວໜຸ່ມກອມມູນິດໂຮ່ມີນ ນະຄອນຫຼວງຮ່າໂນ້ຍສສ ຫວຽດນາມ ໂດຍການເຂົ້າຮ່ວມຂອງສະຫາຍ ອາລຸນໄຊ ສູນນະລາດ ກຳມະການສູນກາງພັກ ເລຂາຄະນະບໍລິຫານງານ ສຊປລ, ສະຫາຍ ຫຽວຽນ ແອງຕວັນ ກຳມະການສູນກາງພັກ ເລຂາທີໜື່ງສູນກາງຊາວໜຸ່ມກອມມູນິໂຮ່ຈີມີນ ພ້ອມຄະນະ ໄດ້ຮ່ວມພົບປະກັນ ຢ່າງບໍ່ເປັນທາງການ, ການຕ້ອນຮັບ ແລະ ການສົນທະນາແມ່ນໄດ້ດຳເນີນໄປຢ່າງອົບອຸ່ນ ແລະ ສະໜິດສະໜົມ.
ເຊີ່ງທັງສອງໄດ້ຕີລາຄາສູງຕໍ່ການພົວພັນ, ການຮ່ວມມືຂອງສອງປະເທດໃນໄລຍະຜ່ານມາ ແລະ ພ້ອມກັນຊຸກຍູ້ການພົວພັນຮ່ວມມືໃນໄລຍະຕໍ່ໜ້າໃຫ້ມີປະສິດຕິພາບສູງ ແລະຝ່າຍຫວຽດນາມຍັງຕີລາຄາສູງໃນການພົບປະຄັ້ງນີ້ ເຊີ່ງແມ່ນແຂກຕ່າງປະເທດເປັນຄະນະທຳອິດທີ່ມາຢ້ຽມຢາມ ສູນກາງຊາວໜຸ່ມກອມມູນິດໂຮ່ຈິມີນໃນປີ2022 ເຊີ່ງປີນີ້ເປັນປີທີ່ມີຄວາມໜາຍ, ເປັນປີແຫ່ງການສະເຫຼີມສະຫລອງ 60ປີ ແຫ່ງວັນສ້າງຕັ້ງສາຍພົວພັນທາງການທູດ ແລະ 45 ປີ ແຫ່ງວັນເຊັນສົນທິສັນຍາມິດຕະພາບ ລາວ-ຫວຽດນາມ-ລາວ ກໍ່ຄືຊາວໜຸ່ມສອງປະເທດໄດ້ພ້ອມກັນສ້າງກິດຈະກຳເພື່ອສະເຫຼີມສະຫຼອງໃນວັນສໍາຄັນດັ່ງກ່າວ ເພື່ອສືກສາອົບຮົມຊາວໜຸ່ມ,ເຍົາວະຊົນສອງຊາດ ຕ້ອງມີຄວາມຮັບຜິດຊອບໃນການສືບທອດ ແລະ ກໍ່ສ້າງສາຍພົວພັນແບບພິເສດຂອງສອງປະເທດໃຫ້ໜັ້ນຄົງ ແລະສວຍສົດງົດງາມ, ການເຂົ້າຮ່ວມກອງປະຊຸມຄັ້ງທີ44ນີ້ຂອງຄະນະກຳມະທິການຮ່ວມມືລາວ-ຫວຽດນາມທັງສອງຝ່າຍຍັງໄດ້ຮ່ວມມືລົງນາມ ສັນຍາການຮ່ວມມືປະຕິບັດໂຄງການສູນຝຶກອົບຮົມຊາວໜຸ່ມ,ເຍົາວະຊົນ ລາວ-ຫວຽດນາມ ທີ່ຈະໄດ້ກໍ່ສ້າງຂື້ນຢູ່ນະຄອນຫຼວງວຽງຈັນ (ສປປ ລາວ) ໂດຍໄດ້ຮັບທືນຊ່ວຍເຫຼືອລ້າຈາກລັດຖະບານ ສສ ຫວຽດນາມ ການເຊັນສັນຍາໂດຍການເຂົ້າຮ່ວມເປັນສັກຂີພະຍານຂອງການນໍາທັງ2ປະເທດ
ຂ່າວໂດຍ: ສື່ມວນຊົນໜຸ່ມລາວ Noum Lao Mass Media


text:
ຕອນເຊົ້າຂອງວັນທີ 15 ສິງຫາ 2022 ນີ້ ຢູ່ທີ່ຫ້ອງປະຊຸມຂອງສະພາປະຊາຊົນແຂວງຫລວງນໍ້າທາ ໄດ້ຈັດພິທີປາຖະກະຖາວັນປະກາດໃຊ້ລັດຖະທຳມະນູນແຫ່ງ ສ ປປ ລາວ ຄົບຮອບ 31 ປີ ( 15 ສິງຫາ 1991 – 15 ສິງຫາ 2022 ), ວັນສ້າງຕັ້ງສານປະຊາຊົນແຫ່ງ ສ ປປ ລາວ ຄົບຮອບ 40 ປີ ( 15 ສິງຫາ 1982 – 15 ສິງຫາ 2022 ) ໂດຍການໃຫ້ກຽດປາຖະກະຖາຂອງ ທ່ານ ຄຳຟອງ ອິນມານີ ຮອງເລຂາພັກແຂວງ ປະທານສະພາປະຊາຊົນແຂວງຫລວງນໍ້າທາ, ເຂົ້າຮ່ວມຮັບຟັງໃນພິທີຄັ້ງນີ້ມີ ບັນດາທ່ານ ສສຊ, ສສຂ, ຄະນະນຳຂົງເຂດນິຕິບັນຍັດ ແລະ ຕຸລາການ, ຜູ້ຕາງໜ້າຈາກຫ້ອງວ່າການແຂວງ, ຫົວໜ້າ, ຮອງຫົວໜ້າຂະແໜງ ຕະຫລອດຮອດພະນັກງານ – ລັດຖະກອນຈາກ 04 ຂົງເຂດເຂົ້າຮ່ວມທັງໝົດ 44 ທ່ານ, ຍິງ 17 ທ່ານ.
ໃນພິທີໄດ້ຮັບຟັງປະຫວັດຄວາມເປັນມາ ,ຄວາມໝາຍ ຄວາມສຳຄັນ ແລະ ຜົນການຈັດຕັ້ງປະຕິບັດລັດຖະທຳມະນູນແຫ່ງ ສ ປປ ລາວ ໃນໄລຍະ 31 ປີຜ່ານມາ ທັງນີ້ກໍເພື່ອເປັນການເພີ່ມທະວີການໂຄສະນາເຜີຍແຜ່, ສຶກສາອົມຮົມສະມາຊິກພັກ, ພະນັກງານ-ລັດຖະກອນ ໃນ 4 ຂົງເຂດ ໃຫ້ຮັບຮູ້, ເຂົ້າໃຈຢ່າງເລິກເຊີ່ງ ແລະ ທົ່ວເຖິງກ່ຽວກັບຄວາມໝາຍຄວາມສຳຄັນ ຂອງລັດຖະທຳມະນູນແຫ່ງ ສປປ ລາວ ແລະ ການຄຸ້ມຄອງລັດ ຄຸ້ມຄອງເສດຖະກິດ-ສັງຄົມ ດ້ວຍກົດໝາຍ. ເຊີ່ງລັດຖະທຳມະນູນແຫ່ງ ສ ປປ ລາວ ແມ່ນກົດໝາຍພື້ນຖານຂອງຊາດ ຊຶ່ງເປັນການຫັນເອົາ ແນວທາງນະໂຍບາຍປ່ຽນແປງໃໝ່ ຢາ່ງຮອບດ້ານ ແລະ ມີຫຼ້ກການຂອງພັກປະຊາຊົນ ປະຕິວັດລາວ ມາເປັນກົດໝາຍພື້ນຖານ ຂອງລະບອບປະຊາທິປະໄຕ ປະຊາຊົນລາວ; ລັດຖະທຳມະນູນແຫ່ງ ສປປ ລາວ ໄດ້ຖືກຮັບຮອງເອົາໃນກອງປະຊຸມເທື່ອທີ່ VI ຂອງສະພາປະຊາຊົນສູງສຸດ ຊຸດທີ່ II ໃນປີ 1991 ແລະ ໄດ້ປະກາດໃຊ້ຢ່າງເປັນທາງການໃນວັນທີ່ 15 ສິງຫາ 1991; ລັດຖະທຳມະນູນແຫ່ງ ສປປ ລາວ ໄດ້ມີການປັບປຸງມາແລ້ວ 2 ຄັ້ງຄື: ຄັ້ງທີ່ 1: ປີ 2003 ກອງປະຊຸມສະໄໝສາມັນເທື່ອທີ່ 3 ຂອງສະພາແຫ່ງຊາດ ຊຸດທີ່ V ໄດ້ຮັບຮອງເອົາການປັບປຸງລັດຖະທຳມະນູນ ຊຶ່ງປະກອບມີ 11 ໝວດ 98 ມາດຕາ. ຄັ້ງທີ່ 2: ປີ 2015 ກອງປະຊຸມສະໄໝສາມັນເທື່ອທີ່ 10 ຂອງສະພາແຫ່ງຊາດ ຊຸດທີ່ VII ໄດ້ຮັບຮອງເອົາການປັບປຸງ ລັດຖະທຳມະນູນ ສະບັບດັ່ງກ່າວ ປະກອບມີ 14 ໝວດ, 119 ມາດຕາ ຊື່ງໄດ້ເຮັດໃຫ້ ລັດຖະທຳມະນູນ ມີເນື້ອໃນຄົບຖ້ວນ ແລະ ສົມບູນກວ່າເກົ່າ. ລັດຖະທຳມະນູນແຫ່ງ ສປປ ລາວ ມີຄວາມສຳຄັນເປັນຢ່າງຍິ່ງ ຕໍ່ຊີວິດການເມືອງຂອງປວງຊົນລາວທັງຊາດ, ເພາະໃນດ້ານທາດແທ້ກໍ່ແມ່ນການສ້າງສະຕິຊາດ ຄວາມເປັນເອກະພາບ ເປັນອັນໜຶ່ງອັນດຽວກັນ ພາຍໃຕ້ການນຳພາຂອງພັກ, ຮັບຮູ້ ແລະ ເດັດດ່ຽວການປົກປ້ອງການດຳລົງຄົງຕົວ ທີ່ບໍ່ຕັດແຍກອອກຈາກກັນໄດ້ຂອງປະຊາຊົນ ບັນດາເຜົ່າ, ເປັນພາຫະນະທີ່ສຳຄັນ ເພື່ອສຶກສາອົບຮົມປະຊາຊົນ ໃນການຍົກສູງນ້ຳໃຈຮັກຊາດ, ຮັກລະບອບປະຊາທິປະໄຕ ປະຊາຊົນລາວ, ເພີ່ມຄວາມສາມັກຄີປອງດອງ ທົ່ວປວງຊົນທັງຊາດ, ເຊີດຊູບົດບາດ ແລະ ຄວາມສາມາດເປັນເຈົ້າປະເທດຊາດ ຂອງປະຊາຊົນບັນດາເຜົ່າ ແລະ ໄດ້ກຳນົດແຈ້ງ ລະບອບການເມືອງ, ລະບອບເສດຖະກິດ-ສັງຄົມ, ກົງຈັກການຈັດຕັ້ງລັດ ປະຊາທິປະໄຕ ປະຊາຊົນ, ການປ້ອງກັນຊາດ-ປ້ອງກັນຄວາມສະຫງົບ, ສິດ ແລະ ພັນທະຂອງພົນລະເມືອງ, ພາສາ, ຕົວອັກສອນ, ເຄື່ອງໝາຍຊາດ, ເພງຊາດ, ວັນຊາດ, ສະກຸນເງິນ ແລະ ນະຄອນຫຼວງ; ລັດນຳໃຊ້ລັດຖະທຳມະນູນ ແລະ ກົດໝາຍ ເພື່ອຄຸ້ມຄອງຂົງເຂດຕ່າງໆ ຂອງຊີວິດສັງຄົມ, ແນໃສ່ເຮັດໃຫ້ປະເທດຊາດ ມີສະຖຽນລະພາບທາງດ້ານການເມືອງ, ສັງຄົມມີຄວາມສະຫງົບ ແລະ ເປັນລະບຽບຮຽບຮ້ອບ ແລະ ສ້າງສິ່ງອຳນວຍຊຸກຍູ້ໃຫ້ເສດຖະກິດຂະຫຍາຍຕົວ ໄປຕາມເສັ້ນທາງສັງຄົມນິຍົມ ທີ່ພັກເຮົາໄດ້ກຳນົດໄວ້.
ແລະຍັງໄດ້ຮັບຟັງມູນເຊື້ອ 40 ປີຂອງສານປະຊາຊົນ ແຫ່ງ ສປປ ລາວ, ເຊິ່ງພາຍຫລັງສະຖາປະນາ ສາທາລະນະລັດ ປະຊາທິປະໄຕ ປະຊາຊົນລາວຂຶ້ນ, ພັກ ແລະ ລັດໄດ້ນຳພາປະຊາຊົນລາວທັງຊາດ ປະຕິບັດສອງໜ້າທີ່ຍຸດທະສາດ ຕິດພັນກັບການຄຸ້ມຄອງລັດ-ຄຸ້ມຄອງສັງຄົມດ້ວຍລະບຽບກົດໝາຍເທື່ອລະກ້າວ ໃນເບື້ອງຕົ້ນແມ່ນກະຊວງຍຸຕິທຳເຮັດໜ້າທີ່ຕົ້ນຕໍໃນການຈັດຕັ້ງປະຕິບັດກົດໝາຍເພື່ອປົກປັກຮັກສາຜົນປະໂຫຍດອັນຊອບທຳຂອງລັດ, ຂອງປະຊາຊົນ, ຮັບປະກັນຄວາມເປັນລະບຽບຮຽບຮ້ອຍ ແລະ ຄວາມຍຸຕິທຳໃນສັງຄົມ ໂດຍຖືເອົາຄຳສັ່ງເລກທີ 53/ນຍ ລົງວັນທີ 15 ຕຸລາ 1976 ຂອງສຳນັກງານນາຍົກລັດຖະມົນຕີກ່ຽວກັບການຈັບຕົວ, ການສືບສວນ-ສອບສວນ ແລະ ການຕັດສິນຜູ້ກະທຳຜິດເປັນບ່ອນອີງ, ໃນວັນທີ 4 ສິງຫາ 1976 ກອງປະຊຸມກົມການເມືອງສູນກາງພັກໄດ້ພິຈາລະນາແຕ່ງຕັ້ງຄະນະຄົ້ນຄວ້າວິຊາສະເພາະຂອງກະຊວງຍຸຕິທຳຂຶ້ນ ເພື່ອນຄົ້ນຄວ້າແຜນນະໂຍບາຍຢ່າງຮອບດ້ານຂອງກະຊວງຍຸຕິທຳ ຈາກການເຄື່ອນໄຫວວຽກງານດັ່ງກ່າວຈື່ງພາໃຫ້ມີການກຳເນີດສານປະຊາຊົນ ແລະ ເຕີບໃຫຍ່ຂະຫຍາຍຕົວຕາມແຕ່ລະໄລຍະຄື ໄລຍະແຫ່ງການກຳເນີດສານປະຊາຊົນ (1975-1982), ໄລຍະແຫ່ງການສ້າງຕັ້ງສານປະຊາຊົນ (1982-1989), ໄລຍະແຫ່ງການກໍ່ສ້າງ ແລະ ພັດທະນາລະບົບສານປະຊາຊົນ (1989-2003), ໄລຍະແຫ່ງການປັບປະປຸງ ແລະ ພັດທະນາລະບົບສານປະຊາຊົນ (2003-2009) ,ໄລຍະແຫ່ງການພັດທະນາລະບົບສານປະຊາຊົນ(2009 ເຖິງ ປະຈຸບັນ
ໃນຕອນທ້າຍພິທີຍັງມີການມອບໃບຍ້ອງຍໍຂອງທ່ານເຈົ້າແຂວງຫລວງນ້ຳທາ ໃຫ້ບຸກຄົນດີເດັ່ນ ປະຈຳປີ 2021 ແລະ ບຸກຄົນທີ່ມີຜົນງານດີເດັ່ນໃນການປະກອບສ່ວນເຫື່ອແຮງ, ສະຕິປັນຍາ ເພື່ອພັດທະນາແຂວງຫລວງນໍ້າທາ ເຊິ່ງສະພາປະຊາຊົນແຂວງມີທັງໝົດ 46 ທ່ານ, ຍິງ 18 ທ່ານ ແລະ ມອບໃບຢ້ອງຍໍຈາກປະທານສານປະຊາຊົນສູງສຸດ,ໃບຍ້ອງຍໍທ່ານເຈົ້າແຂວງ ໃຫ້ແກ່ສານປະຊາຊົນແຂວງຈຳນວນ 26 ທ່ານ, ຍິງ 11 ທ່ານ.
ພ້ອມດຽວກັນນັ້ນ ບໍລິສັດໄຊພະຈັນ ກໍ່ສ້າງ ຍັງໄດ້ມອບເຄື່ອງສຽງຈຳນວນ 05 ເຄື່ອງ ລວມມູນຄ່າ 10,000,000 ກີບ ໃຫ້ແກ່ສະພາປະຊາຊົນແຂວງ ເພື່ອໜູນໃຊ້ເຂົ້າໃນວຽກງານສະພາປະຊາຊົນແຂວງ ໂດຍໃຫ້ກຽດຮັບຂອງທ່ານ ຄຳຟອງ ອິນມານີ ຮອງເລຂາພັກແຂວງ ປະທານສະພາປະຊາຊົນແຂວງຫລວງນໍ້າທາ ແລະ ໃຫ້ກຽດມອບຂອງທ່ານ ຄຳຜາຍ ໄຊພະຈັນ ສະມາຊິກສະພາປະຊາຊົນແຂວງ ຫົວໜ້າບໍລິສັດ ໄຊພະຈັນກໍ່ສ້າງ ແລະ ຍັງໄດ້ມອບຂັນລາງວັນ, ເງິນລາງວັນ ໃນການສ້າງຂະບວນການກິລາບານເຕະຊາຍ ເນື່ອງໃນ 2 ວັນສຳຄັນປະຫວັດສາດ ລວມທັງໝົດ 04 ທິມ, ລາງວັນທີ1 ໄດ້ແກ່ສານປະຊາຊົນແຂວງ, ທີ່2 ໄກ້ແກ່ ສະພາປະຊາຊົນແຂວງ ແລະ ທີ່ 3 ຮ່ວມໄດ້ແກ່ອົງການໄອຍະການແຂວງ ແລະ ພະແນກຍຸຕິທຳແຂວງ.


text:
ແກ້ວປະເສີດສີບົວກຸຫຼາບ quartz ເຄິ່ງມີຄ່າ ຝາອັດປາກຂຸມ agate
ລາຍລະອຽດຜະລິດຕະພັນ
ປ້າຍກຳກັບສິນຄ້າ
ລາຍລະອຽດ
Pink Crystal, ມັກເອີ້ນວ່າ Rose Quartz, ແມ່ນປະເພດຂອງ quartz.ມັນເປັນສັນຍາລັກຂອງຫີນຄວາມຮັກທີ່ຮູ້ຈັກກັນດີ.Pink Crystal / Rose Quartz ມີໂຄງສ້າງທີ່ອ່ອນແອ.ຄວາມໂປ່ງໃສແມ່ນມາຈາກຜລຶກສີບົວທໍາມະຊາດທີ່ຊັດເຈນພິເສດແລະສົດໃສທີ່ເອີ້ນວ່າ Star Rose Quartz, ເຊິ່ງມີຄວາມໂປ່ງໃສແລະໂປ່ງໃສ.ແກ້ວປະເສີດ quartz ສີບົວນີ້ດີຫຼາຍສໍາລັບ countertops ມີແສງສະຫວ່າງ, ເທິງ vanity, ເທິງໂຕະ, ອ່າງລ້າງ, ພື້ນຜິວຕົບແຕ່ງຝາ.
Agate Marble Backlit Effect
ປະຫວັດບໍລິສັດ
ຫີນທີ່ເພີ່ມຂຶ້ນແມ່ນຫນຶ່ງໃນຜູ້ຜະລິດຂອງ granite, marble, onyx, agate ແລະຫີນທຽມ.ໂຮງງານຜະລິດຂອງພວກເຮົາຕັ້ງຢູ່ໃນ Fujian ໃນປະເທດຈີນ, ສ້າງຕັ້ງຂຶ້ນໃນ 2002, ແລະມີອຸປະກອນອັດຕະໂນມັດຫຼາຍປະເພດ, ເຊັ່ນ: ຕັນຕັດ, ຝາອັດປາກຂຸມ, ກະເບື້ອງ, waterjet, stairs, countertops, tops ຕາຕະລາງ, ຖັນ, skirting, fountains, ຮູບປັ້ນ, mosaic ກະເບື້ອງ, ແລະອື່ນໆ.ບໍລິສັດສະເຫນີລາຄາຂາຍສົ່ງທີ່ດີເລີດສໍາລັບໂຄງການການຄ້າແລະທີ່ຢູ່ອາໄສ.ມາຮອດມື້ນີ້, ພວກເຮົາໄດ້ສ້າງສຳເລັດຫຼາຍໂຄງການຂະໜາດໃຫຍ່ໃນທົ່ວໂລກ, ລວມທັງອາຄານລັດຖະບານ, ໂຮງແຮມ, ສູນການຄ້າ, ເຮືອນວິນລາ, ຫ້ອງແຖວ, ສະໂມສອນຫ້ອງ KTV, ຮ້ານອາຫານ, ໂຮງໝໍ ແລະ ໂຮງຮຽນ ແລະ ອື່ນໆ ແລະ ໄດ້ສ້າງຊື່ສຽງທີ່ດີ.ພວກເຮົາພະຍາຍາມທຸກໆຢ່າງເພື່ອຕອບສະຫນອງຄວາມຕ້ອງການທີ່ເຄັ່ງຄັດສໍາລັບການຄັດເລືອກວັດສະດຸ, ການປຸງແຕ່ງ, ການຫຸ້ມຫໍ່ແລະການຂົນສົ່ງເພື່ອຮັບປະກັນວ່າລາຍການທີ່ມີຄຸນນະພາບສູງສາມາດບັນລຸໄດ້ຢ່າງປອດໄພຢູ່ສະຖານທີ່ຂອງທ່ານ.Xiamen Rising Source ພະນັກງານວິຊາການແລະມືອາຊີບທີ່ມີຄວາມຊໍານິຊໍານານສູງ, ມີປະສົບການຫລາຍປີໃນອຸດສາຫະກໍາຫີນ, ການບໍລິການສະເຫນີບໍ່ພຽງແຕ່ສໍາລັບການສະຫນັບສະຫນູນຫີນແຕ່ຍັງລວມທັງຄໍາແນະນໍາໂຄງການ, ການແຕ້ມດ້ານວິຊາການແລະອື່ນໆ.ພວກເຮົາຈະພະຍາຍາມສະເຫມີເພື່ອຄວາມພໍໃຈຂອງທ່ານ.
ການຢັ້ງຢືນ
ຫຼາຍຜະລິດຕະພັນຫີນຂອງພວກເຮົາໄດ້ຮັບການທົດສອບແລະການຢັ້ງຢືນໂດຍ SGS ເພື່ອຮັບປະກັນຜະລິດຕະພັນທີ່ມີຄຸນນະພາບດີແລະການບໍລິການທີ່ດີທີ່ສຸດ..
FAQ
ເງື່ອນໄຂການຈ່າຍເງິນແມ່ນຫຍັງ?
* ປົກກະຕິຕ້ອງຈ່າຍລ່ວງໜ້າ 30% ສ່ວນສ່ວນທີ່ເຫຼືອຈ່າຍກ່ອນການຂົນສົ່ງ.
ຂ້ອຍສາມາດເອົາຕົວຢ່າງໄດ້ແນວໃດ?
ຕົວຢ່າງຈະຖືກມອບໃຫ້ໃນເງື່ອນໄຂຕໍ່ໄປນີ້:
* ຕົວຢ່າງ Marble ຫນ້ອຍກວ່າ 200X200mm ສາມາດໃຫ້ໄດ້ຟຣີສໍາລັບການທົດສອບຄຸນນະພາບ.
* ລູກຄ້າຕ້ອງຮັບຜິດຊອບຄ່າໃຊ້ຈ່າຍໃນການຂົນສົ່ງຕົວຢ່າງ.
ເວລາຈັດສົ່ງ
* ເວລານຳແມ່ນປະມານ1- 3 ອາທິດຕໍ່ຖັງ.
MOQ
* MOQ ຂອງພວກເຮົາແມ່ນປົກກະຕິແລ້ວ 50 ຕາແມັດ.ຫີນຫລູຫລາສາມາດຍອມຮັບໄດ້ພາຍໃຕ້ພື້ນທີ່ 50 ຕາແມັດ
ຮັບປະກັນ & ຮຽກຮ້ອງ?
* ການທົດແທນຫຼືການສ້ອມແປງຈະເຮັດເມື່ອມີຂໍ້ບົກພ່ອງດ້ານການຜະລິດໃດໆທີ່ພົບເຫັນຢູ່ໃນການຜະລິດຫຼືການຫຸ້ມຫໍ່.
ຍິນດີຕ້ອນຮັບການສອບຖາມແລະໄປຢ້ຽມຢາມເວັບໄຊທ໌ຂອງພວກເຮົາສໍາລັບຂໍ້ມູນເພີ່ມເຕີມຜະລິດຕະພັນ


text:
ຂ່າວສານ
ກວ໋າງນິງ ຢືນອັນດັບໜຶ່ງໃນຕາຕະລາງດັດຊະນີປະສິດທິຜົນການຄຸ້ມຄອງ ແລະ ບໍລິຫານສາທາລະນະ ຂັ້ນແຂວງ PAPI 2020
ພິທີປະກາດ ດັດຊະນີປະສິດທິຜົນການຄຸ້ມຄອງ ແລະ ບໍລິຫານສາທາລະນະ ຂັ້ນແຂວງ PAPI 2020 ຖືກດຳເນີນໃນຕອນເຊົ້າວັນທີ 14 ເມສາ ຢູ່ຮ່າໂນ້ຍ. ນີ້ແມ່ນການຈັດອັນດັບປະສິດທິຜົນການຄຸ້ມຄອງ ແລະ ບໍລິຫານສາທາລະນະຂອງ 63 ແຂວງ, ນະຄອນໃນທົ່ວປະເທດ ໂດຍອີງໃສ່ສະພາບການຕົວຈິງ ແລະ ການຕີລາຄາຂອງປະຊາຊົນເມື່ອເຮັດວຽກກັບອຳນາດການປົກຄອງທ້ອງຖິ່ນທຸກຂັ້ນ. 8 ມາດຖານທີ່ໄດ້ຮັບການຕີລາຄາ ລວມມີ: ການເຂົ້າຮ່ວມຂອງປະຊາຊົນຢູ່ຂັ້ນຮາກຖານ; ຄວາມເປີດເຜີຍ, ໂປ່ງໃສ ໃນການອອກຂໍ້ຕົກລົງ; ຄວາມຮັບຜິດຊອບອະພິປາຍໃຫ້ແກ່ປະຊາຊົນ; ຄວບຄຸມການສໍ້ລາດບັງຫຼວງໃນຂົງເຂດສາທາລະນະ; ລະບຽບການບໍລິຫານສາທາລະນະ; ການສະໜອງການບໍລິການສາທາລະນະ; ການຄຸ້ມຄອງສິ່ງແວດລ້ອມ; ການຄຸ້ມຄອງເອເລັກໂຕນິກ. ປີນີ້, ມີພົນລະເມືອງ ຫວຽດນາມ ກວ່າ 14.700 ຄົນ ໃນທົ່ວປະເທດ ໄດ້ຮັບການຄັດເລືອກເຂົ້າຮ່ວມການສຳຫຼວດ, ຕີລາຄາດັດຊະນີ PAPI.ຕາມດັດຊະນີປີ 2020 ທີ່ໄດ້ປະກາດແລ້ວ, ແຂວງ ກວ໋າງນິງ ໄດ້ເລື່ອນ 2 ຂັ້ນ ແລະ ກາຍເປັນແຂວງນຳໜ້າໃນຕາຕະລາງຈັດອັນດັບທົ່ວປະເທດ. ຖັດຈາກ ກວ໋າງນິງ ແມ່ນ ແຂວງ ດົ່ງທາບ ແລະ ຖ໋າຍງວຽນ. ໝາກຜົນດັ່ງກ່າວ ຊີ້ໃຫ້ເຫັນບັນດາຄວາມມານະພະຍາຍາມຢ່າງກະໂດດຂັ້ນຂອງແຂວງ ກວ໋າງນິງ.
(ແຫຼ່ງຄັດຈາກ VOV)


text:
ວັນທີ 26 ຕຸລາ 2021 ທີ່ ຫໍປະຊຸມແຫ່ງຊາດ, ພະນະທ່ານ ພັນຄຳ ວິພາວັນ, ນາຍົກລັດຖະມົນຕີ ແຫ່ງ ສປປ ລາວ ໄດ້ນໍາພາຄະນະຜູ້ແທນລາວ ເຂົ້າ ຮ່ວມກອງປະຊຸມສຸດຍອດອາຊຽນ ຄັ້ງທີ 38 ແລະ 39 ແລະ ກອງປະຊຸມສຸດຍອດທີ່ກ່ຽວຂ້ອງ ແບບທາງໄກ ໂດຍການເປັນປະທານຂອງ ສົມເດັດ ຊຸນຕານ ຮາຈິ ຮັດຊານານ ໂບນເກຍ ແຫ່ງ ບຣູໄນ ດາຣູຊາລາມ ໃນຖານະປະ ທານອາຊຽນ ປີ 2021 ພາຍໃຕ້ຄໍາຂວັນ “ພວກເຮົາຫ່ວງໄຍ, ພວກເຮົາກຽມ ພ້ອມ, ພວກເຮົາພ້ອມກັນຈະເລີນ”.
ໃນກອງປະຊຸມສຸດຍອດອາຊຽນ ຄັ້ງທີ 38 ຜູ້ນໍາອາຊຽນ ໄດ້ແລກປ່ຽນຄໍາຄິດຄໍາເຫັນ ແລະ ຕີລາຄາສູງຕໍ່ຄວາມຄືບໜ້າໃນການສ້າງປະຊາຄົມອາຊຽນ ເຊິ່ງໄດ້ຮັບໝາກຜົນທີ່ສຳຄັນໃນຫຼາຍດ້ານໃນທ່າມກາງສະພາບການແຜ່ລະບາດຂອງພະຍາດໂຄວິດ-19 ເປັນຕົ້ນແມ່ນ: ການສໍາເລັດການກະກຽມໃນເບື້ອງຕົ້ນ ເພື່ອເລີ່ມຂະບວນການຮ່າງວິໄສທັດປະຊາຄົມອາຊຽນ ຫຼັງປີ 2025, ການສ້າງຕັ້ງບັນດາສູນສາທາລະນະສຸກ ແລະ ກອງທຶນຕອບໂຕ້ພະຍາດໂຄວິດ-19 ກໍຄືພາວະສຸກເສີນ ແລະ ໄພພິບັດທາງທໍາມະຊາດຕ່າງໆ, ການຮັດແໜ້ນການຮ່ວມມືເພື່ອຟື້ນຟູການເຊື່ອມຈອດ, ການສະໜອງແບບຕ່ອງໂສ້ ແລະ ການໄປມາຫາສູ່ ລະຫວ່າງ ປະຊາຊົນພາຍໃນພາກພື້ນ ໂດຍຜ່ານແຜນງານຟື້ນຟູອາຊຽນຮອບດ້ານ, ການສ້າງຂອບການຮ່ວມມືສໍາລັບການເດີນທາງພາຍໃນອາຊຽນ ແລະ ອື່ນໆ. ໃນກອງປະຊຸມ, ບັນດາຜູ້ນໍາ ໄດ້ແລກປ່ຽນຄໍາຄິດເຫັນກ່ຽວກັບການຮັບມືກັບພະ ຍາດລະບາດ ໂຄວິດ-19, ເຊິ່ງ ທ່ານນາຍົກລັດຖະມົນຕີ ພັນຄຳ ວິພາວັນ ໄດ້ສະແດງຄວາມຂອບໃຈຕໍ່ບັນດາປະເທດສະມາຊິກອາຊຽນ ທີ່ໄດ້ໃຫ້ການຊ່ວຍເຫຼືອ ສປປ ລາວ ໃນດ້ານຕ່າງໆເພື່ອຮັບມືກັບພະຍາດໂຄວິດ-19 ເປັນຕົ້ນແມ່ນ ອຸປະກອນການແພດ, ຢາວັກຊີນ ແລະ ການຊ່ວຍເຫຼືອດ້ານວິຊາການ ແລະ ດ້ານອື່ນໆ. ພ້ອມກັນນີ້, ກໍໄດ້ສະເໜີໃຫ້ປະເທດສະມາຊິກອາຊຽນ ສືບຕໍ່ຮັດແໜ້ນການຮ່ວມມືກັນ ເພື່ອສະກັດກັ້ນການແຜ່ລະບາດຂອງພະຍາດໂຄວິດ-19 ລວມທັງການສ້າງຄວາມເຂັ້ມແຂງໃຫ້ຂະແໜງການສາທາລະນະສຸກ ແລະ ການສະໜອງວັກຊີນໃຫ້ພຽງພໍກັບຄວາມຕ້ອງການຂອງແຕ່ລະປະເທດສະມາຊິກ. ໃນໂອກາດນີ້, ທ່ານນາຍົກລັດຖະມົນຕີ ຍັງໄດ້ແຈ້ງໃຫ້ກອງປະຊຸມຊາບການປະກອບສ່ວນຂອງ ສປປ ລາວ ຈຳນວນໜຶ່ງແສນ ໂດລາສະຫະລັດ ເຂົ້າໃນກອງທຶນອາຊຽນ ເພື່ອຮັບມືກັບພະຍາດໂຄວິດ-19 ແລະ ຫ້າສິບພັນໂດລາສະຫະລັດ ຜ່ານສູນປະສານງານການຊ່ວຍເຫຼືອດ້ານມະນຸດສະທໍາ ແລະ ໄພພິບັດອາຊຽນ (ສູນ AHA) ເພື່ອປະກອບສ່ວນເຂົ້າໃນການລະດົມທຶນ ເພື່ອຊ່ວຍເຫຼືອດ້ານມະນຸດສະທຳໃຫ້ແກ່ ມຽນມາ. ໃນຕອນທ້າຍ, ກອງປະຊຸມສຸດຍອດອາຊຽນ ຄັ້ງທີ 38 ໄດ້ຮັບຮອງເອົາເອກະສານທີ່ສຳຄັນຫຼາຍສະບັບ ເປັນຕົ້ນແມ່ນ: ຖະແຫຼງການ ບັນດາ ເສຣິ ເບກາວັນ ວ່າດ້ວຍ ການຈັດຕັ້ງປະຕິບັດຂໍ້ລິເລີ່ມແບບຍຸດທະສາດ ແລະ ກວມລວມ ເພື່ອເຊື່ອມສານບັນດາຂອບການຮ່ວມມືອາຊຽນ ເພື່ອຮັບມືກັບໄພພິບັດ ແລະ ພາວະສຸກເສີນ, ຖະແຫຼງການຜູ້ນໍາອາຊຽນ ວ່າດ້ວຍການຍຶດຖືຫຼັກການຮ່ວມມືຫຼາຍຝ່າຍ, ຖະແຫຼງການຜູ້ນໍາອາຊຽນ ວ່າດ້ວຍ ການຮ່ວມມືເສດຖະກິດສີຟ້າ ແລະ ເອກະສານທີ່ສຳຄັນອື່ນໆອີກຈໍານວນໜຶ່ງ.
ພາຍຫຼັງສໍາເລັດກອງປະຊຸມສຸດຍອດອາຊຽນ ຄັ້ງທີ 38, ທ່ານນາຍົກລັດຖະມົນຕີ ພັນຄຳ ວິພາວັນ ກໍໄດ້ສືບຕໍ່ນໍາພາຄະນະ ຜູ້ແທນລາວ ເຂົ້າຮ່ວມກອງປະຊຸມສຸດຍອດອາຊຽນ ຄັ້ງທີ 39, ເຊິ່ງກອງປະຊຸມໄດ້ທົບທວນຄືນການຮ່ວມມື ລະຫວ່າງອາຊຽນ ກັບບັນດາປະເທດຄູ່ເຈລະຈາ, ໃນນັ້ນບັນດາຜູ້ນໍາອາຊຽນ ໄດ້ຕີລາສູງຕໍ່ບົດບາດສໍາຄັນຂອງອາຊຽນໃນເວທີພາກພື້ນ ແລະ ສາກົນ ແລະ ສືບຕໍ່ໄດ້ຮັບຄວາມສົນໃຈຈາກບັນດາປະເທດນອກພາກພື້ນ ເຊິ່ງເຫັນໄດ້ຈາກການສະເໜີເຂົ້າເປັນພາຄີຂອງສົນທິສັນຍາໄມຕີຈິດ ແລະ ການຮ່ວມມືໃນອາຊີຕາເວັນອອກສ່ຽງໃຕ້ (ທີເອຊີ), ການສະໝັກເປັນປະເທດຄູ່ຮ່ວມເຈລະຈາ ແລະ ຄູ່ຮ່ວມມືໃນລະດັບຕ່າງໆຂອງບັນດາປະເທດນອກພາກພື້ນ ທີ່ມີແນວໂນ້ມເພີ່ມຂຶ້ນ. ບົນຈິດໃຈນີ້, ທ່ານນາຍົກລັດຖະມົນຕີີ ພັນຄຳ ວິພາວັນ ໄດ້ເນັ້ນໜັກໃຫ້ອາຊຽນ ເຊີດຊູຄັນທຸງຄວາມເປັນແກນກາງ, ຄວາມເປັນເອກະສັນ ແລະ ຄວາມສາມັກຄີຂອງອາຊຽນ ໃນການພົວພັນກັບພາຍນອກ ເພື່ອເຮັດໃຫ້ອາຊຽນເປັນປະຊາຄົມທີ່ເຂັ້ມແຂງ, ຍືນຍົງ ແລະ ເປັນສ່ວນໜຶ່ງທີ່ສຳຄັນຂອງການສົ່ງເສີມສັນຕິພາບ ແລະ ການຮ່ວມມືເພື່ອການພັດທະນາຂອງໂລກ. ໃນກອງປະຊຸມສຸດຍອດອາຊຽນ ຄັ້ງທີ 39 ນີ້, ບັນດາຜູ້ນຳອາຊຽນ ຍັງໄດ້ແລກປ່ຽນທັດສະນະຢ່າງກົງໄປກົງມາ ກ່ຽວກັບ ບັນຫາທີ່ພົ້ນເດັ່ນຢູ່ໃນພາກພື້ນ ແລະ ສາກົນທີ່ມີຄວາມສົນໃຈຮ່ວມກັນ, ລວມທັງ ບັນຫາການກໍ່ການຮ້າຍ, ໄພພິບັດທາງທໍາມະຊາດ, ການປ່ຽນແປງດິນຟ້າອາກາດ ແລະ ອື່ນໆ.


text:
ກອງປະຊຸມລັດຖະມົນຕີຕ່າງປະເທດອາຊຽນ ຄັ້ງທີ 55 ພາຍໃຕ້ຄໍາຂວັນ “ອາຊຽນ: ຮ່ວມກັນແກ້ໄຂບັນດາສິ່ງທ້າທາຍ” ໄດ້ໄຂຂຶ້ນຢ່າງເປັນທາງການ ໃນວັນທີ 03 ສິງຫາ 2022 ທີ່ ພະນົມເປັນ, ຣາຊະອານາຈັກ ກໍາປູເຈຍ, ໂດຍການເປັນກຽດເຂົ້າຮ່ວມ ແລະ ກ່າວເປີດກອງປະຊຸມຢ່າງເປັນທາງການຂອງ ສົມເດັດ ອັກຄະມະຫາ ເສນາບໍດີ ເຕໂຈ ຮຸນ ເຊນ, ນາຍົກລັດຖະມົນຕີ ແຫ່ງ ຣາຊະອານາຈັກ ກໍາປູເຈຍ.
ພາຍຫຼັງສຳເລັດພິທີໄຂກອງປະຊຸມຢ່າງເປັນທາງການ, ກອງປະຊຸມລັດຖະມົນຕີຕ່າງປະເທດອາຊຽນ ຄັ້ງທີ 55 ກໍ່ໄດ້ມີຂຶ້ນ, ໂດຍການເປັນປະທານຂອງ ທ່ານ ປຣາກ ໂຊຄົນ, ຮອງນາຍົກລັດຖະມົນຕີ, ລັດຖະມົນຕີຕ່າງປະເທດ ແລະ ການຮ່ວມມືສາກົນ ແຫ່ງ ຣາຊະອານາຈັກ ກໍາປູເຈຍ. ໃນກອງປະຊຸມ, ບັນດາລັດຖະມົນຕີຕ່າງປະເທດອາຊຽນ ໄດ້ຢືນຢັນຄືນຄວາມໝາຍໝັ້ນຂອງອາຊຽນ ໃນການຮັບມືກັບບັນດາສິ່ງທ້າທາຍຕ່າງໆຮ່ວມກັນ, ແລະ ສືບຕໍ່ຮັກສາທ່ວງທ່າຂອງການສ້າງປະຊາຄົມອາຊຽນ. ພ້ອມດຽວກັນນີ້, ບັນດາລັດຖະມົນຕີຕ່າງປະເທດອາຊຽນ ກໍ່ໄດ້ປຶກສາຫາລື ແລະ ເຫັນດີເພີ່ມທະວີການຮ່ວມມືກັບບັນດາປະເທດຄູ່ເຈລະຈາອາຊຽນ ແລະ ບັນດາຄູ່ຮ່ວມມືພາຍນອກ ໂດຍຜ່ານບັນດາກົນໄກການຮ່ວມມືທີ່ອາຊຽນສ້າງຂຶ້ນ, ລວມທັງການຮັດແໜ້ນຄວາມເປັນແກນກາງຂອງອາຊຽນ ໃນໂຄງສ້າງພາກພື້ນທີ່ພວມຜັນແປໄປ.
ພ້ອມດຽວກັນນີ້, ກອງປະຊຸມ ໄດ້ຮັບຊາບຄວາມຄືບໜ້າຂອງຂະບວນການສ້າງປະຊາຄົມອາຊຽນ ໂດຍສະເພາະການຈັດຕັ້ງປະຕິບັດບັນດາບູລິມະສິດສໍາລັບການເປັນປະທານອາຊຽນຂອງກໍາປູເຈຍ ໃນປີ 2022 ແລະ ການກະກຽມຮ່າງວິໄສທັດປະຊາຄົມອາຊຽນ ຫຼັງປີ 2025. ອັນສໍາຄັນ, ກອງປະຊຸມໄດ້ເຫັນດີຮັດແໜ້ນການຮ່ວມມືໃນການຮັບມືກັບພະຍາດໂຄວິດ-19 ແລະ ການຟື້ນຟູພາກພື້ນຢ່າງຮອບດ້ານຫຼັງໂຄວິດ-19 ກໍຄື ການສ້າງປະຊາຄົມອາຊຽນ ໃຫ້ເຂັ້ມແຂງ. ນອກຈາກນີ້, ກອງປະຊຸມ ຍັງໄດ້ແລກປ່ຽນຄໍາຄິດເຫັນ ກ່ຽວກັບ ບັນຫາພາກພື້ນ ແລະ ສາກົນ.
ໃນໂອກາດເຂົ້າຮ່ວມກອງປະຊຸມຄັ້ງນີ້, ທ່ານຮອງນາຍົກລັດຖະມົນຕີ ສະເຫຼີມໄຊ ກົມມະສິດ ຍັງໄດ້ຮ່ວມກັບບັນດາລັດຖະມົນຕີຕ່າງປະເທດອາຊຽນ ແລະ ເລຂາທິການໃຫຍ່ອາຊຽນ ເຂົ້າຢ້ຽມຂໍ່ານັບ ສົມເດັດ ອັກຄະມະຫາ ເສນາບໍດີ ເຕໂຈ ຮຸນ ເຊນ, ນາຍົກລັດຖະມົນຕີ ແຫ່ງ ຣາຊະອານາຈັກ ກໍາປູເຈຍ ອີກດ້ວຍ.


text:
ທ່ານນາຍົກລັດຖະມົນຕີ ຟ້າມມິງຈິງ ໄດ້ສະແດງຄວາມຊົມເຊີຍຕໍ່ໝາກຜົນ ການພັດທະນາເສດຖະກິດ - ສັງຄົມ ເຊິ່ງ ອາຣັບບິ ຊາອຸດິ ບັນລຸໄດ້ໃນ ໄລຍະຜ່ານມາ, ພ້ອມທັງສະແດງຄວາມປະທັບໃຈຕໍ່ການຫັນປ່ຽນຢ່າງໃຫຍ່ ຫຼວງຂອງ ອາຣັບບິ ຊາອຸດິ ພາຍຫຼັງປະຕິບັດແຜນການ “ວິໄສທັດ 2030” ກວ່າ 5 ປີ.
ກ່ຽວກັບການຮ່ວມມືດ້ານການເມືອງ, ທ່ານນາຍົກລັດຖະມົນຕີ ສະເໜີໃຫ້ສອງ ປະເທດເພີ່ມທະວີບັນດາການເຄື່ອນໄຫວແລກປ່ຽນຄະນະຜູ້ແທນ ແລະພົບປະ ລະຫວ່າງການນຳສອງປະເທດ, ເພີ່ມທະວີການຮ່ວມມືລະຫວ່າງກະຊວງ ການຕ່າງປະເທດ ແລະການພົບປະແລກປ່ຽນປະຊາຊົນ, ແລກປ່ຽນວັດທະນະທຳ ລະຫວ່າງສອງປະເທດ.
ກ່ຽວກັບການຮ່ວມມືດ້ານເສດຖະກິດ, ທ່ານນາຍົກລັດຖະມົນຕີສະເໜີໃຫ້ ຝ່າຍ ອາຣັບບິ ຊາອຸດິ ຍົກເລີກຄຳສັ່ງຫ້າມນຳເຂົ້າສຳລັບສິນໃນນ້ຳ ຫວຽດນາມ ໂດຍໄວ, ເພີ່ມທະວີການນຳເຂົ້າຜະລິດຕະພັນກະເສດຂອງ ຫວຽດນາມ, ເປີດກ້ວາງຕະຫຼາດສຳລັບຜະລິດຕະພັນສິນຄ້າຂອງກັນ.
ສ່ວນທ່ານລັດຖະມົນຕີກະຊວງການຕ່າງປະເທດ ອາຣັບບິ ຊາອຸດິດ ໄດ້ ເຫັນດີຕໍ່ການສະເໜີຂອງທ່ານນາຍົກລັດຖະມົນຕີ ຟ້າມມິງຈິງ ແລະ ຖືນີ້ແມ່ນ ວິວັດການເພື່ອຊຸກຍູ້ການພົວພັນຮ່ວມມືລະຫ່ວາງສອງປະເທດ, ທ່ານກໍ່ຢັ້ງຢືນວ່າ ຈະສົມທົບກັບກະຊວງການຕ່າງປະເທດຫວຽດນາມ ຢ່າງແໜ້ນແຟ້ນ, ແລກປ່ຽນ ກັບກະຊວງ, ຂະແໜງການ, ວິສາຫະກິດຂອງ ອາຣັບບິ ຊາອຸດິ ຕັ້ງໜ້າຜັນ ຂະຫຍາຍວິວັດການດັ່ງກ່າວ ເພື່ອແນໃສ່ຍົກສູງປະສິດທິຜົນຂອງການຮ່ວມມື ສອງຝ່າຍໃນບັນດາຂົງເຂດກ່ວາອີກ, ພິເສດແມ່ນເສດຖະກິດ.
ບູນມີ


text:
ຕອນເຊົ້າ, ວັນທີ 23 ສິງຫາ 2022 ທີ່ຫ້ອງປະຊຸມສະພາປະຊາຊົນແຂວງ ກອງປະຊຸມສະໄໝສາມມັນ ເທື່ອທີ 3 ຂອງສະພາປະຊາຊົນແຂວງ (ສພຂ) ຊຸດທີ II ໄຂຂຶ້ນຢ່າງເປັນທາງການ ໂດຍການເປັນປະທານ ຂອງທ່ານ ທອງສິ ເສົາສຸລິພົມ ປະທານ ສພຂ; ມີ ທ່ານ ຄໍາຜອຍ ວັນນະສານ ເຈົ້າແຂວງ-ແຂວງຜົ້ງສາລີ, ຮອງເຈົ້າແຂວງ, ກໍາມະການປະຈໍາພັກແຂວງ, ສະມາຊິກສະພາແຫ່ງຊາດ (ສສຊ) ປະຈໍາເຂດເລືອກຕັ້ງ 2 , ສະມາຊິກສະພາປະຊາຊົນແຂວງ (ສສຂ), ອາດິດການນໍາແຂວງ, ອາດິດ ສສຊ ປະຈໍາເຂດເລືອກຕັ້ງ2, ອາດິດ ສສຂ, ມີ ສະມາຊິກອົງການປົກຄອງແຂວງ, ອົງການແນວລາວສ້າງຊາດແຂວງ, ອົງການຈັດຕັ້ງມະຫາຊົນຂັ້ນແຂວງ, ສະຫະພັນນັກຮົບເກົ່າແຂວງ, ອົງການພັກ-ລັດ, ອົງການລັດທຽບເທົ່າຂັ້ນແຂວງ, ວິສາຫະກິດ, ຫົວໜ່ວຍທຸລະກິດທັງພາກລັດ, ພາກເອກະຊົນ ແລະ ພະນັກງານຊ່ວຍວຽກຄະນະ ສສຂ ປະຈໍາເມືອງເຂົ້າຮ່ວມ.
ກອງປະຊຸມໄດ້ຮັບຟັງທ່ານ ທອງສີ ເສົາສຸລິພົມ ກ່າວໄຂກອງປະຊຸມ ມີບາງຕອນທ່ານໄດ້ກ່າວວ່າ: “ກອງປະຊຸມຄັ້ງນີ້ໄຂຂຶ້ນໃນທ່າມກາງບັນຍາກາດທີ່ທົ່ວພັກ-ລັດ, ທົ່ວກໍາລັງປະກອບອາວຸດ ແລະ ທົ່ວປວງຊົນ ຊາວແຂວງຜົ້ງສາລີ ພວມສຸມໃສ່ຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກ, ແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ IX, ບັນດາມະຕິກອງປະຊຸມສະໄໝສາມັນ ເທື່ອທີ 2 ຂອງສະພາແຫ່ງຊາດ ຊຸດທີ IX, ມະຕິກອງປະຊຸມໃຫຍ່ຄັ້ງທີ XI ຂອງອົງຄະນະພັກແຂວງ, ແຜນພັດທະນາເສດຖະກິດ-ສັງຄົມ 5 ປີ ຄັ້ງທີ IX ຂອງແຂວງ, ບັນດາມະຕິກອງປະຊຸມ ສະໄໝສາມັນເທື່ອທີ 2 ຂອງສະພາປະຊາຊົນແຂວງ ຊຸດທີ II, ໂດຍສະເພາະ ແຜນພັດທະນາເສດຖະກິດ-ສັງຄົມ ປະຈໍາປີ 2022 ຕິດພັນກັບ ການຈັດຕັ້ງປະຕິບັດສອງວາລະແຫ່ງຊາດ ແລະ ການຟື້ນຟູຜົນກະທົບຈາກການແຜ່ລະບາດຂອງພະຍາດໂຄວິດ-19 ໃຫ້ຄືນສູ່ສະພາບປົກກະຕິ ແລະ ກອງປະຊຸມສະໄຫມສາມັນ ເທື່ອທີ 3 ຂອງສະພາປະຊາຊົນແຂວງ ຊຸດທີ II ຄັ້ງນີ້ ຈະໄດ້ພິຈາລະນາຮັບຮອງບັນ ດາເນື້ອໃນທີ່ສໍາຄັນ ດັ່ງນີ້:
- ຮັບຟັງການລາຍງານໂດຍສັງເຂບຂອງທ່ານ ເຈົ້າແຂວງ ກ່ຽວກັບສະພາບພົ້ນເດັ່ນໃນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ 6 ເດືອນຕົ້ນປີ 2022 ແລະ ແຜນການ 6 ເດືອນທ້າຍປີ 2022;
- ຮັບຟັງການລາຍງານໂດຍສັງເຂບຂອງ ທ່ານ ຮອງເຈົ້າແຂວງ ຜູ້ຊີ້ນໍາວຽກງານເສດຖະກິດຂັ້ນແຂວງ ກ່ຽວກັບການຈັດຕັ້ງປະຕິບັດ ວາລະແຫ່ງຊາດ ຕໍ່ກັບການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ໃນໄລຍະທີ 1 ແລະ ການຈັດຕັ້ງປະຕິບັດໄລຍະ 2 ພາຍໃນແຂວງ;
- ຮັບຟັງການລາຍງານໂດຍສັງເຂບຂອງ ທ່ານ ຮອງເຈົ້າແຂວງ ຜູ້ຊີ້ນໍາວຽກງານວັດທະນະທໍາ-ສັງຄົມຂັ້ນແຂວງ ປະທານກວດກາ ແລະ ຄວບຄຸມຢາເສບຕິດຂັ້ນແຂວງ ກ່ຽວກັບການຈັດຕັ້ງປະຕິບັດ ວາລະແຫ່ງຊາດ ຕໍ່ກັບ ການແກ້ໄຂບັນຫາຢາເສບຕິດ ໃນໄລຍະທີ 1 ແລະ ການຈັດຕັ້ງປະຕິບັດໄລຍະ 2 ພາຍໃນແຂວງ;
- ຮັບຟັງການລາຍງານຂອງອົງການປົກຄອງແຂວງ ກ່ຽວກັບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ 6 ເດືອນຕົ້ນປີ 2022 ແລະ ແຜນການ 6 ເດືອນທ້າຍປີ 2022;
- ຮັບຟັງການລາຍງານຂອງອົງການປົກຄອງແຂວງ ກ່ຽວກັບການຈັດຕັ້ງປະຕິບັດ ແຜນງົບປະມານແຫ່ງລັດ 6 ເດືອນຕົ້ນປີ 2022 ແລະ ແຜນການ 6 ເດືອນທ້າຍປີ 2022;
- ຮັບຟັງການລາຍງານຂອງອົງການປົກຄອງແຂວງ ກ່ຽວກັບຜົນ ການປັບປຸງຄຸນນະພາບລະບົບການຮຽນ-ການສອນ ໃນທຸກຊັ້ນທຸກສາຍໃນໄລຍະໃໝ່;
- ພິຈາລະນາ ແລະ ຮັບຮອງເອົາ ບັນດາຮ່າງນິຕິກໍາໃຕ້ກົດໝາຍທັງໝົດ ຈໍານວນ 04 ສະບັບ. ໃນນີ້ສ້າງໃໝ່ 03 ສະບັບ ແລະ ປັບປຸງ 01 ສະບັບ ມີດັ່ງນີ້;
- ນິຕິກໍາໃຕ້ກົດໝາຍສ້າງໃໝ່ 03 ສະບັບ:
- ຂໍ້ຕົກລົງເຈົ້າແຂວງ ວ່າດ້ວຍການສ້າງກອງທຶນພັດທະນາກິລາກາຍຍະກຳຂອງແຂວງ;
- ຂໍ້ຕົກລົງເຈົ້າແຂວງ ວ່າດ້ວຍການກໍານົດລາຄາຫົວໜ່ວຍຊົດເຊີຍຜົນກະທົບໂດຍກົງຈາກໂຄງການພັດທະນາພື້ນຖານໂຄງລ່າງຢູ່ແຂວງຜົ້ງສາລີ;
- ຂໍ້ຕົກລົງເຈົ້າແຂວງ ວ່າດ້ວຍການຈັດງານບຸນປະເພນີ ຢູ່ແຂວງຜົ້ງສາລີ;
- ນິຕິກຳໃຕ້ກົດໝາຍປັບປຸງ 01 ສະບັບ:
- ຂໍ້ຕົກລົງເຈົ້າແຂວງ ວ່າດ້ວຍການເພີ່ມທະວີໃນການສະກັດກັ້ນຕ້ານ ແລະ ແກ້ໄຂຢາເສບຕິດ ຢູ່ແຂວງຜົ້ງສາລີ;
- ຮັບຟັງການຊີ້ແຈງກ່ຽວກັບ ຜົນການການຕິດຕາມກວດກາການປະຕິບັດກົດໝາຍຂອງອົງການສືບສວນ-ສອບສວນ ກ່ຽວກັບການນໍາໃຊ້ 7 ມາດຕະການສະກັດກັ້ນ ຕາມກົດໝາຍວ່າດ້ວຍການດຳເນີນຄະດີອາຍາ ຂອງອົງການໄອຍະການປະຊາຊົນແຂວງ;
- ຮັບຟັງການຊີ້ແຈງກ່ຽວກັບ ຜົນການຈັດຕັ້ງປະຕິບັດ ກ່ຽວກັບການພິຈາລະນາຕັດສິນຄະດີດ້ວຍຜູ້ພິພາກສາຜູ້ດຽວ ຂອງສານປະຊາຊົນແຂວງ;
- ຮັບຟັງການລາຍງານຂອງຄະນະປະຈໍາສະພາສະພາປະຊາຊົນແຂວງ ກ່ຽວກັບການເຄື່ອນໄຫວວຽກງານ ໃນໄລະຍະແຕ່ກອງປະ ຊຸມສະໄໝສາມັນ ເທື່ອທີ 2 ຫາ ກອງປະຊຸມສະໄໝສາມັນ ເທື່ອທີ 3 ຂອງສະພາປະຊາຊົນແຂວງ ຊຸດທີ II;
- ພິຈາລະນາ ແລະ ຮັບຮອງເອົາ ການສະເໜີຍົກຍ້າຍ, ແຕ່ງຕັ້ງບຸກຄະລາກອນຂອງອົງການປົກແຂວງ ຜົ້ງສາລີ ຈໍານວນໜຶ່ງ;
ນອກນັ້ນ, ຍັງຈະໄດ້ຮັບຟັງການຊີ້ແຈງຈາກ 15 ພາກສ່ວນ ຕໍ່ຄໍາຊັກຖາມຂອງຄະນະປະຈໍາສະພາປະຊາຊົນແຂວງ. ພ້ອມກັນນັ້ນ, ທານຍັງໄດ້ຮຽກຮ້ອງມາຍັງບັນດາທ່ານສະມາຊິກສະພາປະຊາຊົນແຂວງ ຈົ່ງໄດ້ນໍາໃຊ້ສິດປະຊາທິປະໄຕ ແລະ ເຊີດຊູຄວາມຮັບຜິດຊອບການເມືອງຂອງຕົນ ໃນການຄົ້ນຄວ້າ, ປະກອບຄໍາເຫັນ ຕໍ່ທຸກບັນຫາຢ່າງຖີ່ຖ້ວນ, ພາວະວິໄສ ແລະ ເລິກເຊິ່ງ ບົນພື້ນຖານແນວທາງນະໂຍບາຍຂອງພັກ, ກົດໝາຍ ແລະ ສະພາບຄວາມເປັນຈິງທາງດ້ານເສດຖະກິດ-ສັງຄົມຂອງແຂວງເຮົາໃນປັດຈຸບັນ ເພື່ອເຮັດໃຫ້ເນື້ອໃນທີ່ນໍາມາພິຈາລະນາ, ຮັບຮອງຄັ້ງນີ້ມີ ຄຸນນະພາບ ແລະ ສາມາດນໍາໄປຈັດຕັ້ງປະຕິບັດຢ່າງເປັນຮູບປະທໍາ.
ຕາມວາລະກອງປະຊຸມໃນຄາບເຊົ້າໄດ້ພິຈາລະນາ, ຮັບຮອງເອົາການສະເໜີແຕ່ງຕັ້ງ, ຍົກຍ້າຍບຸກຄະລາກອນຂອງອົງການປົກຄອງແຂວງ ໄດ້ຮັບຟັງທ່ານ ທ່ານ ຫຸມເພັງ ຈອມວິສານ ຮອງປະທານ ສພຂ ຂຶ້ນຜ່ານ ລາຍງານຜົນກ່ຽວກັບການຮັບຮອງເອົາການ ສະເໜີຍົກຍ້າຍເຈົ້າເມືອງ-ເມືອງໃໝ່ ໄປຮັບໜ້າທີ່ໃໝ່ຢູ່ພະແນກກະສິກໍາ ແລະ ປ່າໄມ້ແຂວງ; ຜ່ານໜັງສືສະເໜີຂອງເຈົ້າແຂວງ ສະບັບເລກທີ 122/ຂຜລ, ລົງວັນທີ 12 ສິງຫາ 2022 ພິຈາລະນາການຍົກຍ້າຍ ພະນັກງານໄປຮັບໜ້າທີ່ໃໝ່ຢູ່ແຂວງວຽງຈັນ “ພິຈາລະນາການຍົກຍ້າຍ ຂອງທ່ານ ນາງ ດວງຈັນ ຊາມູນຕີ ກໍາມະການພັກແຂວງ, ຫົວໜ້າພະແນກກະສິກໍາ ແລະ ປ່າໄມ້ແຂວງ ໄປຮັບໜ້າທີ່ຢູ່ແຂວງວຽງຈັນ”; ຜ່ານໜັງສືສະເໜີຂອງເຈົ້າແຂວງ ສະບັບເລກທີ 125/ຂຜລ, ລົງວັນທີ 22 ສິງຫາ 2022 ສະເໜີພິຈາລະນາຮັບຮອງເອົາການແຕ່ງຕັ້ງຫົວໜ້າພະແນກກະສິກໍາ ແລະ ປ່າໄມ້ແຂວງ “ພິຈາລະນາ, ຮັບຮອງເອົາການແຕ່ງຕັ້ງ ທ່ານ ສົມຈິດ ສິດທິວົງ ເປັນຫົວໜ້າພະແນກກະສິກໍາ ແລະ ປ່າໄມ່ແຂວງ”; ຮັບຟັງ ທ່ານ ຄໍາຜອຍ ວັນນະສານ ລາຍງານໂດຍສັງເຂບ ກ່ຽວກັບສະພາບພົ້ນເດັ່ນໃນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ ປະຈໍໍາປີ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2022; ຮັບຟັງທ່ານ ວິສອນ ລາວເມົາ ຮອງເຈົ້າແຂວງ (ຜູ້ຊີ້ນໍາວຽກງານຂົງເຂດເສດຖະກິດ) ລາຍງານກ່ຽວກັບການຈັດຕັ້ງປະຕິບັດ ວາລະແຫ່ງຊາດ ຕໍ່ກັບການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ໃນໄລຍະທີ 1 ແລະ ການຈັດຕັ້ງປະຕິບັດໄລຍະ 2 ພາຍໃນແຂວງ; ຮັບຟັງທ່ານ ຄໍາເຫຼັກ ໃຈອີສານ ຮອງເຈົ້າແຂວງ, ປະທານຄະນະກຳມະການກວດກາ ແລະ ຄວບຄຸມຢາເສບຕິດຂັ້ນແຂວງ ລາຍງານ ກ່ຽວກັບການຈັດຕັ້ງປະຕິບັດ ວາລະແຫ່ງຊາດ ຕໍ່ກັບການ ແກ້ໄຂບັນຫາຢາເສບຕິດ ໃນໄລຍະທີ 1 ແລະ ການຈັດຕັ້ງປະຕິບັດໄລຍະ 2 ພາຍໃນແຂວງ; ຮັບຟັງທ່ານ ທອງສຸກ ເປົາສຸລີ ຫົວໜ້າພະແນກແຜນການ-ການລົງທຶນແຂວງ ລາຍງານ ກ່ຽວກັບການຈັດຕັ້ງປະຕິບັດແຜນງົບປະມານແຫ່ງລັດ 6 ເດືອນຕົ້ນປີ 2022 ແລະ ແຜນການ 6 ເດືອນທ້າຍປີ 2022; ຮັບຟັງທ່ານ ປອ ວັນໄຊ ສຸກສັນ ຫົວໜ້າພະແນກການເງິນແຂວງ ລາຍງານຂອງອົງການປົກຄອງແຂວງ ກ່ຽວກັບການຈັດຕັ້ງປະຕິບັດແຜນງົບປະມານແຫ່ງລັດ 6 ເດືອນຕົ້ນປີ 2022 ແລະ ແຜນການ 6 ເດືອນທ້າຍປີ 2022; ຮັບຟັງທ່ານ ພອນໄຊ ອ່ອນສາ ຫົວໜ້າພະແນກສຶກສາທິການ ແລະ ກິລາແຂວງ ລາຍງານ ກ່ຽວກັບການປັບປຸງຄຸນນະພາບລະບົບການຮຽນ-ການສອນ ໃນທຸກຊັ້ນທຸກສາຍໃນໄລຍະໃໝ່; ຮັບຟັງ ທ່ານ ຫຸມເພັງ ຈອມວິສານ ຮອງປະທານ ສພຂ, ຕາງໜ້າໃຫ້ຄະນະປະຈໍາສະພາປະຊາົຊນແຂວງ ຂຶ້ນປະກອບຄຳເຫັນ ຂອງຄະນະປະຈໍາສະພາປະຊາຊົນແຂວງ ຕໍ່ບົດລາຍງານ ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດຂັ້ນແຂວງ ປະຈໍໍາ 6 ເດືອນຕົ້ນປີ 2022 ແລະ ແຜນການ 6 ເດືອນທ້າຍປີ 2022; ການຈັດຕັ້ງປະຕິບັດ ວາລະແຫ່ງຊາດ ຕໍ່ກັບການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ, ການແກ້ໄຂບັນຫາຢາເສບຕິດ ໃນໄລຍະທີ 1 ແລະ ການຈັດຕັ້ງປະຕິບັດໄລຍະ 2 ພາຍໃນແຂວງ ແລະ ບົດລາຍງານກ່ຽວກັບການປັບປຸງຄຸນນະພາບລະບົບການຮຽນ-ການສອນ ໃນທຸກຊັ້ນທຸກສາຍໃນໄລຍະໃໝ່.
ກອງປະຊຸມສະໄໝສາມມັນ ເທື່ອທີ 3 ຂອງສະພາປະຊາຊົນແຂວງຜົ້ງສາລີ ຊຸດທີ II ຈະດໍາເນີນໄປເຖິງ ຕອນບ່າຍຂອງວັນທີ 25 ສິງຫາ 2022 ຈຶ່ງຈະສໍາເລັດ.
ພາບ-ຂ່າວ: ນາງ ສຸກສົມພອນ ແກ້ວແສງພະຈັນ


text:
ສະຫະນະຄອນ ເອເມຣັດ ອາຣັບ (UAE) ເປີດໂຕໂຄງການເມືອງຈໍາລອງວິໄຈອານາຈັກດາວອັງຄານ
ສໍານັກຂ່າວຕ່າງປະເທດລາຍງານວ່າ : ສະຫະນະຄອນ ເອເມຣັດ ອາຣັບ (The United Arab Emirates ) ໄດ້ເປິດເຜີຍເມືອງຈໍາລອງດາວອາຄານ ຫຼື Mars Scientific City ດ້ວຍການທຸ້ມງົບປະມານ 500Dh ( ຫຼຶ $136.1 ລ້ານໂດລາສະຫະລັດ) ເຊິ່ງເມຶອງດັ່ງກ່າວຈະເຮັດໜ້າທີ່ເປັນສະຖານີວິໄຈທາງວິທະຍາສາດຂອງສະຫະນະຄອນ ເອເມຣັດ ອາຣັບ ໃນການພັດທະນາເຕັກໂນໂລຊີສໍາລັບສ້າງນິຄົມເທິງດາວອັງຄານຕາມແຜນອີກ100 ປີໃນອະນາຄົດ ໂດຍໃນ Mars Scientific City ຈະຜະລິດທຸກຢ່າງນັບຕັ້ງແຕ່ອາຫານ, ນໍ້າ ແລະ ພະລັງງານ.
ທ່ານ ໂມຮາເມັດ ບິນ ຣາຊິດ ອັລ ມັດຕູມ ( Mohammed bin Rashid Al Maktoum ) ຮອງປະທານາທິບໍດີ ສະຫະນະຄອນ ເອເມຣັດ ອາຣັບ ໄດ້ເປີດເຜີຍພາບຕົວຢ່າງຂອງໂຄງການ ທີ່ສະແດງພາບເມືອງຈໍາລອງວິໄຈອານາຈັກດາວອັງຄານທີ່ປົກຄຸມດ້ວຍໂດມຂະໜາດໃຫຍ່, ມີສະຖານີວິໄຈການປູກພືດ, ຜະລິດນໍ້າ ແລະພະລັງງານ ສໍາລັບໃຊ້ໃນນິຄົມເມືອງຈໍາລອງອານາຈັກດາວອັງຄານແຫ່ງນີ້.
ນອກເໜືອຈາກການວິໄນກ່ຽວກັບໂລກແລ້ວ ສະຫະນະຄອນ ເອເມຣັດ ອາຣັບ ຍັງມີຄວາມສົນໃຈໃນເລື່ອງການພັດທະນາເຕັກໂນໂລຊີດ້ານອາວະກາດ ເຊິ່ງໄດ້ເປີດເຜີຍແຜນການປ່ອຍຍານສໍາຫຼວດຊັ້ນອາວະກາດດາວອັງຄານໃນປິ 2020 ພາຍໃຕ້ໂຄງການ “The Hope spacecraft” ພ້ອມກັບເປັນການສະເຫຼີມສະຫຼອງການຄົບຮອບ 50 ປີໃນການກໍ່ສ້າງຕັ້ງ ສະຫະນະຄອນ ເອເມຣັດ ອາຣັບ (UAE) ເຊີ່ງຖ້າໂຄງການສໍາເລັດຕາມແຜນທີ່ວາງໄວ້ ສະຫະນະຄອນ ເອເມຣັດ ອາຣັບ ຈະກາຍເປັນປະເທດມຸສລິມຊາດທໍາອິດຂອງໂລກທີ່ສົ່ງຍານອາວະກາດໄປດາວອັງຄານ.
ທີ່ມາ: inhabitat.com
© ໂຕະນໍ້າຊາ | tonamcha.com___________


text:
NATO ແມ່ນຫຍັງ? NATO ມີຊື່ເຕັມວ່າ “ອົງການສົນທິສັນຍາແອດແລນຕິກເໜືອ” (North Atlantic Treaty Organization – NATO) ໄດ້ກໍ່ຕັ້ງຂຶ້ນເມື່ອ ວັນທີ 4 ເມສາ 1949 ໃຫ້ຄວາມຊ່ວຍເຫຼືອທາງການທະຫານກັບປະເທດສະມາຊິກ ໃນກໍລະນີທີ່ຖືກຄຸກຄາມຈາກພາຍນອກ ລວມໄປເຖິງການສົ່ງເສີມຄວາມໝັ້ນຄົງທາງດ້ານເສດຖະກິດ.
ໃນໄລຍະເລີ່ມຕົ້ນ NATO ມີຈັກປະເທດ ແລະ ມີປະເທດໃດແດ່? ໃນຕອນເລີ່ມຕົ້ນມີ 12 ປະເທດ ຮ່ວມລົງນາມໃນສົນທິສັນຍາ NATO ເຊັ່ນ: ສະຫະລັດອາເມຣິກາ, ສະຫະຣາຊະອານາຈັກ, ແຄນນາດາ, ເບລຢຽມ, ເດນໝາກ, ຝຣັ່ງ, ໄອແລນ, ອິຕາລີ, ລັກແຊມເບີກ, ເນເທີແລນ, ນໍເວ ແລະ ໂປຕຸເກດ. ສະມາຊິກໄດ້ເຮັດຂໍ້ຕົກລົງ ໃນການໃຫ້ຄວາມຊ່ວຍເຫຼືອເຊິ່ງກັນ ແລະ ກັນ ກໍລະນີທີ່ສະມາຊິກຖືກໂຈມຕີດ້ວຍອາວຸດ. ປັດຈຸບັນມີສະມາຊິກປະມານ 30 ປະເທດ.
NATO ຕັ້ງຂຶ້ນເພື່ອຫຍັງ? ຕັ້ງຂຶ້ນເພື່ອຮັກສາຄວາມໝັ້ນຄົງຮ່ວມກັນໃນປະເທດສະມາຊິກ ເນື່ອງຈາກຢ້ານໄພຄຸກຄາມຈາກສະຫະພາບໂຊວຽດ ພາຍຫຼັງສົງຄາມໂລກຄັ້ງທີ 2 ເປັນຕົ້ນມາ ໂດຍຍຶດຫຼັກການວ່າ “ການໂຈມຕີປະເທດສະມາຊິກປະເທດໃດປະເທດໜຶ່ງ ຈະຖືວ່າເປັນການໂຈມຕີປະເທດສະມາຊິກທັງໝົດ”.
ໂຄງສ້າງຂອງ NATO ເປັນແບບໃດ?
1.ອົງກອນຝ່າຍພົນລະເຮືອນ.
ກ.ຄະນະມົນຕີແອດແລນຕິກເໜືອ (North Atlantic Council – NAC) ເປັນອົງກອນຫຼັກຮັບຜິດຊອບ ຕໍ່ການຕັດສິນໃຈໃນເລື່ອງຕ່າງໆຂອງນາໂຕ້ ທີ່ກ່ຽວກັບການຕີຄວາມສົນທິສັນຍາ ແລະ ການນຳໄປປະຕິບັດ ຄະນະມົນຕີປະກອບດ້ວຍລັດຖະມົນຕີວ່າການກະຊວງການຕ່າງປະເທດ ລັດຖະມົນຕີວ່າການກະຊວງການຄັງຂອງປະເທດສະມາຊິກ ມີການປະຊຸມຢ່າງໜ້ອຍປີລະ 2 ຄັ້ງ.
ຂ.ສຳນັກງານເລຂາທິການນາໂຕ້ ຕັ້ງຢູ່ທີ່ກຸງບຣັສເຊລ ປະເທດເບລຢຽມ ມີໜ້າທີ່ບໍລິຫານວຽກທົ່ວໄປຂອງອົງກອນ ລວມໄປເຖິງການວາງແຜນນະໂຍບາຍ ຫົວໜ້າ, ສຳນັກງານ, ເລຂາທິການນາໂຕ້ ຄົນປັດຈຸບັນ.
2.ອົງກອນຝ່າຍທະຫານ.
ຄະນະກຳມາທິການທາງທະຫານ The Military Committee ມີໜ້າທີ່ໃຫ້ຄຳແນະນຳດ້ານການທະຫານ ແກ່ຄະນະມົນຕີ ແລະ ຜູ້ບັນຊາການກອງກຳລັງປະສົມ ປະກອບດ້ວຍເສນາທິການຂອງທຸກປະເທດພາຄີ ຍົກເວັ້ນຝຣັ່ງ ແລະ ໄອແລນ (ເຊິ່ງບໍ່ມີກຳລັງທະຫານ) ມີການປະຊຸມຢ່າງໜ້ອຍປີລະ 2 ຄັ້ງ ໂດຍນາໂຕ້ ໄດ້ແບ່ງເຂດຍຸດທະສາດຕາມພູມສາດເປັນ 3 ເຂດ ຄື:
ເຂດຢູໂຣບ ຢູ່ພາຍໃຕ້ການເບິ່ງແຍງຂອງຜູ້ບັນຊາການກອງກຳລັງຜະສົມຢູໂຣບ ໂດຍມີກອງບັນຊາການເອີ້ນວ່າ: Supreme Headquaters Allied Powers Europe (SHAPE) ປະກອບດ້ວຍກອງກຳລັງເຄື່ອນທີ່ໄວຈາກປະເທດສະມາຊິກ ເຊິ່ງພ້ອມຈະປະຕິບັດການໄດ້ທັນທີ ເຂດການຮັບຜິດຊອບຄື ແອຟຣິກາເໜືອ, ເມດິເຕີເຣນຽນ, ຢູຖຣບກາງ ແລະ ຢູໂຣບເໜືອ ຍົກເວັ້ນໂປຕຸເຫດ ແລະ ສະຫະຣາຊະອານາຈັກ SHAPE ມີກອງບັນຊາການຍ່ອຍໃນຢູໂຣບເໜືອ ທີ່ເມືອງໂຄສຊັສ ປະເທດນໍເວ ໃນຢູໂຣບກາງ ທີ່ເມືອງບຣຸນຊຸນ ປະເທດເນເທີແລນ ໃນຢຄໂຣບໃຕ້ ທີ່ເມືອງ Naples ປະເທດອິຕາລີ.
ເຂດແອດແລນຕິກ (The Atlantic Ocean Command) ຢູ່ພາຍໃຕ້ການເບິ່ງແຍງຂອງ Supreme Allied Commander Atlantic (SACLANT) ເຂດການຮັບຜິດຊອບຕັ້ງແຕ່ຂົ້ວໂລກເໜືອເຖິງເສັ້ນ Tropic of Cancer ແລະ ຈາກຝັ່ງສະຫະລັດອາເມລິກາເຖິງຢູໂຣບ SACLANT ມີໜ້າທີ່ຫຼັກໃນການພິທັກເສັ້ນທາງເດີນເຮືອ ໃນເຂດແອດແລນຕິກ ເຊິ່ງເນັ້ນລັກສະນະການປະຕິບັດການກອງທັບເຮືອແອດແລນຕິກ ມີກອງບັນຊາການ ຕັ້ງຢູ່ທີ່ Norfolk ສະຫະລັດອາເມຣິກາ.
ເຂດຊ່ອງແຄບ (The Channel Command) ຢູ່ພາຍໃຕ້ການເບິ່ງແຍງຂອງ Allied Commander in Chief Channel – CINCHAN) ເຂດການຮັບຜິດຊອບບໍລິເວນຊ່ອງແຄບອັງກິດ ແລະ ທະເລເໜືອຕອນໃຕ້ ເຮັດໜ້າທີ່ຄຸ້ມຄອງ ປ້ອງກັນເຮືອ ໃນເຂດປະສານງານກັບ SACEUR ໃນການປ້ອງກັນໄພທາງອາກາດ ໃນເຂດຊ່ອງແຄບ CINCHAN ມີກອງກຳລັງເຮືອຮົບຢູ່ພາຍໃຕ້ການຄວບຄຸມ ເອີ້ນວ່າ: Standing Naval Force Channel (STANAFORCHAN) ມີກອງບັນຊາການຢູ່ Nortwood ສະຫະຣາຊະອານາຈັກ.


text:
ແຂວງອຸດົມໄຊ ກຽມສຳຫລວດ ພູຫຍ້າຄາ, ພູເພີ້ຍ ແລະ ພູວັດປ່າ ເມືອງໄຊ ເປັນແຫລ່ງທ່ອງທ່ຽວ
ພິທີເຊັນບົດບັນທຶກ ຄວາມເຂົ້າໃຈ ກ່ຽວກັບການສໍາຫລວດ ແລະ ສຶກສາຄວາມເປັນໄປໄດ້ ໃນການລົງທຶນພັດທະນາ ແຫລ່ງທ່ອງທ່ຽວ ທຳມະຊາດ ຢູ່ ພູຫຍ້າຄາ ເຂດຫລັກ 32 ແລະ ພູເພີ້ຍ, ພູວັດປ່າ ເຂດປ່າສະຫງວນ ບ້ານນາແລ, ນາສ້າວ, ຫວ້ຍຂຸມ ແລະ ບ້ານທ້ຽວ ເມືອງໄຊ ລະຫວ່າງ ອົງການປົກຄອງແຂວງ ຕາງຫນ້າໂດຍ ພະແນກແຜນການ ແລະ ການລົງທຶນ ແຂວງອຸດົມໄຊ ແລະ ບໍລິສັດຜູ້ລົງທຶນ ພາກເອກະຊົນ ຈັດຂຶ້ນ ທ້າຍອາທິດຜ່ານມານີ້ ທີ່ພະແນກແຜນການ ແລະ ການລົງທຶນ ແຂວງອຸດົມໄຊ. ເຊິ່ງມີຂະແຫນງການກ່ຽວຂ້ອງຂັ້ນແຂວງ, ເມືອງໄຊ ແລະ ວິຊາການຈາກ 2 ບໍລິສັດ ດັ່ງກ່າວ ເຂົ້າຮ່ວມ ເປັນສັກຂີພະຍານ.
ເນື້ອໃນຂອງບົດບັນທຶກ ໃນຄັ້ງນີ້ ແມ່ນໄດ້ແບ່ງອອກເປັນ 2 ສະບັບ ຄື ບົດບັນທຶກຄວາມເຂົ້າໃຈ ວ່າດ້ວຍການສຳຫລວດ, ອອກແບບ ແລະ ສຶກສາຄວາມເປັນໄປໄດ້ ໃນການລົງທຶນພັດທະນາປ່າສະຫງວນພູເພີ້ຍ ແລະ ພູວັດປ່າ ໃຫ້ກາຍເປັນເຂດອານຸລັກທຳມະຊາດ ແລະ ບໍລິການດ້ານການທ່ອງທ່ຽວ ແລະ ບົດບັນທຶກ ຄວາມເຂົ້າໃຈກ່ຽວກັບການສຳຫລວດ ແລະ ສຶກສາຄວາມເປັນໄປໄດ້ໃນການລົງທຶນ ສຳປະທານ ພູຫຍ້າຄາ ເພື່ອພັດທະນາ ໃຫ້ກາຍເປັນ ແຫລ່ງທ່ອງທ່ຽວ ຕິດພັນກັບການອານຸລັກທຳມະຊາດແບບຍືນຍົງ ແລະ ເປັນມິດກັບສິ່ງແວດລ້ອມ ແລະ ເນື້ອໃນລວມ ຂອງບົດບັນທຶກດັ່ງກ່າວ ແມ່ນໄດ້ກຳນົດບັນດາຫລັກການທົ່ວໄປຢ່າງລະອຽດ ເປັນຕົ້ນແມ່ນ ຄຳສັບ, ເປົ້າຫມາຍ, ຂອບເຂດຂອງໂຄງການ, ອາຍຸໃນການສຶກສາ, ສຳຫລວດ, ຄ່າໃຊ້ຈ່າຍ ຕະຫລອດຮອດພັນທະ, ສິດຫນ້າທີ່ ແລະ ການຍົກເລີກສັນຍາ. ພາຍຫລັງສໍາເລັດການຜ່ານຮ່າງບົດບັນທຶກທັງສອງສະບັບແລ້ວ ທັງສອງຝ່າຍ ໄດ້ລົງນາມ ໃນບົດບັນທຶກຮ່ວມກັນກໍຄື ອົງການປົກຄອງແຂວງອຸດົມໄຊ ຕາງຫນ້າໂດຍ ພະແນກແຜນການ ແລະ ການລົງທຶນແຂວງ, ພະແນກ ຖວທ ແຂວງ, ເຈົ້າເມືອງໆໄຊ, ພະແນກກະສິກໍາ ແລະ ປ່າໄມ້ແຂວງ ແລະ ພະແນກ ຊັບພະຍາກອນທຳມະຊາດ ແລະ ສິ່ງແວດລ້ອມແຂວງ ແລະ ບໍລິສັດ ຫົວເຟິງ ສົ່ງເສີມກະສິກຳ ຈຳກັດ ທີ່ໄດ້ຮັບອະນຸຍາດ ຈາກຄະນະກຳມະການສົ່ງເສີມ ແລະ ຄຸ້ມຄອງການລົງທຶນຂັ້ນແຂວງ ໃນການສຳຫລວດ, ອອກແບບ ແລະ ສຶກສາຄວາມເປັນໄປໄດ້ ໃນການລົງທຶນ ພັດທະນາເຂດປ່າສະຫງວນພູເພີ້ຍ ແລະ ພູວັດປ່າ ໃຫ້ກາຍເປັນເຂດອານຸລັກທຳມະຊາດ ແລະ ສະຖານທີ່ບໍລິການ ດ້ານການທ່ອງທ່ຽວ ແລະ ອີກສະບັບຫນຶ່ງກໍຄື ອົງການປົກຄອງແຂວງອຸດົມໄຊ ແລະ ບໍລິສັດ ຍອດນ້ຳງາ ພັດທະນາຈຳກັດຜູ້ດຽວ.
ທີ່ໄດ້ຮັບອະນຸຍາດໃນການ ສໍາຫລວດ ແລະ ສຶກສາຄວາມເປັນໄປໄດ້ ໃນການລົງທຶນ ສຳປະທານ ພູຫຍ້າຄາ ເພື່ອພັດທະນາເປັນແຫລ່ງທ່ອງທ່ຽວ ຕິດພັນກັບການອານຸລັກທຳມະຊາດ ແບບຍືນຍົງ ແລະ ເປັນມິດກັບສິ່ງແວດລ້ອມ.
ພາຍຫລັງ ສໍາເລັດການລົງນາມໃນບົດບັນທຶກດັ່ງກ່າວແລ້ວ ບໍລິສັດ ທີ່ໄດ້ຮັບອະນຸຍາດໃນການລົງທຶນ ຈະໄດ້ສືບຕໍ່ສຳຫລວດ ແລະ ສຶກສາຄວາມເປັນໄປໄດ້ ຈົນຄົບກຳນົດ 12 ເດືອນ ແລະ ສາມາດ ຕໍ່ໄດ້ອີກ ບໍ່ເກີນ 6 ເດືອນ ຕາມເນື້ອໃນຂອງບົດບັນທຶກ.
ຂ່າວ: ຄານມະນີ ຮຽດໍຈັນ


text:
ໃນວັນທີ 6 ພຶດສະພາ 2022 ນີ້ຢູ່ທີ່ຫໍວັດທະນະທໍາແຂວງຫຼວງນໍ້າທາໄດ້ຈັດພິທີສະເຫຼີມສະຫຼອງວັນປົດປ່ອຍຫຼວງນໍ້າທາວັນທີ 6 ພຶດສະພາ ປີ 1962 ແລະ ວັນສ້າງຕັ້ງກຳລັງປ້ອງກັນຄວາມສະຫງົບແຂວງຫຼວງນໍ້າທາ ທີ 24 ພຶດສະ ພາ ປີ 1962 ຄົບຮອບ 60 ປີ, ໂດຍການເປັນປະທານຂອງທ່ານ ຄໍາໄຫຼ ສີປະເສີດ ກຳມະການສູນກາງພັກ ເລຂາພັກແຂວງ ເຈົ້າແຂວງໆຫຼວງນໍ້າທາ, ປະທານປ້ອງກັນຊາດ-ປ້ອງກັນຄວາມສະຫງົບແຂວງ, ເຂົ້າຮວ່ມມີທ່ານ ພົນຕີ ຈັນທອງ ສອນຕະອາດ ຄະນະປະຈໍາພັກ, ຮອງລັດຖະ ມົນຕີກະຊວງປ້ອງກັນປະເທດ, ທ່ານ ພົນຕີ ຈັນສະແຫວງ ທິບຄຸນທອງ ຄະນະພັກ, ຮອງຫົວໜ້າ ຫ້ອງວ່າການກະຊວງ ປ້ອງກັນຄວາມສະຫງົບ, ສະຫາຍ ຫຽວນດັງຮຸງ ຫົວໜ້າກົງສູນໃຫ່ຍ ແຫ່ງ ສສ ຫວຽດນາມ ແລະ ຜູ້ຕາງໜ້າທູດການທະຫານ ແຫ່ງ ສສ ຫວຽດນາມ ປະຈໍານະຄອນຫຼວງພະບາງ, ມີຮອງເລຂາພັກແຂວງ, ກຳມະການປະຈໍາພັກແຂວງ, ກຳ ມະການພັກແຂວງ, ມີສະມາຊີກສະພາແຫ່ງຊາດ, ສະພາປະຊາ ຊົນ, ເລຂາພັກເມືອງ, ຫົວໜ້າພະແນກ – ຮອງພະແນກ, ພະນັກ ງານປະຕິບັດອາວຸ – ໂສບໍານານ, ວິລະຊົນແຫ່ງຊາດ, ນັກຮົບແຂ່ງຂັນ, ນາຍ ແລະ ພົນທະຫານ, ນາຍ ແລະ ພົນຕໍາຫຼວດ, ລັດວິສາຫະກິດ, ອົງການປົກຄອງບ້ານ 8 ບ້ານເທດສະບານແຂວງ, ຄູ – ອາຈານ ຕະຫຼອດຮອດນັກຮຽນນັກສຶກສາເຂົ້າຮວ່ມ.
ທ່ານ ຄໍາໄຫຼ ສີປະເສີດ ກຳມະ ການສູນກາງພັກ ເລຂາພັກແຂວງ ເຈົ້າແຂວງໆຫຼວງນໍ້າທາ, ປະທານປ້ອງກັນຊາດ – ປ້ອງກັນຄວາມສະຫງົບແຂວງ, ຂື້ນຜ່ານບົດຫວນຄືນມຸນເຊື້ອ ວັນປົດປ່ອຍແຂວງຫຼວງນໍ້າທາ ຕະຫຼອດໄລຍະ 60 ປີຜ່ານມາ. ຊາດລາວເປັນຊາດໜຶ່ງ ທີ່ມີປະຫວັດສາດອັນສະຫງ່າອົງອາດແຫ່ງການກໍ່ຕັ້ງ ແລະ ປົກປັກຮັກສາປະເທດຊາດ ເປັນເວ ລາຫຼາຍພັນປີ, ມາຮອດທ້າຍສັດຕະວັດທີ 19 ພວກຈັກກະພັດລ່າເມືອງຂຶ້ນຝຣັ່ງ ໄດ້ເຂົ້າມາຍຶດຄອງ ເອົາປະເທດລາວເປັນຫົວ ເມືອງຂຶ້ນ; ພາຍໃຕ້ແອກປົກຄອງຂອງພວກລ່າເມືອງຂຶ້ນຝຣັ່ງ ປະ ຊາຊົນລາວ ກໍ່ຄືປະຊາຊົນບັນດາເຜົ່າ ພາຍໃນແຂວງຫຼວງນໍ້າທາ, ໃນໄລຍະນີ້ ຢູ່ເຂດເມືອງໄຊ, ເມືອງຮຸນ ໄດ້ຮັບການປົດປ່ອຍ, ຕໍ່ໜ້າສະພາບການດັ່ງກ່າວຈັກກະ ພັດອາເມລິກາ ແລະ ລູກແຫຼ່ງຕີນມືຂອງພວກມັນ ໄດ້ຂົນກໍາລັງ ເຂົ້າມາແຂວງຫຼວງນໍ້າທາ ໃນທຸກດ້ານ, ເພື່ອຈັ້ງທ່າສູ້ຢັນກັບກອງ ທັບ ແລະ ປະຊາຊົນພາກເໜືອຂອງລາວ, ເພື່ອຫວັງບຽດຍືດເອົາທົ່ງພຽງຫຼວງນ້ຳທາ ເປັນຖານທີ່ໝັ້ນ ແລະ ເປັນແປ້ນຢັນທີ່ແຂງແກ່ນ ເພື່ອບຸກໂຈມຕີເຂົ້າທາງພາກເໜືອຂອງປະເທດຫວຽດ ນາມ ແລະ ຕັດຂາດເສັ້ນທາງລຳລຽງຂົນສົ່ງຈາກຫວຽດນາມ ແລະ ຈີນ ເຂົ້າມາພາກເໜືອຂອງປະເທດເຮົາ. ໂດຍເຫັນໄດ້ກົນ ອຸບາຍດັ່ງກ່າວມາຮອດ ເດືອນມັງກອນ ປີ 1962 ສູນກາງພັກປະຊາຊົນປະຕີວັດລາວ ຈິ່ງຕົກລົງເປີດບັ້ນຮົບປົດປ່ອຍຫຼວງນໍ້າທາຂຶ້ນຢ່າງເປັນທາງການ, ໂດຍປະ ຕິບັດຕາມການຕົກລົງຂອງສູນກາງພັກ, ກອງທັບ ແລະ ປະຊາຊົນລາວທົ່ວປະເທດ, ເວົ້າລວມ; ເວົ້າສະເພາະ ແມ່ນກອງທັບ ແລະ ປະຊາຊົນບັນດາແຂວງພາກເໜືອຂອງລາວຈິ່ງຮີບຮ້ອນເຕົ້າໂຮມກຳລັງ, ອາວຸດລູກກະສູນ, ວັດຖຸອຸປະກອນ, ສະບຽງອາຫານ, ຍານພາຫະນະ ແລະ ເງື່ອນໄຂດ້ານຕ່າງໆໃຫ້ແກ່ບັ້ນຮົບປົດປ່ອຍຫຼວງນ້ຳທາ; ມາຮອດວັນທີ 7 ເມສາ 1962 ກອງບັນຊາການດ້ານຮົບໄດ້ຮັບການສ້າງຕັ້ງຂຶ້ນ, ຝ່າຍປະເທດລາວ ແມ່ນສະຫາຍ ສີສະຫວາດ ແກ້ວບຸນພັນ ເປັນຫົວໜ້າ ເສນາທິການກອງທັບປະຊາຊົນລາວ, ສະຫາຍ ຫຸມແພງ ເປັນຫົວໜ້າ ກອງບັນຊາການທະຫານ ພາກເໜືອຂອງລາວ ແລະ ສະຫາຍອື່ນໆ; ຝ່າຍຫວຽດ ນາມ ຜູ້ບັນຊາການສູງສຸດ ແມ່ນສະຫາຍ ພົ.ວ ເຈີນໂດະ ກໍາມະການສູນກາງພັກ, ເປັນຫົວໜ້າການເມືອງ, ພົ.ວ ບັງຢາງ ຜູ້ບັນ ຊາການທະຫານເຂດໄຕບັກ ທັງເປັນຜູ້ບັນຊາການທະຫານອາສາສະໝັກຫວຽດນາມ ປະຈໍາພາກເໜືອຂອງລາວ, ພັ.ອ ຫງຽນຫີວອານ ເປັນຫົວໜ້າເສນາທິການ, ພັ.ອ ເຍືອງກື້ເຕີມ ເປັນຮອງການເມືອງ ແລະ ສະຫາຍ ພັ.ທ ບຸ່ງຝຸ່ງ ຮັບຜິດຊອບພາລາ; ກໍາລັງປະ ກອບອາວຸດທີ່ເຂົ້າຮ່ວມໃນຍຸດ ທະບັ້ນຮົບໃນຄັງນີ້ຝ່າຍປະເທດລາວມີກອງພັນທີ 2, ກອງພັນນ້ອຍ 701 ແລະ ກອງຮ້ອຍເອ ກະລາດຂອງກໍາລັງທະຫານທ້ອງຖິ່ນຈໍານວນໜຶ່ງ ເຊິ່ງນໍາໂດຍ ສະ ຫາຍ ຄໍາແພງ, ສະຫາຍ ສະຫຼອງ, ສະຫາຍ ຄໍາວົງ ວັນຄໍາ, ສະຫາຍ ອຸດອນ ລາດສະຫວ່າງ ເປັນຜູ້ບັນຊາ. ສ່ວນກໍາລັງທະຫານອາ ສາສະໝັກຫວຽດນາມ ປະກອບມີກອງພົນນ້ອຍ 316, ກອງພົນນ້ອຍ 335, ກອງພົນນ້ອຍທີ 1, ທີ 3 ທີ 4 ແລະ ກອງພົນນ້ອຍ 330 ການຫ້າງຫາກະກຽມດ້ານຕ່າງໆ ໄດ້ສໍາເລັດລົງ ແລະ ມາຮອດເວລາ 3 ໂມງເຊົ້າ ຂອງວັນທີ 6 ພືດສະພາ 1962. ບັ້ນຮົບປົດ ປ່ອຍຫຼວງນ້ຳທາ ເລີ່ມແຕກສຽງປືນ ໂດຍໃຊ້ກຳລັງໄຟບຸກໂຈມຕີ ຍິງທະລົ່ມໃສ່ຈຸດຕ່າງໆຂອງສັດຕູຢ່າງແຂງແຮງ ອັນເຮັດໃຫ້ກຳລັງຂອງສັດຕູຕົກຢູ່ໃນສະພາບກະ ວົນ, ກະວາຍ ແລະ ບໍ່ສາມາດຈັ້ງທ່າໄດ້. ກໍາລັງໄຟຂອງພວກເຮົາ ກໍ່ສາມາດຍືດໄດ້ບັນດາປ້ອມ ແລະ ໂປດຄ້າຍຂອງທະຫານສັດຕູຫຼາຍຈຸດເຊັ່ນ: ປ້ອມບ້ານຫ້ວຍຫົກ, ບ້ານນານ້ອຍ, ບ້ານປຸງ, ບ້ານນ້ຳປີກ ແລະ ເຂດຕາເວັນອອກສ່ຽງໃຕ້ຂອງທົ່ງພຽງເມືອງຫຼວງນ້ຳທາ; ມາຮອດເວລາ 12 ໂມງ 30 ນາທີ ຂອງວັນທີ 6 ພືດສະພາ 1962 ກອງບັນຊາການທະຫານຍຸດທະບັ້ນຮົບແນວລາວຮັກຊາດ ໄດ້ຍົກຍ້າຍຈາກຈຸດທີ່ຕັ້ງເກົ່າ ຍ້າຍເຂົ້າ ມາຢູ່ເທດສະບານເມືອງຫຼວງນໍ້າທາ, ເຂດສະໜາມບິນ ແລະ ເປັນເຈົ້າຂອງຄຸ້ມຄອງທົ່ງພຽງເມືອງຫຼວງນ້ຳທາ ໄດ້ຢ່າງສີ້ນເຊິງ.
ພາຍຫຼັງສິ້ນສຸດຍຸດທະບັ້ນຮົບປົດປ່ອຍຫຼວງນໍ້າທາ ກໍາລັງທະ ຫານປະເທດລາວ ແລະ ທະຫານອາສາສະໝັກຫວຽດນາມ ໄດ້ປັດເຂ່ຍພວກສັດຕູອອກຈາກວົງສູ້ຮົບໄດ້ 1.800 ຄົນ, ໃນນີ້ GM11 ຖືກດັບສູນໝົດກ້ຽງ, GM15 ແລະ GM18 ຖືກທໍາລາຍຢ່າງໜັກໜ່ວງ; ຈັບທະຫານສັດຕູເປັນສະເລີຍເສິກໄດ້ 1.432 ຄົນ, ຍຶດອາວຸດທຸກສະນິດໄດ້ 600 ກະບອກ, ລູກປືນໄດ້ 150 ໂຕນ, ຍິງເຮືອບິນຕົກ 4 ລໍາ, ປົດປ່ອຍດິນແດນໄດ້ 8.000 ກິໂລຕາແມັດ, ປົດປ່ອຍພົນລະເມືອງໄດ້ 76.000 ຄົນ, ມາຮອດວັນທີ 15 ພຶດສະພາ 1962 ສູນກາງພັກ, ກອງບັນຊາການສູງສຸດກອງທັບປົດປ່ອຍປະຊາຊົນລາວ ຈິ່ງໄດ້ມີຂໍ້ຕົກລົງສ້າງຕັ້ງ ກອງບັນຊາການທະຫານແຂວງຫຼວງນໍ້າທາຂຶ້ນ ໂດຍແມ່ນ ສະຫາຍ ສີສະຫວາດ ແກ້ວບຸນພັນ ເປັນຜູ້ປະກາດສ້າງຕັ້ງ ກອງບັນຊາການທະຫານແຂວງຫຼວງນໍ້າທາຂຶ້ນ ຢູ່ທີ່ບ້ານນໍ້າແງ້ນ ເມືອງຫຼວງນໍ້າທາ.
ໃນປັດຈຸບັນພື້ນຖານໂຄງລ່າງ ໄດ້ຮັບການປັບປຸງ ແລະ ກໍ່ສ້າງເຊັ່ນ: ໄດ້ປັບປຸງ ແລະ ກໍ່ສ້າງເສັ້ນທາງ, ໄຟຟ້າ, ນໍ້າປະປາ, ສຳ ນັກ ງານຫ້ອງການ, ໂຮງຮຽນ, ໂຮງໝໍ, ສະໜາມບິນ ແລະ ກິດຈະການອື່ນໆ ໄດ້ຮັບການພັດທະນາດີຂື້ນ.
ຈາກນັ້ນທ່ານ ຈັນທອງ ແກ້ວປະເສີດ ຮອງເລຂາພັກແຂວງ ຜູ້ຊີ້ນໍາວຽກງານພັກ-ພະນັກງານ ຂື້ນຜ່ານເອກະສານຫວນຄືນມູນເຊື້ອວັນສ້າງຕັ້ງກໍາລັງປ້ອງກັນຄວາມສະຫງົບປະຊາຊົນແຂວງຫຼວງນໍ້າທາດ້ວຍຄວາມເອກອ້າງທະນົງໃຈຕໍ່ຜົນງານ ແລະ ໄຊຊະນະອັນໃຫຍ່ຫຼວງ ທີ່ກໍາລັງປ້ອງກັນຄວາມສະຫງົບ ຂອງແຂວງຫຼວງນໍ້າທາຍາດມາໄດ້ ຕະຫຼອດໄລຍະ 60 ປີຜ່ານມາ, ໃນພິທີຍັງໄດ້ຮັບການສະໜັບໜູນ ປະກອບສວ່ນຊວ່ຍເຫຼຶອ ເປັນເງີນສົດ ໃນການຈັດພິທີສະເຫຼີມສະຫຼອງວັນປົດປ່ອຍແຂວງຫຼວງນໍ້າທາ 1 ຮອ້ຍລ້ານ ກີບ ຄຶ: ກະຊວງປ້ອງກັນປະເທດ 30 ລ້ານກີບ, ກະຊວງປ້ອງກັນຄວາມສະຫງົບ 10 ລ້ານ ກີບ, ບໍລິສັດ ຈະເລີນຊັບ ຍິ່ງຈະເລີນຈໍາກັດ ແຂວງຫຼວງນໍ້າທາ 20 ລ້ານກີບ, ບໍລິສັດ ໄຊພະຈັນ ກໍ່ສ້າງຈໍາກັດ 20 ລ້ານກີບ, ໂຮງໝໍຟູຢູທາງ 20 ລ້ານກີບ.
ຂ່າວ: ມຸນຕີ


text:
ໃນຊຸມປີທີ່ຜ່ານມາ, ການຮ່ວມມືດ້ານປ້ອງກັນຊາດລະຫວ່າງຫວຽດນາມ ແລະລາວໄດ້ຮັບການຕີລາຄາຈາກບັນດາການນຳຂອງກະຊວງປ້ອງກັນປະເທດສອງປະເທດວ່າແມ່ນ“ ສາຍພົວພັນພິເສດຂອງພິເສດ, ນຳມາເຊິ່ງໝາກຜົນຕົວຈິງມີພັດທະນາຢ່າງກ້ວາງແຂວງແລະ ລວງເລິກບໍ່ຢຸດຢັ້ງ.
ການຮ່ວມມືດ້ານຄວາມໝັ້ນຄົງ ແລະ ປ້ອງກັນປະເທດ ລະຫວ່າງສອງປະເທດໄດ້ຮັບການເພີ່ມທະວີ ແລະຜັນຂະຫຍາຍຢ່າງມີປະສິດທິຜົນໃນທຸກຂົງເຂດ. ພິເສດ, ໃນການຮ່ວມມືຊາຍແດນ, ສອງປະເທດໄດ້ປະສານສົມທົບຢ່າງແໜ້ນແຟ້ນໃນການຄຸ້ມຄອງ ແລະປົກປັກຮັກສາຊາຍແດນ, ປະກອບສ່ວນຢ່າງຕັ້ງໜ້າ ເຂົ້າໃນການນຳການພົວພັນຮ່ວມມືດ້ານປ້ອງກັນຊາດລະຫວ່າງສອງຝ່າຍເຂົ້າສູ່ລວງເລິກ .
ມາຮອດປະຈຸບັນ, ຫວຽດນາມ ແລະລາວໄດ້ ສໍາເລັດໂຄງການບູລະນະລະບົບຫຼັກໝາຍລະຫວ່າງສອງປະເທດ; ລົງນາມໃນອະນຸສັນຍາວ່າດ້ວຍເສັ້ນຊາຍແດນ ແລະ ຫຼັກໝາຍຊາຍແດນ ຫວຽດນາມ - ລາວ ; ສົນທິສັນຍາວ່າດ້ວຍຂໍ້ລະບຽບກ່ຽວກັບການຄຸ້ມຄອງດ່ານຊາຍແດນ ແລະ ຊາຍແດນຫວຽດນາມ - ລາວ; ສືບຕໍ່ຊຸກຍູ້ການຈັດຕັ້ງປະຕິບັດຂໍ້ຕົກລົງລະຫວ່າງສອງລັດຖະບານກ່ຽວກັບການແກ້ໄຂບັນຫາຜູ້ອົບພະຍົບແບບຊະຊາຍ ແລະການແຕ່ງດອງທີ່ບໍ່ຖືກກົດໝາຍຢູ່ໃນເຂດຊາຍແດນຫວຽດນາມ - ລາວ.
ໃນຊຸມປີຜ່ານມາ, ບັນດາອົງການ, ໜ່ວຍງານຂອງສອງຝ່າຍໄດ້ ກຳແໜ້ນການຊີ້ນຳຂອງການນຳກະຊວງປ້ອງກັນປະເທດຂອງສອງປະເທດ, ເປັນເຈົ້າກນາໃນການສົມທົບກັນ, ຜັນຂະຫຍາຍບັນດາເນື້ອໃນຂອງອະນຸສັນຍາແລະແຜນການຮ່ວມມືລະຫວ່າງສອງກະຊວງປ້ອງກັນປະເທດຫວຽດນາມ - ລາວຢ່າງຄົບຖ້ວນ.
ໃນການພົວພັນຮ່ວມມືລະຫວ່າງກຳລັງປ້ອງກັນຊາຍແດນຂອງສອງປະເທດ, ກອງບັນຊາການທະຫານປ້ອງກັນຊາຍແດນໄດ້ປະສານງານ ແລະ ເຈລະຈາ ເປັນປະຈຳ, ກັບກຳລັງທະຫານປ້ອງກັນຊາຍແດນລາວ. ບົນພື້ນຖານດັ່ງກ່າວ, ໝາກຜົນແຫ່ງການຮ່ວມມືດ້ານປ້ອງກັນຊາຍແດນຫວຽດນາມ - ລາວ ບັນລຸໄດ້ໝາກຜົນທີ່ແທດຈິງ.
ດ້ວຍການເພີ່ມທະວີແລກປ່ຽນຂໍ້ມູນຂ່າວສານ, ການຖອດຖອນບົດຮຽນ, ສົນທະນາ, ກຳລັງປ້ອງກັນຊາຍແດນຂອງສອງຝ່າຍໄດ້ປະກອບສ່ວນປັບປຸງວຽກງານການຈັດຕັ້ງແລະການຄຸ້ມຄອງ, ປົກປັກຮັກສາຊາຍແດນ, ຮັກສາຄວາມສະຫງົບທາງດ້ານການເມືອງແລະຄວາມເປັນລະບຽບຮຽບຮ້ອຍ. ..
ບຸນຄົງ


text:
ໃນວັນທີ 10 ພະຈິກ 2021 ທີ່ ກະຊວງແຜນການ ແລະ ລົງທຶນ ໄດ້ມີ ກອງປະຊຸມປຶກສາຫາລືກ່ຽວກັບການປັບລາຄານ້ໍາມັນເຊື້ອໄຟ ໃນສະພາບທີ່ລາຄານໍ້າມັນໃນຕະຫຼາດໂລກເໜັງຕີງ ຂຶ້ນ-ລົງ ໃນຮູບແບບທາງໄກ ໂດຍການເປັນປະທ່ານ ຂອງ ທ່ານ ສອນໄຊ ສີພັນດອນຮອງນາຍົກລັດຖະມົນຕີ, ລັດຖະມົນຕີກະຊວງແຜນການ ແລະ ການລົງທຶນ, ມີທ່ານ ຮອງລັດຖະມົນຕີກະຊວງແຜນການ ແລະ ການລົງທຶນ ແລະ ທ່ານລັດຖະມົນຕີ ກະຊວງອຸດສະຫະກຳ ແລະ ການຄ້າ, ລັດຖະມົນຕີກະຊວງການເງີນ, ຜູ້ວ່າທະນາຄານແຫ່ງ ສປປ ລາວ, ທ່ານ ປະທານສະພາການຄ້າ ແລະ ອຸດສະຫະກຳແຫ່ງຊາດລາວ, ທ່ານຮອງລັດຖະມົນຕີ ຫ້ອງວ່າການສຳນັກງານນາຍຍົກລັດຖະມົນຕີ, ທ່ານ ຫົວໜ້າ ສູນສະຖິຕິແຫ່ງຊາດ, ທ່ານ ປະທານ ສະມາຄົມນໍ້າມັນເຊື້ອໄຟລາວ ແລະ ທ່ານຫົວໜ້າກົມ, ຫົວໜ້າສູນ ແລະ ຫ້ອງການກະຊວງ ຜທ ກໍ່ໄດ້ເຂົ້າຮ່ວມ.
ກອງປະຊຸມໄດ້ມີຮັບຟັງການລາຍງານ ແລະ ປຶກສາຫາລື ປະກອບຄຳເຫັນໃສ່ບາງໜ້າວຽກທີ່ສຳຄັນດັ່ງນີ້: 1. ລາຍງານສະພາບການເໜັງຕີງຂອງລາຄານໍ້າມັນ ຈາກກະຊວງອຸດສາຫະກຳ-ການຄ້າ, 2. ມີຄຳເຫັນກ່ໜວກັບສະພາບການສະໜອງເງິນຕາ ເພຶ່ອການຊຳລະສ້າງມູນຄ່າການນຳເຂົ້ານໍ້າມັນເຊື້ອໄຟ.


text:
ຂ່າວສານ
ຫວຽດນາມຢັ້ງຢືນຫຼັກໝັ້ນສະເໝີຕົ້ນສະເໝີປາຍສະໜັບສະໜູນມາດຕະການການ 2 ລັດໃຫ້ແກ່ປາແລັດສະຕິນ - ອິດສະລາແອັນ
(ພາບປະກອບ: TTXVN)
ກ່າວຄຳເຫັນທີ່ກອງປະຊຸມ, ຫຼາຍປະເທດລ້ວນແຕ່ສະແດງຄວາມວິຕົກກັງວົນກ່ຽວກັບຜົນກະທົບທີ່ຮ້າຍແຮງຂອງໂລກລະບາດ Covid – 19 ສຳລັບຊາວປາແລັດສະຕິນ, ເນັ້ນໜັກເຖິງບຸລິມະສິດແຖວໜ້າໃນປັດຈຸບັນຂອງປະຊາຄົມສາກົນແລະບັນດາຝ່າຍທີ່ກ່ຽວຂ້ອງແມ່ນຄວນຮ່ວມແຮງຮ່ວມໃຈກັນມານະພະຍາຍາມຮັບມືກັບໂລກລະບາດ, ຫຼີກລ້ຽງບັນດາການກະທຳຝ່າຍດຽວ, ການໃຊ້ຄວາມຮຸນແຮງ. ບັນດາປະເທດຢັ້ງຢືນວ່າຕ້ອງເຊື່ອມຕໍ່ການເຈລະຈາລະຫວ່າງບັນດາຝ່າຍທີ່ກ່ຽວຂ້ອງໂດຍໄວເພື່ອແນໃສ່ຊອກຫາມາດຕະການຍາວນານ, ຮອບດ້ານ, ໂດຍອີງໃສ່ຕຳລາສອງລັດປາແລັດສະຕິນ - ອິດສະລາແອັນພ້ອມກັນຄົງຕົວຢ່າງມີສັນຕິພາບ, ສອດຄ່ອງກັບບັນດາມະຕິທີ່ກ່ຽວຂ້ອງຂອງສປຊ.
ທ່ານດັ້ງດິ່ງກຸ໊ຍເອກອັກຄະລັດຖະທູດຫົວໜ້າຄະນະປະຕິບັດງານຫວຽດນາມປະຈຳສປຊ, ໄດ້ແບ່ງປັນບັນດາຄຳເຫັນຂອງບັນດາປະເທດສະມາຊິກສະພາຄວາມໝັ້ນຄົງສປຊ, ສະແດງຄວາມວິຕົກກັງວົນກ່ຽວກັບບັນດາເຫດແຕະຕ້ອງກັນລະຫວ່າງອິດສະລາແອັນ ແລະປາແລັດສະຕິນແລະສະແດງຄວາມຊົມເຊີຍຕໍ່ເລື່ອງສອງຝ່າຍໄດ້ມີການປະສານງານ, ຮ່ວມມືນຳກັນ, ນັບທັງການແລກປ່ຽນລະຫວ່າງປະທານາທິບໍດີສອງທ່ານ, ເພື່ອແນໃສ່ຮັບມືກັບໂລກລະບາດ Covid – 19 ຢ່າງມີປະສິດທິຜົນ, ພ້ອມທັງຮຽກຮ້ອງໃຫ້ປະຊາຄົມສາກົນເພີ່ມທະວີການໜູນຊ່ວຍໃຫ້ແກ່ຊາວປາແລັດສະຕິນແລະບັນດາຄວາມມານະພະຍາຍາມຂອງສປຊ.
(ແຫຼ່ງຄັດຈາກ VOV)


text:
ຂ່າວສານ
ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິງມິນຢ້ຽມຢາມ ສປປ.ເກົາຫຼີ ຢ່າງເປັນທາງການ
ຕອນບ່າຍວັນທີ 12 ກຸມພາ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິ່ງມິນໄດ້ໄປເຖິງນະຄອນຫຼວງ ພຽງຢາງ ປະເທດ ສປປ.ເກົາຫຼີ.
ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິງມິນ (ພາບຈາກ: TTXVN )
ຕາມສຳນັກຂ່າວສານ Yonhap, ຕອນບ່າຍວັນທີ 12 ກຸມພາ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິ່ງມິນໄດ້ໄປເຖິງນະຄອນຫຼວງ ພຽງຢາງ ປະເທດ ສປປ.ເກົາຫຼີ ເພື່ອເລີ່ມຕົ້ນການຢ້ຽມຢາມ ສປປ.ເກົາຫຼີ ຢ່າງເປັນທາງການ ໃນລະຫວ່າງວັນທີ 12 – 14 ກຸມພາ ຕາມຄຳເຊີນຂອງທ່ານລັດຖະມົນຕີການຕ່າງປະເທດ ສປປ.ເກົາຫຼີ Ri Yong-ho.
ການເດີນທາງຢ້ຽມຢາມ ສປປເກົາຫຼີ ຢ່າງເປັນທາງການຂອງທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິງມິນ ໄດ້ປະຕິບັດ, ພາຍຫຼັງທີ່ ທ່ານລັດຖະມົນຕີການຕ່າງປະເທດ ສປປ.ເກົາຫຼີ Ri Yong-ho ໄດ້ ເດີນທາງມາຢ້ຽມຢາມ ຫວຽດນາມ ຢ່າງເປັນທາງການຢູ່ຮ່າໂນ້ຍ ໃນລະຫວ່າງວັນທີ 29 ພະຈິກ – 02 ທັນວາ 2018.
(ແຫຼ່ງຄັດຈາກ VOV)


text:
ປະທານປະເທດລາວ ຕ້ອນຮັບການເຂົ້າຢ້ຽມຂໍ່ານັບຂອງ ລັດຖະມົນຕີຕ່າງປະເທດ ສປ ຈີນ
ໃນວັນທີ 16 ທັນວາ 2018, ທີ່ ທໍານຽບປະທານປະເທດ, ສະຫາຍ ບຸນຍັງ ວໍລະຈິດ, ເລຂາທິການໃຫຍ່ ພັກປະຊາຊົນ ປະຕິວັດລາວ, ປະທານປະເທດ ແຫ່ງ ສປປ ລາວ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ສະຫາຍ ຫວັງ ອີ້, ທີ່ປຶກສາແຫ່ງລັດ, ລັດຖະມົນຕີກະຊວງການຕ່າງປະເທດ ແຫ່ງ ສປ ຈີນ ແລະ ຄະນະ, ໃນໂອກາດທີ່ໄດ້ເດີນທາງມາຢ້ຽມຢາມ ສປປ ລາວ ຢ່າງເປັນທາງການ ແລະ ເຂົ້າຮ່ວມກອງປະຊຸມລັດຖະມົນຕີຕ່າງປະເທດ ຂອບການຮ່ວມມືແມ່ນໍ້າຂອງ-ແມ່ນໍ້າລ້ານຊ້າງ ຄັ້ງທີ 4, ທີ່ ສປປ ລາວ ໄດ້ຮັບກຽດເປັນເຈົ້າພາບ.
ໃນໂອກາດນີ້, ສະຫາຍ ປະທານປະເທດ ບຸນຍັງ ວໍລະຈິດ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງຕໍ່ການຢ້ຽມຢາມ ສປປ ລາວ ຢ່າງເປັນທາງການ ຂອງ ສະຫາຍ ລັດຖະມົນຕີ ຫວັງ ອີ້ ແລະ ຄະນະ ໃນຄັ້ງນີ້, ຊຶ່ງເປັນການປະກອບສ່ວນອັນສຳຄັນເຂົ້າໃນການເສີມຂະຫຍາຍສາຍພົວພັນມິດຕະພາບອັນເປັນມູນເຊື້ອ ແລະ ການເປັນຄູ່ຮ່ວມມືຍຸດທະສາດຮອບດ້ານ ລະຫວ່າງ ລາວ-ຈີນ ຕາມທິດ 4 ດີ ທີ່ນັບມື້ນັບໄດ້ຮັບການເສີມຂະຫຍາຍຢ່າງຕໍ່ເນື່ອງທັງທາງກວ້າງ ແລະ ທາງເລິກ, ແລະ ກໍໍ່ເຫັນວ່າ ການພົວພັນຮ່ວມມືສອງຝ່າຍ ແມ່ນຢູ່ໃນລະດັບທີ່ດີທີ່ສຸດໃນປະຫວັດສາດ. ພ້ອມນີ້, ສະຫາຍ ບຸນຍັງ ວໍລະຈິດ ຍັງໄດ້ສະແດງຄວາມຊົມເຊີຍຕໍ່ຜົນການພົບປະສອງຝ່າຍກັບ ສະຫາຍ ສີ ຈິ້ນ ຜິງ, ເລຂາທິການໃຫຍ່, ປະທານປະເທດ ແຫ່ງ ສປ ຈີນເຖິງສອງຄັ້ງໃນເວລາພຽງເຄິ່ງປີ ແລະ ໄດ້ບັນລຸຄວາມເປັນເອກະພາບຮ່ວມກັນ ເພື່ອເສີມຂະຫຍາຍສາຍພົວພັນຄູ່ຮ່ວມມືຍຸດທະສາດຮອບດ້ານຂອງສອງປະເທດໃຫ້ແໜ້ນແຟ້ນຍິ່ງໆຂື້ນ ແລະ ຢືນຢັນສະໜັບສະໜູນການສ້າງຄູ່ຮ່ວມຊະຕາກຳ ລາວ-ຈີນ ທີ່ມີລັກສະນະຍຸດທະສາດ ໃຫ້ເປັນຮູບປະທຳ, ຂຸ້ນຂ້ຽວປຶກສາຫາລືກັນ ກ່ຽວກັບ ການສ້າງແຜນແມ່ບົດ ວ່າດ້ວຍ ການສ້າງປະຊາຄົມຄູ່ຮ່ວມຊະຕາກຳສັງຄົມນິຍົມ ລາວ-ຈີນ ເພື່ອໃຫ້ສຳເລັດໂດຍໄວ.
ພ້ອມດຽວກັນນີ້, ກໍ່ສະເໜີໃຫ້ສອງຝ່າຍ ສືບຕໍ່ຜັນຂະຫຍາຍຂໍ້ຕົກລົງຂອງການນຳຂັ້ນສູງ ໃຫ້ໄດ້ຮັບການຈັດຕັ້ງປະຕິບັດ ແລະ ມີໝາກຜົນດີ, ການກຳນົດເອົາປີ 2019 ເປັນປີທ່ອງທ່ຽວຈີນ-ລາວ ສະເໜີໃຫ້ສອງຝ່າຍ ຮີບຮ້ອນຮ່ວມກັນປຶກສາສ້າງແຜນການລະອຽດນຳກັນ ເພື່ອໄດ້ໃຫ້ທັນເປີດປີທ່ອງທ່ຽວໃນຕົ້ນປີໜ້າ. ໃນໂອກາດນີ້, ສະຫາຍ ບຸນຍັງ ວໍລະຈິດ ກໍ່ໄດ້ສະແດງຄວາມຂອບໃຈມາຍັງ ສະຫາຍ ສີ ຈິ້ນ ຜິງ ຕໍ່ການເຊື້ອເຊີນເຂົ້າຮ່ວມ ກອງປະຊຸມເວທີປຶກສາຫາລືລະດັບສູງ “ໜຶ່ງແລວ ໜຶ່ງເສັ້ນທາງ” ຄັ້ງທີ 2 ທີ່ຈະຈັດຂຶ້ນໃນເດືອນ ເມສາ 2019 ແລະ ສະແດງຄວາມຍິນດີຈະເຂົ້າຮ່ວມຕາມການເຊື້ອເຊີນ ແລະ ຈະສືບຕໍ່ດໍາເນີນການຢ້ຽມຢາມເປັນການພາຍໃນ, ພ້ອມທັງໄດ້ຖືໂອກາດນີ້ ຝາກຄວາມຢື້ຢາມຖາມຂ່າວອັນອົບອຸ່ນ ເຖິງ ສະຫາຍ ປະທານ ສີ ຈິ້ນ ຜິງ, ສະແດງຄວາມຂອບໃຈເປັນຢ່າງສູງຕໍ່ ພັກ-ລັດຖະບານ ແລະ ປະຊາຊົນຈີນ ທີ່ໃຫ້ການຊ່ວຍເຫຼືອແກ່ ສປປ ລາວ ມາໂດຍຕະຫຼອດ, ລວມທັງມາຊ່ວຍເຫຼືອຮັບມືກັບໄພພິບັດທຳມະຊາດນ້ຳຖ້ວມຢູ່ ສປປ ລາວ ໃນປີນີ້.
ໃນຕອນທ້າຍ, ສະຫາຍ ບຸນຍັງ ວໍລະຈິດ ໄດ້ອວຍພອນໃຫ້ສາຍພົວພັນມິດຕະພາບທີ່ເປັນມູນເຊື້ອ, ການຮ່ວມມືແບບຄູ່ຮ່ວມຍຸດທະສາດຮອບດ້ານ ໝັ້ນຄົງ ຍາວນານ ຕາມທິດ 4 ດີ ແລະ ການເປັນຄູ່ຮ່ວມຊາຕາກຳສັງຄົມນິຍົມ ລາວ-ຈີນ ຈົ່ງໝັ້ນຄົງຂະໜົງແກ່ນຕະຫຼອດໄປ ແລະ ອວຍພອນໃຫ້ ສະຫາຍ ຫວັງອີ້ ແລະ ຄະນະ ຈົ່ງມີສຸຂະພາບເຂັ້ມແຂງ, ປະສົບຜົນສໍາເລັດໃໝ່ ຍິ່ງໃຫຍ່ກວ່າເກົ່າ ໃນພາລະກິດອັນໃຫຍ່ຫຼວງ ແລະ ສູງສົ່ງຂອງສະຫາຍ.
ໃນໂອກາດດຽວກັນ, ສະຫາຍ ຫວັງ ອີ້ ໄດ້ສະແດງຄວາມຂອບໃຈເປັນຢ່າງສູງຕໍ່ການຕ້ອນຮັບອັນອົບອຸ່ນຂອງ ສະຫາຍ ປະທານປະເທດ ໃນຄັ້ງນີ້, ພ້ອມທັງໄດ້ຕີລາຄາສູງ ຕໍ່ການພົວພັນຮ່ວມມືຂອງ ສອງພັກ, ສອງລັດຖະບານ ແລະ ປະຊາຊົນສອງຊາດ ລາວ-ຈີນ ໃນໄລຍະຜ່ານມາ, ສະແດງຄວາມຍິນດີສືບຕໍ່ເສີມຂະຫຍາຍສາຍພົວພັນມິດຕະພາບອັນເປັນມູນເຊື້ອ ແລະ ການເປັນຄູ່ຮ່ວມມືຍຸດທະສາດຮອບດ້ານ ຈີນ-ລາວ ຕາມທິດ 4 ດີ ໃຫ້ນັບມື້ແໜ້ນແຟ້ນຍິ່ງຂຶ້ນ ແລະ ເຕີບໃຫຍ່ຂະຫຍາຍຕົວຢ່າງບໍ່ຢຸດຢັ້ງ.
ຂ່າວ: ກົມຂ່າວກະຊວງການຕ່າງປະເທດ
ຮູບພາບ: ພູວຽງຄຳ© ໂຕະນໍ້າຊາ | tonamcha.com
___________